
. KJØBENHAVN. 
OYLD^NDALSKE BOGHANDELS FORLAG. 

PR. BAGGBS BOGTRYKKERI. 
1886. 



Paa den Gyldbndalskb Boghandels Forlag er nylig 
udkommet: 

Fra Yiktor Rydberg til Albert Bååtb. 

Et Udvalg 

af 

nyere svenske Forfatteres Arbejder. 

Oversat af 
Otto Borchsenius. 

Indeholdende Bidrag fra 

Viktor Rydberg, — Carl Snoilsky. — August Strindberg', 

— Anne Charlotte Edgren, — Alf kild Agrell, — Ernst 

Ahlgren. — Georg Nordensvan. — Oscar Levertin, — 

Gustaf af Geijerstam, — A, U, Bååth, 

4 Kr.; eleg. indb. 5 Kr. 50 Øre. 



Hvordan man gjøp godt. 

Skuespil 

af 

Anne Ch. Edgren. 

Oversat af Otto Borchsenius. 

I Kr. 50 Øre; eleg. indb. 2 Kr. 75 Øre. 

Et Par Blade 

af 



Christian Hviid Bredalils BondekrønniJLe. 



„Han er baade Bonde og Poet, og 
har altsaa to Levebrød, af hvilke 
ethvert for sig, cæteris paribus, er 
tilstrækkeligt til at ødelægge sin 
Mand.« 
Brev fra Bredahl til Ingemann, Novbr. 1836. 

Vor Historie kjender talrige Exempler paac 
Mænd, der fra Folkets laveste Lag er stegne op 
gjennem Samfundet, for tilsidst fra dettes Tinder 
at kaste Glans og Ære over vort Fædreland. 
Fra Hans Tavsen til Rasmus Rask kan ikke mindst 
vor Bondestand nævne en lang Række Navne, 
hvormed den har bragt sit Bidrag til ethvert af 
de vexlende Tiders Fremskridt paa Aandens Om- 
raader, og endnu den Dag i Dag vil man rundt 
omkring blandt vore ledende Personligheder kunne 
fremdrage Mænd, der, udsprungne af Almuens 
Muldjord, har gydt nyt og frisk Blod i det store 
Samfundslegemes Aarer. Paa den modsatte Vej, 
fra de øvre til de nedre Lag, er det sjældnere 

at træffe en frivillig Vandrer — om Fald og Syn- 
ken skal vi . her ikke tale — men som Henrik 
Wergeland gik denne Vej i Norge og Almqvist 
den til en Tid i Sverige, saaledes dukker der 
ogsaa nu og da i vor egen Literatur et Hoved 
op i Synskredsen, og eri bondeklædt Skikkelse 
tegner sig ene og skarpt imod Luften. En saa- 
dan Skikkelse er den mærkelige Personlighed, til 
hvis Livshistorie jeg her — til Dels efter hidtil 
utrykte Kilder — skal meddele en Række karak- 
teristiske Bidrag. 

Det er nu vel nok saa, at Bredahls Skrif- 
ter, lidet læste og lidet udbredte som de altid 
har været, heller ikke egner sig til nogen Sinde 
at blive folkelig Læsning — dertil gaar det bedste 
og blivende i dem med Ørneflugt altfor højt over 
Mængdens Hoveder — men selv om Bredahl 
hverken som Wergeland eller Blicher tillige frem- 
byder andre Sider i sin Forfattervirksomhed, der 
har Menigmands Tarv umiddelbart for Øje, har 
hans Person og Livsskæbne ikke des^ mindre 
Krav paa at mindes af det Folk, hvis daglige 
Vilkaar han af egen fri Vilje valgte at dele, og 
midt iblandt hvilket han boede og byggede, led 
og stred et langt, tungt Liv igjennnem. Det er 
ingen lystelig Historie. Paa dette Liv faldt Lyk- 
kens og Ærens Solskin kun med faa og vinter- 
matte Straaler. Det er en Næringssorgernes Saga 
som selve Sten Blichers, en Fortælling om en 
enlig Aand, der fjærnt fra Hovedstadens aande- 

lige Lys- cg Varmekilde gik sin Vej alene i 
Literaturen som i Livet, en Fortælling om en 
fattig Mand, der kun ved offenlig sammentiggede 
eller privat sammenskudte Gaver, og saa endda 
kun med Nød og næppe, holdtes tilbage fra den 
Undergang, ved hvis Rand han atter og atter 
stod, men det er tillige en Fortælling om en man- 
dig Aand, en fri Aand, en — trods al ydre Af- 
hængighed — uafhængig og stolt Karakter, en 
Personlighed med sit eget Præg, usleben men 
lødig, en Mand, der aldrig opgav noget af sit, 
hverken af sine aandelige Anskuelser eller sine 
borgerlige Rettigheder, der var ejendommelig lige 
til Særhed, men ædel, hjærtevarm, letrørt og 
bamlig-naiv; en Bonde i Træsko paa sin Pløje- 
mark og en Digterfyrste i Panser og Plade -- 
« hamret Tankemalm* — paa sin fantastiske kyh- 
lamske Kejsertrone. 

Hvor staar han ikke levende for mig — 
som sikkert for mange Soranere — den høje, 
gamle Olding fra Barneaarene dernede i den lille 
stille Byl Jeg ser ham endnu med sin noget 
forover ludende Skikkelse med lange Skridt gaa 
ned ad Sorø Storgade, midt ude paa Gaden, i de 
graa, grove, øjensynlig hjemmegjorte Klæder. 
Vermehren har malet ham saaledes — alle ville 
kjende Billedet fra Liebenbergs Udgave af de 
« Dramatiske Scener* — og Ingemann har senere 
i sit Mindedigt fastholdt det samme Indtryk: 

I Bondegaarden med den sprukne Væg, 

hvor Bogen stod til Skjærm mod Rudens Ridse, 

drog strænge Vintre over Skjaldens Isse, 

og dybt mod Brystet sank det hvide Skjæg. 

Ingemann og Bredahl! Mindst drømte vi 
Drenge den Gang om, at et saa smukt og uegen- 
nyttigt Venskab knyttede dem til hinanden. Selv 
for vort lidet gjennemskuende Blik var der Mod- 
sætninger nok. ^ Medens Ingemann levede ganske 
saaledes, som en romantisk Drengefantasi kunde 
tænke sig en Digters Hjem, i det lille, gamte 
Hus ved Søen med den tilgroede Have under 
den lange Række mægtige Lindetræer, og medens 
han selv — Gjenstand for alles Kjærlighed og 
Taknemmelighed — saa godt som daglig var at 
træffe i Akademihaven eller i Filosofgangen, altid 
venlig hilsende og smilende, saa var det sjældent 
at møde den halvt ukjendte, ingen hilsende og 
ned for sig seende Bredahl, han, der levede som 
en slet og ret Bonde ovre paa den anden Side 
af Søen, og kom han paa éns Vej, veg man 
næsten sky til Side og med et uvilkaarligt Ind- 
tryk af noget mørkt og truende, eller i alt Fald 
noget, der endnu laa udenfor éns Synskreds. Det 
var Livets Alvor, Livets Sorg og Smerte, der 
strøg Barnesjælen forbi. Vi havde nok hørt Tale 
om hans Fattigdom og den blodige Ironi, der 
havde lagt Pamasbanken ind under hans Arve- 
fæste, som for at Pamasset, selv i denne Skik- 
kelse, skulde være ham dyrekjøbt og smertedøbt, 

men for os var Pamasset den Gang dog kun den 
smukke skyggefulde Skovskrænt, hvortil vi roede 
over med vore Baade, ligesom de t Dramatiske 
Scener* kun var os en kjær Læsning som saa 
meget andet, hvis klangfulde Pathos og grovkor- 
nede Komik betog og morede os — som Oeh- 
lenschlåger og Holberg betog og morede os — 
men uden at vi nærmere grublede over det Livs- 
syn, der havde født de stærke Ord, eller anede 
den Verdensforagt, Harme og Smerte, der vaan- 
dende gav sig Luft i disse sælsomt formummede 
Skikkelser med de underlige «kyhlamske» Navne. 
Men Aar efter, da Digterens Livshistorie blev os 
bekjendt, dukkede Barndomsindtrykket op igjen, 
og vor ny Viden smeltede sørgelig godt sammen 
med Mindet om den duknakkede gamle med det 
sænkede Blik, som han skridtede dér ene, mørk 
og indesluttet ned ad den brede Gade. 

Bredahls Ungdomshistorie er saa ofte fortalt, 
at der næppe nu er synderligt nyt at fremdrage. 
Jeg skal særlig henvise til Kr. Arentzens smukke 
Skildring i « Dansk Maanedsskrift» 1864 eller i 
7de Bind af hans « Baggesen og Oehlenschlåger*, 
S. 444 — 479, hvor den samme Artikel i alt væ- 
senligt er optrykt. Da Faderen var Forpagter 
af Hellestrup-Gaarden i Sorø Amt, var det natur- 
ligt, at Drengen, der var født • den 30. Oktober 
1784, blev sat i Slagelse lærde Skole, og det er 
om denne Skolegang, der varede fra 1796 til 
1 80 1, at Ingemann i sin efterladte ufuldendte 

« Levnedsbog«, giver den bekjendte, af alle senere 
Biografer benyttede Skildring. Det er et i høj 
Grad tiltalende Billede, han giver os af den sex- 
tenaarige, stærke og bredskuldrede Mesterlek- 
tianer, i hvis mørkeblaa Øjne der laa en besyn- 
derlig Alvor og Kraft, og hvis ikke høje, men 
brede og stærke Pande var omsnoet af brune, 
tætkrøUede Lokker. Allerede den Gang vandrede 
Bredahl som oftest ene, tavs og indesluttet om 
paa Kirkegaarden, der tjente Skolen til Legeplads, 
og man vil mindes de karakteristiske Træk, Inge- 
mann fortæller om ham, og hvori saa meget af 
den senere Mands Væsen og Skæbne ligesom 
symbolsk afspejler sig. Han yar en Beskytter af 
de smaa mod de størres Tyranni, og en Original 
som Ringerkællingen med Mandshatten over det 
røde, koparrede Ansigt og Karletrøjen over Bonde- 
kvindedragten øvede allerede da en stærk Til- 
trækning paa Ynglingen. Ingemann ser i Ringer- 
Lisbeth Forbilledet paa hans c gamle Gumba>, 
den hexeagtige Sandsigerinde , der blev hans 
Musa, og som hvis cFamulus* han optraadte i 
sine Fremstillinger af Kejserdømmet Kyhlam i 
Maanen. I Skolen var der for stor Aldersforskjel 
mellem de to tilkommende Digtere, og de lærte 
først hinanden at kjende over en Snes Aar senere 
i Sorø. 1 80 1 blev Bredahl Student, tQg to Aar 
efter anden Examen og gav sig derpaa til at stu- 
dere Theologi. Til en Embedsexamen drev han 
det imidlertid aldrig, og Ingemann siger med 

Rette, at Bredahl var og blev en stræng og tem- 
melig mørk Deist, der med det attende Aarhun- 
dredes Forsyns- og Udødelighedstro og med dyb 
Agtelse for den kristelige Sædelære — han var 
konfirmeret af Chr. Bastholm — lod al anden 
Dogmatik staa hen med et mørkt Blik til Præ- 
sterne. Lige saa lidt blev han nogen Sinde Ro- 
mantiker. Middelalderen og hele dens Aandsret- 
ning var ham forhadt. Paa en Aandeverdens 
Indgiiben i dette Liv — siger Ingemann — var 
han saa vis som paa Sjælens Udødelighed; paa 
den almægtiges Kjærlighed og Visdom ligeledes; 
men al menneskelig Lærdom var ham tvivlsom; 
det mulig aabenbarede troede han som oftest 
misforstaaet og forvansket; den evige Sandhed, 
mente han, maatte dog være den samme, hvor- 
ledes den saa blev opfattet, og hvad man ikke 
nu kunde se, fik man vel at se, naar det var be- 
timeligt. 

cMed min Ungdom », hedder det i et Brev 
fra Bredahl, «var jeg kun altfor ødsel >, og en 
ulykkelig Kjærlighed synes en Tid lang at have 
kastet lange Skygger ind over hans Sjæl. Han 
maa for en stor Del have opholdt sig hos 
sin Fader, der levede som Partikulier i Sorø, 
ligesom han ogsaa nogle Aar boede paa Olde- 
bjerggaard i Nærheden deraf. Hemmelig syslede 
han med Poesi, skrev under Tylvtestriden en skarp 
Satire mod den i hans Øjne hovmoddrukne Oeh- 
lenschlåger, men intet af disse hans Ungdomsar- 



TO DIGTERE. 



bejder blev offenliggjort eller blot vist til andre* 
Der maatte hænde noget, som greb dybere ned i 
hans Væsen, for at drive ham ud af hans Skjul. 
Først da hans Had mod ethvert Slags Tyranni, 
hans flammende Uvilje mod ethvert af c Over- 
klassens* Overgreb mod « Underklassen* blev vakt, 
slog hans Indignation ud i lys Lue, og nu op- 
traadte han som Digter, det vil i hans Øjne sige 
som Talsmand for de undertrykte, som Protestant 
imod Samfundets Uretfærdighed, Dumhed og Lav- 
hed. Hele hans Digtning er, trods alle dens 
Personers og Lokaliteters maskerede Navne, paa 
sin Vis Indlæg i Tidens Spørgsmaal eller har i 
alt Fald Tidens Tilstande til Baggrund. I et 
«Klapefter af Oversætteren* til t Røver Thurno» 
forsvarer han sig selv imod, at de c dramatiske 
Scener* kun skulde indeholde « lutter opdigtet 
Tøj, som er vævet i Luften og ingensteds har 
hjemme*. En af hans samtidige Anmeldere har 
forøvrigt ogsaa allerede Blikket aabent for, at 
Bredahl c har malet ad vivum^^ om end mangen 
Gang karrikeret. Ingemann — siger Bredahl i et 
Brev fra 1833 — mente endogsaa, at Vennens 
dramatiske Stikpiller i de sidste Bind af c Dram. 
Scener ?> mulig kunde foraarsage Regeringen Ulej- 
lighed. Man behøver jo saaledes kun at læse 
f Kejser Glomer*, for at faa et Indtryk af, hvor- 
ledes Napoleons Skæbne og den hellige Alliance 
her danner Udgangspunktet for Skildringen af 
Glomers Kamp med Glar og Gormali, medens 

Frederik VI. er let kjendelig under den ejegode, 
fredsmæglende Kong Thurms Maske. Digteren 
har Ret, naar han i et Brev siger, at «der ligger 
lige saa megen Sandsynlighed og Sandhed til 
Grund for «Dram. Scener* som for et og andet 
dramatisk Stykke, fuldt af Personer med histo- 
riske Navne*. Hvis man var meget øvet i at 
tolke Anagrammer, kunde man mulig ogsaa stun- 
dum faa et og andet mere menneskeligt Navn ud 
af disse kyhlamske Paafund som Tisisusev, Tisong, 
Tufertafer o. s. fr., hvoraf det vrimler hos Bre- 
dahl. Naar han i en Artikel i «Kjøbenhavns- 
posten» Nr. 33, 1835, saaledes underskriver sig 
4^Lahmky», Skifteforvalter i Gumbas Stervbo, er 
dette Navn jo kun en ny Omsætning af Bog- 
staverne i Kyhlam. 

Selv fortæller han i «Et Par Ord om Skriftet 
Dramatiske Scener*, («Kjøbenhavnsposten* Nr. 
235 — 36, 29. og 39. Novbr. 1833), hvad der 
endelig, altsaa henimod 1819, drev ham frem for 
Offenligheden. cDen Gang* — siger han — «le- 
vede jeg efter mit eget Hoved og brød mig hver- 
ken om Per eller Povl. Jeg var, som endnu, 
langt fra Hovedstaden og uden literære Forbin- 
delser; men jeg var Naturens Søn, for saa vidt 
et Adamsbarn kan være det i vort 19. Aarhun- 
drede, og i visse Henseender var jeg mindre for- 
kvaklet end nu. Jeg var en vældig Jæger og 
farlig Mand for Markens og Skovens vilde Dyr 
og Himlens Fugle, og tilbragte mangen Vinternat 

under aaben Himmel, naar Dagen tyktes mig for 
kort til min Færd. Stundum indtraf ogsaa et 
og andet, som, tilbørlig udsmykket, kunde taget 
sig godt ud i en Levnedsbeskrivelse, i Fald jeg 
havde yndet den biografiske Kunst og vilde gjort 
mig selv til Helten i en Fortælling og ladet den 
øvrige Verden drejet sig efter mig paa Papiret; 
men min Person var for ubekjendt til en saadan 
Helterolle og vilde, saå jeg siden, heller spille 
med som Biperson hist og her i Dramatiske Sce- 
ner. Den Gang saå jeg min Næstes dumme Stre- 
ger; min Næste saå sagtens ligeledes mine bedre 
end sine egne, men vi kundgjorde ikke vore Iagt- 
tagelser paa Prent, før et Tilfælde med en gam- 
mel Kælling fik min Musa til at stemme sit In- 
strument, hvilket jeg nok vidste var til, men brød 
mig ikke synderlig om. I en Skov samlede be- 
meldte KæUing sig noget Pindebrænde, der vel 
sagtens i Forbund med noget Mosevand skulde 
kogt hende en Ret Kartofler og siden opvarmet 
hendes gamle Skrog under Maaltidet. Til Straf 
for denne Samlen Pindebrænde løsnede Skov- 
fogden et Skud paa hende, og dette gav den 
første Anledning til Dram. Scener. Heraf ser 
man, at meget kan udspringe af lidet, det vil 
sige stort af smaat, eller som nogle ville sige: 
smaat af stort. Nok, jeg skulde have truffet 
Stormslcjoldbulder lige saa godt som Sotto traf 
ham (skjønt Simber var en Stump af mig selv) i 
første Del af Dram. Scener.* — Ogsaa om den 

ædle Røver Thurno siger Bredahl, at han «har 
meget tilfælles med mig>. 

Bredahl var 35 Aar gammel, da han i Slut- 
ningen af 1 8 19 udgav den første Del af t Drama- 
tiske Scener*, cuddragne — som det hedder paa 
Titelbladet — af et ældgammelt Haandskrift, frit 
oversatte af det Kyhlamske ved C. Bredahl, Kyh- 
lamnensis Musæ famulus vilts et tmmeritus^ — 
den Kyhlamske Muses ringe og uværdige Tjener. 
Anden Del kom tidlig næste Foraar. Rahbek 
var — i sit Ugeskrift « Tilskueren* — den første, 
der tog imod ham i Literaturen. Hans An- 
meldelse indledes med et træffende Citat af 
Goethe: 

Da steht das liebe Publikum 
und sieht erstaunend auf und um, 
was all der toUen Reiterei 
ftlr Anfang, Will' und Ende sey, 

Og alle Efterretninger fra Datiden gaa ud paa 
det samme. «En vis Originalitet* — siger en 
Veninde af Digteren, til hvem vi nedenfor skulle 
komme tilbage — c gjorde Mængden usikker; det 
var ikke gangbar Mønt, bar ikke det vante Præg, 
ikke et kjendt Navn — og man tav.» En for- 
holdsvis anerkjendende Anmeldelse af Jens Møl- 
ler fremkom dog i Begyndelsen af 1821 i c Dansk 
Literaturtidende». Ogsaa denne Anmelder undrer 
sig over Henlæggelsen af Scenerne til Maanen, 
skjønt han «i de lunariske Personer gjenkjender 
Kjød af vort Kjød og Ben af vore Ben>. I et 

f Postscriptum af Oversætteren* til første Del af 
Værket havde Bredahl forøvrigt skildret, hvorledes 
han en Maaneskinsnat paa Pindi Overdrev træffer 
en gammel Kvinde, hvis Navn var Gumba,' og 
som kaldte sig Musernes Kammerjomfru. Det er 
hende, der giver ham det fra Maanen nedblæste, 
« stormslagne », originale Haandskrift, hvilket han 
saa som hendes «Famulus» oversætter. Det hele 
Postscriptum er imidlertid som de fleste af Bre- 
dahls Avisartikler, Smaapjecer og lignende min- 
dre Indlæg alt andet end klart og ofte bizart og 
barokt, samt næsten fbondsk» i sin Komik. Det 
var ikke ganske med Urette, at man undertiden 
opholdt sig over hans c uhøviske* Platheder, og 
Gumba siger i en af disse Pjecer træffende til sin 
Famulus: cDet gaar dig, som det gik salig Gert 
Vestfaler; naar han kom paa visse Materier, for- 
faldt han udi vidtløftig og sælsom Snak.» 

Det eneste maaske af disse Smaaarbejder, 
der gjennemgaaende ejer poetisk Værd, er hans 
^^Fra gammel Gumba^^, et versificeret Indlæg i 
«Gjengangerstriden> fra 1832. Vi kunne derfor 
allerede her et Øjeblik dvæle ved Pjecen, saa 
meget mere som den, ved at give Bredahls Sjoi 
paa Bondens daværende Stilling og hans Betyd- 
ning for Samfundet et smukt Udtryk, kan staa 
som en Slags Prolog til de Blade af Digterens 
Bondekrønnike, det skulde være denne Skizzes 
nærmeste Formaal at bringe. Som Bredahls Livs- 
skæbne overhovedet frembyder talrige Sammen- 

ligningspunkter med Blichers, delte han ogsaa i 
mange Stykker sin jyske Lidelsesfælles Meninger. 
Romantiker var han ikke, og Realist vilde han 
ikke være, ligesom han forøvrigt bestandig an- 
griber al Navneværdi og blind Avtoritetstro. Over- 
for cFormskjærerlavet*, saaledes som Blicher i et 
Brev til Ingemann kaldte Heiberg, Hertz o. s. fr., 
stod han ligesaa fjendtlig som Blicher selv. (Se 
«Breve til og fra Ingemann » og mine «Fra Fyr- 
rerne*, II, bl. a. S. 138). Maalt med denne 
Maalestok, blev Oehlenschlåger, hvem Bredahl 
ellers nok kunde hakke lidt paa, en ideal Heros. 
I Rhythmeme fra »Thors Rejse til Jotunhejm» 
skildres nu i den nævnte Pjece, hvorledes den 
gamle Gumba en regnfuld og stormende Nat 
vandrer med sin Famulus og møder Asathor. 
Tordenguden klager over, at før var her en 
Kæmpeslægt, medens nu kun Dværge kravle for 
hans Fødder: 

Bønder med Pind ved Siden, 

krogede Ympeskud, 

hver som en Tommeliden 

krybe her ind og ud. 

Knap voxer dem Skjæg paa Hage, 

Kroppen er udpn Aand. 

Bonden i fordums Dage 

var skaaren for Tungebaand. 

Kring Landets Drot paa Thinge, 
fulde af Marv og Mod, 
i Jæm og Panserringe 
langskj æggede Bønder stod. 

Fribaarne greb de Hornet, 
drak Liv af 01 og Mjød; 
nu faa de Finkel for Kornet 
og svælge Sot og Død. 

Men Famulussen tager Mod til sig og giver 
Svar paa Tiltale: 

Bonden ej gaar paa Voven, 
omgjordet med Vikingssværd, 
nu krummer han Ryg bag Ploven, 
det tykkes mig ærlig Færd. 
Daaren med Spid ved Hoften 
haanlig end skuer ned 
paa Manden i Vadmelskoften ; 
lever dog af hans Sved. 

Men Raad til Skjæg paa Hage 
end Bondemanden har ; 
let er: sig ej at rage, 
hvis det gjpr Sagen klar. 
Kring Landets Drot paa Thinge 
tør Bondemanden ståa, 
om ej i Panserringe, 
dog med sin Kofte paa. 

Thi med den gyldne Krone 
(det skal I høre nu) 
sidder paa Danmarks Trone 
en Drot med Faderhu. 
Og dem, som Jorden dyrke, 
har Danerkongen kjær; 
ej Landets mindste Styrke 
i Bondemarven er. 

Det er, lige til den sønlige Fortrøstning til 
den landsfaderlige Patriark, i ét og alt Blichers 
Syn paa Bonden fra de samme Aar. 

Thor spørger dernæst om, hvo blandt de 
danske Drenge der nu slaar Guldharpen og tyder 
Mimers Bog, eller drikker mest af Mjøden i Bra- 
gurs gyldne Skaal: 

End vil vel Hertha lytte 
til Klang af Tankexnalm, 
ej Liv og Varme bytte 
for Røg af Ærtehalm? 

Han har nok i Thrudvanger hørt, at Drauger 
og Gjengangere vil slukke Bragurs Lys: 

Med Ingenting i Sigte 
aandløs igjen at gaa : 
er det, monstro, at digte 
og Harpens Guld at slaa? 

Han venter sig intet godt fra « Hverdags- 
livets Slud> eller af de nye Forsøg paa at istemme 
sig op paa Fransk »: 

Thor lider ingen Flegel 
og ingen Tanketom, 
om end med Ruml og Regel 
fra Paradis han kom. 

Derpaa følger en varm Ros over Oehlen- 
schlåger, især som nordisk Digter: 

Vil Sot og Sorg og Alder 
min ædle Skjald ej fly, 
jeg paa Ydunna kalder, 
hun gjør ham ung paa ny. 

Men en Pennekrig, som det trækker op til, 
huer Tordenguden grumme lidt. 

Saaledes giver Bredahl i et Brev fra Jan. 
1832 ogsaa Ingemann det Raad, tjo før, jo hel- 
lere at kaste Pansersærken og kalde Sanggud- 
inden tilbage til sin Side>. Man kan af hans 
Brev ti! Vennen (Samlingen, bl. a. S. 256 — 267) 
se, med hvilken Opmærksomhed han havde fulgt 
dennes idealistisk-orthodoxe Gjøren Front i cHul- 
dregaveme* mod denempirisk-rationalistiske Aands- 
retning herhjemme, saavel som hans Protest i 
c Renegaten » mod Despotiet i Ultra-Liberalismen 
og Indflydelsen fra det c unge Tysklands* da op- 
dukkende politiske Skribentskole, men hvor meget 
han end holdt af Ingemann, og hvor højt han 
end satte hans Arbejder, ikke mindst hans hi- 
storiske Romaner, maatte han i mange Ting selv- 
følgelig være uenig med Vennen. Han kommer 
saaledes ogsaa ind paa Spørgsmaalet om religiøs 
Fordragelighed, idet Tvedragt, saavel politisk som 
religiøs, synes ham at være bleven Tidens Løsen. 
Han ser to fjendtlige Hovedkorpser: Orthodoxiens 
og Rationalismens, samle sig i just ikke fredelige 
Hensigter og dadler begge Partiers Færd. c Jeg 
for min Part» — erklærer han — cslaar mig ikke 
til noget af disse Partier. Men gives der et 
Parti, som tillader Fornuft og Tro at slutte For- 
bund med hinanden, saa kan det i mig faa en 
Tilvæxt af en Mand, der i det mindste ikke svæk- 
ker sit Parti enten ved Udskejelser fra, eller For- 

drejelse af, det, han erkjender for Sandhed. » Vi 
ville senere faa Lejlighed til at lære andre lig- 
nende Udtalelser af Bredahl at lejende. 

I en paa det store kgl. Bibliothek opbevaret 
Brevvexling imellem Bredahl og en Datter af hans 
Slagelse- Rektor, Woldike, Fru Maria Benedicte 
Rosenstand-Goiske — gift med den den Gang 
sindssvage, i 1812 afskedigede General- Avditør 
R.-G. — har man den bedste Kilde til Digterens 
Liv i Tyverne, hvortil vi nu atter komme tilbage. 
Kr. Arentzen har imidlertid i sin Skildring alle- 
rede fremdraget det mest karakteristiske heraf. 
I et Brev fra Oldebjerggaard 1821 skildrer Bre- 
dahl saaledes selv, hvorledes han ægtede sin af- 
døde Broders 27aarige Enke, der med sit van- 
føre Barn fra Kjøbenhavn var tyet ud paa Landet 
til en Slægtning, hvor hun vel nok fik Føden til 
sig og sin sexaarige Krøbling af en Søn, men 
altfor ofte maatte føle sin Afhængighed og Hjælpe- 
løshed. «Hun var vorden mig meget kjær,» skri- 
ver Digteren, og da han en Dag traf hende græ- 
dende over fSotto og Lorma», blev hun hans. 
fNu blev der udrettet mangfoldige Ting; det ind- 
vendige besørgede hun; jeg pløjede, saaede, 
høstede — og spilte alt imellem paa Liren. Min 
Søster, som en troløs Elsker har gjort ulykkelig, 
tog vi i Huset og spøgte, lo og sang saaledes, 
at al Slags Sorg skulde frygte for at komme os 
nær. Hvilke Drømme I » Samtidig fik nemlig 
Bredahl Vished for, at Resten af hans Fædrearv, 

3C)CX) Rdlr., c i vore Tider en stor Sum for en 
ringe Mamd, der hverken har forsvoret at arbejde 
eller at være nøjsom*, var gaaet tabt. Han 
havde mistet hele sin Formue paa nogle faa Hun- 
drede Daler nær, og hans cHaabs hele Bygning 
laa i Gruset*. Det havde været «hans kjæreste 
Ønske som Oversætter for den Kyhlamske Muse 
at forene Landlivets Sysler med Lirespillet », men 
Afsætningen paa de to første Dele af c Drama- 
tiske Scener* var aldeles standset, og de to næste 
Bind, der kom i 1821 og 22, havde om muligt 
endnu mindre Held med sig. Hans ovenfor om- 
talte trofaste Veninde, der nogle Aar efter, .som 
vi skulle se, i en afgjørende Krise paakaldte Of- 
fenlighedens Sympathi for den under Nærings- 
sorger segnende Digter, skildrer Ægteskabet og 
dets Følger lidt afvigende, og skiønt Bredahl 
baade i en Artikel i cKjøbenhavnsposten* og — 
som vi nedenfor skulle komme tilbage til — i 
private Breve erklærer, «at dér med Hensyn til 
Angivelsen af en og anden, dog mindre væsenlig, 
Omstændighed, har indsneget sig nogle Fejltagel- 
ser*, har denne Venindens Skildring alligevel sin 
Interesse. Hun vil vise, hvorledes Bredahl uden 
Skyld er kommen i den ulykkelige Stilling. Han 
var Ejer — siger hun - af en lille Kapital, som 
han betroede til en Ven, der kjøbte en Landejen- 
dom, forbeholdt sig sin Underholdning hos ham 
og delte sin Tid imellem Venskab, Naturen og 
Muserne. En yngre Broder, der ubesindig havde 
giftet sig — han var Skriver i det danske Kan- 

celli — anraabte ham døende om Hjælp for sin 
Kone og Barn. Da besluttede Bredaihl at frem- 
drage nogle af sine gjemte Skatte og udgav to 
Bind. Han kom paa den Tid til Kjøbenhavn, 
mødte venlig Anerkj endelse — Jens Møllers An- 
meldelse — og Livet smilede til ham paa ny. 
Af de ædleste Grunde blev han Familiefader. 
Men ved Vennens Undergang gik hans Formue 
tabt. Kun en liden Rest beholdt han, hvorved 
han skaffede sig Arvefæste paa en Gaard, kun en 
halv Bondegaard, i Nærheden af Sorø. Endnu 
udkom to Bind, men nu vilde Forlæggeren ikke 
udgive mere, da Afsætningen var saa ringe. Nu 
maatte han da indskrænke sig til at være Bonde, 
og dette har han været, som han burde, har ikke 
afholdt sig fra selv at kjøre Ploven, og har knapt 
og trangt ernæret sig med sin tilvoxende Familie. 
-- Det er i alt Fald en Venindes og et Øjen- 
vidnes Beretning om hans Forhold. 

Det var i 1824 — to Aar efter at Ingemann 
var bleven Lektor i dansk Sprog og Literatur 
ved det fornyede Sorø Akademi — at Bredahl 
bosatte sig paa Parcelgaarden Damsgaard paa 
Sorø Akademis Gods*). Kr. Arentzen anfører 



*) Til oplysning af Datidens Fæste vilkaar, kan det maaske 
interessere at se følgende Uddrag af 
•Udskrift af Sorø Bys og Birks Skjøde og Panteprotokol 
E 543. 
.... Og da Hr. Literatus Christian Bredahl i Over- 
ensstemmelse med forestaaende Konditioner er bleven 

2* 

forskjellige interessante Uddrag af hans Breve fra 
samme Aar. c Den Musa eller Medusa » — skri- 
ver han — «som forførte mig til at agere Poet, 
har jeg nu givet Afsked. Famulussen har kastet 

højstbydende med den Summa 5 R. Sedl., skriver Fem 
Rigsdaler Sedler, hvilket Bud af Rekvirenten Forvalter 
Povelsen paa vedkommende Udlægshavers Vegne er ap- 
proberet,, saa bliver i Kraft af Frdn. af 19de Decbr. 1693 
om Avktionsværket Hovedparcellen af Arvefæstergaarden 
Damsgaard, beliggende i Boerød By, Pedersborg Sogn, 
Sorø Birk, Og som staar for Hartkorn Jordskyld 4 Tdr., 
3 Skpr., 2^ 1 2 Alb. med dens Tilhørende og Tilliggende i 
Følge forbemeldte Konditioners Indhold herved af mig 
skjødet og overdraget til bemeldte Literatus Christian 
Bredahl og hans Arvinger som hans og disses fremtidige, 
retmæssige Ejendom, fri og frelst for hver Mands Krav 
og Tiltale. 

. I Henhold til Valget af det stemplede Papir er given 
følgende Ber^^ning: 

a) Kjøbesummen 5 Rdlr. » Mk. » Sk. Sedl. 

b) Rekognition 16 — 5 — 4 — 

c) Restance for Aaret 1823 119 — 5 — sS'a — 

d) Kgl. Skatter for Januar 

Kvartal 1824 ii — > — 12V4 — 

e) Brandpenge 2 — 3 — 13'/* — 

f) FastA^ft til Marts 1824 13 — i — 8*/a — 

g) Skoleholderens Løn. . . » — 5 — > — 
h) Tienderefusion 5 — 2 — 4 — 

er . . . 254 Rdlr. 5 Mk. 15*/« Sk. 
eller Sølv ... 202 Rdlr. 5 Mk. 15 Sk. 
Det til Bekræftelse under min Haand og Segl. 
Sorø, II. Marts 1824. 

If, Æ Gyldenfeldt, 

sin lire bort og taget fat paa Møggreb, Spade 
og Hakke. Nu gaar det altsaa løs paa Legemet, 
medens Sjælen har sine gode, magelige Dage. 
Hovedet bruger jeg nu slet ikke, og maa stundum 
spejle mig, for at faa at vide, om jeg ikke er 



£t andet Sted længere nede: 

Til Oplysning i Fremtiden anmærkes herved. 

i) At Arvefæsteren af den i dette Skjøde omhand- 
lede Hovedparcel, i Følge en af forhenværende Arvefæster 
af Gaarden, nu afdøde Branddirektør Thorsen, under i6. 
April 1802 afgivne Erklæring er pligtig til for bestandig 
at skatte og skylde af det Hartkorn Jordskyld i Skp., 3 
Fdkr., '/i Alb., som hviler paa en Jordstrimmel langs 
Sorø Sø, af Indhold 3 Tdr., 5 Skpr., 3 Fdkr. Land, som 
reduceret til Taxten 24 udgjør i Td., 2 Skpr., 2V2 Alb. 
Land, 

og 2) at det rette Hartkorn, som hviler paa selve 
Hovedparcellen, er i Følge den under 12. Septbr. 18 12 
af Landinspektør Voigt forfattede Udstykningsberegning 4 
Tdr., 3 Skpr., 2Va Alb. Jordskyld. 
Sorø, 8. April 1824. 

Povelsen. C. Bredahl. 

— Skjødet er endnu i Gaardens nuværende Ejers, 
Søren Jensens, Bredahls Svigersøns, Besiddelse. Denne har 
meddelt mig følgende: Da Bredahl havde tabt de 3000 
Rdlr., omtrent al hans Arv og Eje, ved en andens uhel- 
dige Spekulation med at anlægge et Garveri ved Dams- 
gaard, raadede Voigt paa Oldebjerggaarden, hos hvem 
Bredahl havde boet, ham til at kjøbe Damsgaard, som nu 
skulde sælges ved Avktio^. Bredahl gik ind paa For- 
slaget, og Voigt gik for ham til Avktionen paa selve 
Damsgaard den 3. Marts 1824. Her blev saa Gaarden 
tilslaaet Bredahl for de 5 Rdlr. 

hovedløs. Hvad skal en Bonde ogsaa med Ho- 
ved?* Han skildrer derpaa nærmere sin <Herre- 
gaard* med dens 36 Tønder Land god Jord, 7 
Tønder Land Tørvemose, Humlehaver, Frugthave, 
Granskov, Ellemose, Jagt og Fiskeri. Bopælen, 
siger han, er for fornemme Folk som jeg og mine 
Lige, nemlig tom og øde. Hans Formand efter- 
lod sig intet uden Rotter og Mus, en Pige og en 
Karl med tilgodehavende Løn og en Bindehund, 
dog uden Lænke. Hans Formand igjen, cmin 
Pungs Banemand*, havde ladet alt henfalde og 
paadraget sig Gjæld og Restancer, cjeg maa nu 
betale for dem begge, thi Akademiet vil intet 
tabe. — — Den sørgelige Rest af min Formue, 
som andre have forødt, har jeg nu sat paa Spil i 
denne Gaard. Af Gaarden kan jeg ikke leve i 
disse Tider, hvor vidt jeg end driver Økonomien; 
men jeg haaber at sætte mindre til aarlig end 
forhen, da jeg maatte kjøbe alt til min Hushold- 
ning. Hvorfra Tilsatsen skal komme, véd jeg 
ikke.» Brevet berører endvidere det c snurrige* i, 
at han maa betale Skat af Pamasset, Banken 
ved Sorø Sø, den i Skjødet nævnte «Jordstrim- 
mel». «Banken med dens Træer har Akademiet 
tilegnet sig, men Afgiften hviler paa mig — for- 
modenlig en Straf, fordi jeg en Gang vilde krav- 
let op paa den literære Banke af samme Navn. 
Dette har saaledes forøget mit Had til Muserne, 
at det vist vilde bekomme dem ilde, hvis jeg fik 
Ram til dem med min Hakke eller Møgtyv. » 

Imidlertid, fortæller han, har dog en af deres 
Yndlinge, Ingemann, besøgt ham, og i et andet 
Brev fra samme Sommer meddeler han, at som 
han just sad og grublede over, hvorfra han skulde 
tage Skatterne til det forfaldne Kvartal, fik han 
en Skrivelse fra Direktionen for Fonden ad usus 
publicos med den Efterretning, at Kongen havde 
skjænket ham 1 50 Rdlr. til Fortsættelse og Fuld- 
førelse af literære Arbejder, c Først og fornem- 
melig* — siger han — cmaa jeg nu se at faa fat 
paa Pengene, dernæst maa jeg have fat paa den 
bortløbne Musa.» 

Den Gang fik han imidlertid ikke fat paa 
hende, og der gik en Del Aar, før han kom til 
at fortsætte sine cDrainatiske Scener ». I den 
ovenfor nævnte Artikel fra 1833 i cKjøbenhavns- 
posten> kaster han saaledes følgende Tilbageblik 
paa disse sine første Trængselsaar som Bonde: 
«Nu fulgte en Række af mørke og tunge Dage, 
som min Erindring hverken velsigner eller for- 
bander. Jeg mistede min hele Formue, men fik 
paa samme Tid en Kone og et Barn at forsørge, 
hvilket just ikke var Plaster til Saaret. Jeg var 
paa Knæerne, blev Bonde — og dette var ikke 
Vejen til at komme paa Benene igjen. Stræn- 
gene brast paa. min Lire — eller hvad man vil 
kalde Instrumentet — og alt var mørkt og øde. 
Min Musas Tavshed var henved 10 Aar gammel, 
da en venlig Stemme fik hende til at begynde, 
hvor hun slap sidst. » Og, tilføjer han, det var 

ingen Kunstdommer, men en Kunstdommerindes 
venlige Paamindelser, han skylder sin optagne 
digteriske Virksomhed. 

Man kan se af Ingemanns Brevvexling med 
Fru I. C. V. Rosenøm, at selv under de forholds- 
vis lykkelige Forhold, der vare blevne ham til 
Del her i Verden, faldt Livet i Sorø ham ofte tungt 
og trægt nok. Vel er Ingemann vred paa H. C. 
Ørsted, naar denne i Anledning af Forslaget om 
en landøkonomisk Dannelsesanstalt advarer imod 
Sorø, fordi Byen med sin gamle Moradsgrund, 
sin lavtliggende Sø og sin Skovomgivelse har en 
fugtig indesluttet Luft og derfor udøver en ned- 
stemmende Virkning paa mange, men selv savner 
Ingemann dog ikke blot een hyppigere personlig 
Kommunikation med Hovedstaden »; han kommer 
gjentagne Gange tilbage til, at naar man i en 
Snes Aar har levet dernede, saa mærker man 
bedst, <at Menneskeliv mere nærer Digterlivet 
end en stille fredelig og skjøn Natur», og han 
sysler endogsaa med Tanken om <en mulig For- 
flyttelse til Kjøbenhavns . Slige Ønsker nærede 
nu ganske vist Bredahl ikke. For ham stod Fri- 
luftslivet paa Landet og i Skoven utvivlsomt over 
alt, naar han kun havde haft det tarvelige dag- 
lige Brød, men Bonden var jo ogsaa Poet, og 
han havde bygget sin ny Existens paa Haabet 
om, at ogsaa hans Skrifter skulde forskaffe ham 
nogen Indtægt. Da denne Kilde nu tilstoppedes, 
nærmede han sig ogsaa hurtig til Undergangens 

Rand. Saa lidt som Blicher (se «Fra Fyrrerne*, 
II, S. 131 og 141) havde han nogen Sinde været 
knjrttet til Hovedstadens literære og æsthetiske 
Kredse, og der var ingen af Dagens indflydelses- 
rige Magter, som var interesseret i at tage sig af 
ham. Det kunde den Gang være vanskeligt nok 
at bjærge sig i selve Kjøbenhavn, og end ikke 
de største af Datidens Digtere dansede paa Roser 
derinde, men udenfor Hovedstaden var ethvert 
Haab forbi, enhver Udsigt lukket. Som Blicher 
skulde ogsaa Bredahl tømme den offenlige Ind- 
samlings bitre Kalk. Det var uden Tvivl den 
nævnte Fru Rosenstand-Goiske, som var den ven- 
lige «Kunstdommerinde>, Bredahl sigter til, hvad 
enten hun nu selv har skrevet eller kun foranle- 
diget det paagjældende Opraab i c Dagen » for i. 
Novbr. 1 83 1 (Nr. 260) om at komme Digteren til 
Hjælp. Den anonyme Indsender minder om Mol- 
bechs nys udkomne Skildring af Ewalds sidste 
søigelige Aar og siger, at enhver Læser har 
skammet sig over hans Tidsalder og ønsket sig 
hensat i den, for at kunne bringe ham Hjælp, 
Lindring og Trøst. cMen i dette Øjeblik* — 
fortsættes der — « lever en Digterbroder af Ewald 
i lige saa trykkende og kummerfuld Stilling, og 
foruden at være lige saa værdig til Deltagelse, 
end mere behøver den, da en Families Forsorg 
hviler paa ham. Endnu lever han og kan red- 
des, men han vil og maa gaa til Grunde, hvis 
intet sker for at hindre det. Hans Navn nævne 

vi ikke her, men « Dagens* Redaktør (Etatsraad 
Fr. Thaarup) har lovet at nævne ham for dem, 
der deltagende og med hjælpsom Aand ønske at 
vide det.» Derpaa følger den allerede anførte 
Skildring af, hvorledes Bredahl uden egen Skyld 
er kommen i den ulykkelige Stilling. Det er paa 
Holbergs Grund — hedder det videre — at dette 
Digtergeni trues med at kvæles og slukkes under 
det groveste materielle Tryk. Man bør give ham 
en Bondes Lod — han havde jo kun en halv 
Bondelod — fri og uden Byrder, tilbagegive ham 
hans Afgifter til Akademiet eller sørge for fri 
Trykning af hvad han endnu har henliggende 
eller endnu kunde frembringe. «Men» — sluttes 
der — < Hjælpen maa sege ham. Han lider tavs 
og vil uden Klage synke i sin Grav. Skulde 
disse Linjer komme ham for Øje, tilgive han, at 
en anden har gjort, hvad han ikke lod sig over- 
tale til.» I et følgende Nummer af Bladet (Nr. 
272 for 15. Novbr.) oplyser Redaktøren, at han 
allerede har modtaget mange Beviser paa den 
Redebonhed, hvormed et oplyst Publikum imøde- 
kommer Opfordringen, men et hidtil utrykt Brev 
fra Ingemann til daværende Kandidat E. Collin*), 
Søn af alle de stakkels danske Digteres. Tilflugt 
og Forsyn, Konferensraad og Finansdeputeret 



*) Det er nuværende Hr, Etatsraad £. Collin, hvis Velvilje 
jeg saavel skylder Adgangen til dette Brev som til alle 
de efterfølgende hidtil utrykte Breve fra Bredahl selv. 

Jonas Collin, røber unægtelig, at det til en Be- 
gyndelse ikke var store Summer, det drejede sig 
om. <Med Ageposten» — skriver Ingemann fra 
Sorø d. 4de Decbr. 1831 — c har jeg i Dag mod- 
taget de af Dem og Deres Venner veldædig sam- 
lede 46 Rdlr. til Understøttelse for Digteren Bre- 
dahl, og jeg skal med Fornøjelse paa bedste 
Maade besørge ham denne Understøttelse tilstillet 
enten i Forbindelse med hvad her bliver samlet 
til ham, eller særskilt, hvis det, man har tegnet 
sig for, ikke snart indsendes. I Forbindelse med 
Direktør Estrup har jeg nemlig efter Etatsraad 
Taarups Opfordring foranstaltet en Subskription 
her i denne Anledning. Angaaende Maaden, 
hvorpaa det indsamlede hensigtsmæssigst kan an- 
vendes til Fordel for Br., agte vi at indhente 
Etatsraad Taarups Mening for om muligt ved For- 
eningen af flere Bidrag at gjøre Understøttelsen 
virksommere og varigere. Ærbødigst B. S. Inge- 
mann.* En Efterskrift lyder: «Da jeg véd, Deres 
Hr. Fader interesserer sig for Bredahl og tager 
velvillig Del i hvad der foretages for ham, vilde 
det være Estrup og mig kjært at erfare hans 
Mening i denne Henseende, og om man har nogen 
Plan til i Forening at anvende hvad der paa for- 
skjellige Steder samles (f. Ex. til Forøgelsen af 
den halve Bondegaards Jorder, som Br. her be- 
sidder som Akademiets Arvefæster). Hvad man 
her har tegnet sig for, vil omtrent beløbe sig til 
en 250 Rdlr., hvoraf en Del Bidrag dog først 

komme sukcessivt i flere Aar. Subskriptionslisten 
er endnu ikke kommen tilbage fra Landet, og før 
end til Nytaar vil næppe Bidragene her kunne 
være samlede.^ I et Brev fra Novbr. samme 
Aar til H. C. Andersen (se Brevene til denne, S. 
262 — 64) udvikler Ingemann nærmere Bredahls 
sørgelige Stilling og overvejer, om ikke et ind- 
bringende Toldembede eller Postmesterembede 
vilde være ham allergavnligst, hvis nogen kunde 
skaffe ham et saadant. Med et Sideblik til sine 
egne literære Modstandere siger Ingemann, at det 
dog er ret glædeligt, at man i vor Tid ikke vil 
paadrage sig den Anklage, at man ligegyldig 
lader Digterne sulte ihiel, om end den samme 
Tidsalder og dens Ordførere ikke føle stort Sam- 
vittighedstryk ved at flaa eller radbrække dem 
ved aandelige Bødler. Hvad Bredahl angaar, 
siger Ingemann, at han i den senere Tid synes 
at have opgivet enhver Tanke om fortsat Skri- 
bentvirksomhed. <Det var vistnok allerede godt> 
— slutter han — < kunde Bredahl blive en nogen- 
lunde velhavende Bonde ; men vil man vente viden- 
skabelige Frugter af hans øvrige Liv, maatte han 
kunne tilbringe det i en sorgløs Stilling blandt 
dannede Mennesker. » I samtidige Breve fra An- 
dersen (S. 92 — 95) kan man nærmere følge Col- 
lins og Andersens varmhjærtede Bestræbelser for 
at faa det mest mulige ud af Indsamlingen. Fra 
nu af kom ogsaa Bredahl selv i Brevvexling med 
E. Collin, og vi skulle strax nedenfor komme til 



CHRISTIAN HVHD BREDAHL. 29 

hans første Breve til denne utrættelige nye Ven. 
Forinden kun følgende. Bredahl var foreløbig 
reddet, om end det snart skulde vise sig, at Kri- 
sen ikke havde været akut, men var og blev kro- 
nisk, og i de følgende Aar, 1832 og 33, ud- 
komme de to sidste, 5 te og 6te, Bind af c Dra- 
matiske Scener*. I et Brev fra Juli 1832 skriver 
H. C. Andersen til en Veninde, at han med Inge- 
mann har gjort en Tur til «Pamasset» og besøgt 
Digteren Bredahl; c han var ganske bondeklædt, 
havde store Støvler og et Skjæg, tykt og sort; 
paafaldende var det, hvorledes han lignede Shake- 
speare. Dagen efter gjorde han mig en Gjenvisit, 
men da var han vasket og raget og saå ud som 
et andet Menneske. Han var vred paa «Gj en- 
gangeren* og ansaa ham ikke for synderligt. » — 
Det trøster aabenbart den i Hertz's Digt selv ilde 
behandlede Andersen, at ogsaa Hauch, Ingemann, 
Oehlenschlåger, Wilster o. s. fr. i saa Henseende 
dele Bredahls Mening. 



II. 



Bredahls første Brev til E. Collin — dateret 
Damsgaard pr. Sorø d. 23. December 1831 — 
bærer Udskriften c Til Konferensraad Collins Søn, 
den Kyhlamske Musas, hende personlig ubekjendte, 
Velgjører» og lyder saaledes: 

«Ædle Landsmand I Jeg skriver til en Mand, 
hvis borgerlige Titel og Stilling ere mig lige ube- 
kjendte: en Mand, der vinker mig til sig ved 
Velgjeminger, saa store, og en Velvilje, saa sjæl- 
den og højst elskelig, at et taknemmeligt Hjærte 
ser sig sat i Forlegenhed for Ord til sin Tak og 
i en, med Smerte (som det dog velsigner) blan- 
det, Glæde over den dybe Gjæld, uforskyldt God- 
hed lod det synke i. Se: derfor kalder jeg Dem: 
«ædle Landsmand »; thi jeg føler til fulde, at jeg 
her ikke tager' fejl af Deres Titel. — Hvis en 
Mand, hvem mindre egen end fremmed Brøde har 
sat i en, kun lidet ønskelig, Stilling i Livet og 
beredt mange kummerfulde Dage, som, maaske 
for tidligen, havde begyndt at graane hans Haar 
og skulde, maaske ogsaa for tidligen, have bragt 
ham i sin Grav og saaledes have fuldført deres 
Dag\'ærk, dersom nogle ædle ikke havde grebet 
ham under Armene; hvis en saadan Mand stedse, 
uden foregaaende Varsel, vakte sine Landsmænds 
Medlidenhed med sig lige saa let, og dersom 
den vakte Medlidenhed ytrede sig paa en saa 
skaansom Maade som Deres, da vilde mangen 
Mand ønske sig hins Stilling i Livet. Men saa- 
ledes gaar det nu ikke; Medlidenhedens blide 
Vaar sejrer ej altid over Egennyttens (og andre 
Døgnets Afguders) kolde Vinter, og derfor segner 
mangen Blomst — som med en ringe Pleje af en 
venlig Haand maaske kunde tjent til mere end 
blot til et Øjebliks Pryd, eller en kort Forlystelse 



CHRISTIAN HVIID BREDAHL. 3 1 

for et Sanseredskab — før Tiden i Dødens kolde 
Arme. — Et' venligt Vink, for kort Tid siden 
givet mig af en ædel Kvinde, vakte min Musa af 
sin dybe Slummer. Den opvas^nende Sangerske 
greb, under saare ublide Kaar, i Strængene — 
ikke i Guldharpens, som hun aldrig har formaaet 
at slaa. Men desuagtet kvæler hun ikke, af Kaad* 
hed drevet, den nyfødte Taare, der ligger i Svø- 
bet, saa at sige, i sin krystalne Vugge. Hun 
vandrer endnu, som forhen, hellere i Naturens 
frugtbare Herlighed, end i en Unaturs golde Ørk; 
hører hellere Tordenens Stemme end en, om 
Gjøglerier lallende, Tunges, og ser hellere Skyens 
herlige Straale, end et fantastisk Sumpblus i et 
uaandeligt Mulm. Endnu, som forhen, bekymrer 
hun sig mere om de levende end om de for 
længst hensmuldrede, men mindst om dem, som, 
uædle, kun knæle for Døgnets Afguder og slumre 
ind paa Lykkens bløde Bolster. — Det er denne 
Musa, hvis Sag én, eller flere, har talet i Nr. 260 
af Bladet Dagen. Hun kjender ikke sin Tals- 
mand eller Talsmænd; aldrig har hun anraabt 
nogen dødelig om at tale sin Sag paa denne 
Maade. Men lige saa foragtelig som hun maatte 
være, hvis hun ikke, med den inderligste Tak- 
nemmeligheds Følelse, havde lyttet til hins, eller 
hines, venlige Stemme, lige saa ivrig havde hun 
ønsket, at en og anden fejlagtig Angivelse (en 
Følge af Mangel paa bedre Underretning, dog 
det mindre væsenlige betræffende) af visse Om- 

stændigheder ikke havde indsneget sig i dette, 
for flere end hende gavnlige Varsel. Om det 
Værd, hin venlige Stemme tillægger hende, har 
hun intet videre at sige, end: Smiger er det ikke. 
Men drukken af Hovmod maatte hun være, hvis 
hun vilde skyde de Hænder tilbage, ædle ud- 
strække mod hende, fyldte med milde Gaver. — 
Mig og min Musa har Deres venlige Haand, ved 
Professor Ingemann, rakt en Gave af 56 Rdlr. 
Senere har Ingemann meddelt mig Indholdet af 
Deres Brev til ham. I dette tilbyder De at ville, 
uden nogen Udgift for mig, besørge, hvad der 
kan fremme mit pekuniære Tarv, med Hensyn til 
den mig af Direktør Schultz skjænkede Rest af 
Dram. Scener. Ingemann (i denne Tid indviklet, 
maaske forviklet, i en Strid, som, efter nogles 
Mening, er mindre en religiøs Strid, end en blot 
Strid om Ord) har anmodet mig om, selv at be- 
svare Deres Brev. Denne Anmodning har for- 
skaffet mig en Glæde, som ikke er blandet med 
Frygt for, at dette Brev fra mig skulde vare læn- 
ger, end De maaske ønskede; thi Deres Hjærte 
har jeg set fra dets kjærlige Side, og Deres vel- 
gjørende Haand har De rakt mig paa en Maade, 
saa ædel og saa skaansom, at enhver Skygge af 
en saadan Frygt forsvinder. Deres Tilbud er 
mig saa meget mere kjærkomment, som jegj efter 
en fleraarig Fraværelse fra Hovedstaden, ikke dér 
har en eneste mandlig Bekjendt, jeg turde be- 
byrde med en saadan Kommission. Den Udgift, 

Deres Velvilje imod mig her paa ny vil paaføre 
Dem, er et Offer, jeg nok tør modtage af en saa- 
dan Haand, uden at bebrejde mig selv en lav 
Kgennytte. — Min Uvidenhed om Deres borger- 
lige Titel, Stilling, Adresse, kan Ingemann, siger 
han, ikke afhjælpe. Jeg kan kalde Dem, siger 
han, <Candidatus juris* eller « Assessor » — og 
jeg formoder, at alt sligt er Dem temmelig lige- 
gyldigt. — Af et Brev fra Sjællands Biskop til 
mig ser jeg, at Deres ædle Fader, med flere 
Hædersmænd, have samlet en betydelig Penge- 
gave til mig og vist mig en Opmærksomhed og 
en Velvilje, som ere des mere hædrende og kjære 
for mig, jo ædlere de Mænd ere, som have vist 
mig dem. Naar min Helbred, der nu er maade- 
lig nok, tillader det, vil det være mig en kjær 
Pligt at gjøre mine Velgjørere min Opvartning, 
men en Glæde, om De, ædle Landsmand I maatte 
finde mig saa værdig til Deres Venskab, som De 
har fundet mig værdig til Deres Understøttelse. 
Deres med Højagtelse og Taknemmelighed hen- 
givne C. Bredahl.* — En Efterskrift tilføjer føl- 
gende Linjer: «Bønfald Deres ædle Fader, paa 
mine Vegne, om Tilgivelse, fordi jeg har adres- 
seret dette Brev til ham. Min Forlegenhed med 
Deres Adresse har forført mig til dette Vove- 
stykke. Saaledes gjorde jeg forleden Dag paa 
egen Haand min Biskop til Kommandør af Dane- 
broge; men det er saa en egen Sag, naar en 
ringe Mand saaledes paa egen Haand holder Hus 

3 

med dette Kapitel, om hvis Indhold en Bonde 
rigtignok er slagen med tyk Uvidenhed.* 

Dette Brev, hvis kantede og stive, om end 
nok saa tydelige. Bogstaver næsten synes at tale 
om en Haand, der ikke længer til Stadighed tum- 
ler med ' saa let en Gjenstand som en Pen, er i 
alle Maader karakteristisk for Bredahl. Han gav 
sig god Tid, naar han skrev, og han er ikke 
bange for nu og da at gjøre sig et Svinkeærende 
til andre Sager, end de nærmest foreliggende, 
men det er ham dog øjensynlig først og frem- 
mest en Lettelse at faa talt ud om sig selv. Han, 
der ikke havde en eneste mandlig Bekjendt i Ho- 
vedstaden, som han kunde bede om en Tjeneste, 
levede saa ensomt og saa overladt til sine egne 
Tanker, at ingen kan undre sig over, at han her 
med begg^e Hænder greb til, da en ung Mand 
kom ham venligt og hjælpsomt i Møde. Derfor 
blev han ogsaa nu en særdeles ivrig Brevskriver, 
og hans Breve fra de følgende Aar sætte os i 
Stand til Skridt for Skridt at følge ham et godt 
Stykke paa hans knudrede Livsvej. Hans ejen- 
dommelige Pathos, der i de «Dram. Scener* 
kunde forme Repliker, hvis Ordpragt, Klang og 
Styrke give ham Plads imellem vore største Ly- 
rikere, fremtræder i Brevene mere dæmpet og 
gravitetisk, men hvor naiv og gammeldags hele 
denne hans Brevstil nu forekommer os, er den 
dog overalt et tro og sandt Udtryk for en Per- 
sonlighed, som det lønner Umagen at betragte 

paa nært Hold, og som ikke blot har sine kum- 
merfulde Livsforhold, men ogsaa sit Menneske- 
værd at takke for den Interesse, den vækker 
hos os. 

I et Brev af 4. Jan. 1832 kommer Bredahl 
tilbage til, hvad Collin har gjort for ham. Han 
skriver, at han med Hensyn til enhver Ytring i 
- sit første Brev kan sige med Pilatus: Det, jeg 
skrev, det skrev jeg, samt at Ingemann i en god 
Hensigt overlod det til ham "at besvare Collins 
Brev. cHan vidste ret godt, at jeg, for at kunne 
misforstaa Dem; maatte være af et slettere Metal, 
end jeg er.» — c Jeg har», fortsætter han, «kaldt 
Dem : min Velgjører,* og saaledes kalder jeg Dem 
endnu. Jeg kalder Deres Gave stor, og nu siger 
jeg Dem, at den er den største, jeg, saa vidt mig 
vitterligt, har modtaget fra nogen enkelts Haand. 
En trængende behøver ej, synes mig, at være 
blandt de nøjsomste, for at kunne kalde en saa- 
dan Gave «stor»; men han maatte, mener jeg, 
være foragtelig, om han tiltroede Giveren en Be- 
væggrund, som ikke med Sandhed kunde kaldes : 
ædel.» Bredahl gaar ud fra, at den Interesse, 
der er vist ham, staar i nøje Forbund med Inter- 
esse for Forfatteren, da det ellers vilde være ham 
smerteligt at modtage Gaven. «Give Gud,» hed- 
der det senere i Brevet, «jeg ikke behøvede 
Spillemandspenge ; da skulde jeg ingen forlange, 
men Plutus har aldrig været min Dørtærskel saa 
nær, som Penia. » Han overlægger endvidere med 

sin nys vundne Ven, hvad Priser de skulle sætte 
paa hans Skrifter, og han ender derpaa Brevet 
saaledes: cDer var en Tid, da jeg kunde række 
andre en hjælpsom Haand, og Erfaring lærer mig, 
at det er « saligere at give end tage*. Min Be- 
væggrund var ædel, den : at ville hjælpe, men 
jeg brugte just ej altid den fornødne Skjønsom- 
hed, uden hvilken det: at give, ikke altid er: at 
gjøre vel. Jeg traf da stundum paa en og anden, 
der ansaa det, Velvilje gav, ikke for en Gave, 
men for en Afbetaling paa en Gjæld, der ikke 
finder Sted udenfor en unøjsom og utaknemmelig 
trængendes Indbildning. En saadan Krabat er 
jeg nu ikke, og derfor tænker jeg, som jeg siger, 
naar jeg kalder mig Deres til Højagtelse og Tak- 
nemmelighed forpligtede C. Bredahl. » 

Det næste Brev følger faa Dage efter. Han 
sender en Artikel til eventuel Optagelse i «Dagen» 
eller et andet af Hovedstadens Blade med Tak 
til Offenligheden for den ydede Hjælp, samt en 
Redegjørelse for sin Stilling til de Storheder, den 
anonyme Opfordring i « Dagen » havde nævnet i 
Forbindelse med hans Navn, nemlig Ewald, Hol- 
berg og Shakespeare*). Ogsaa i selve det med 



*) Artiklen, der bærer Overskriften cDen 17. December*, 
blev trykt i «Kjpbenhavnsposten», Nr. 19, Jan. 1832. 
Han omtaler ogsaa her de ovenfor nævnte, dog mindre 
væsenlige, Fejltagelser i den for ham «saa velgjørende 
Anmeldelse » og siger: «En nøjagtigere Oplysning kunde 
kun været at finde hos mig; men dette kunde ikke be- 

Artiklen følgende Brev hedder det herom saaledes : 
«Idet hin Anmeldelse, som saa venlig tog sig af 
mig, i denne Forbindelse henledte Opmærksom- 
heden til Ewald, Holberg og Shakespeare, saå 
jeg min, blandt disse store Aander, dværgagtige 
Musa pusle om, først bleg som et Spøgelse, men 
siden rød op til begge Ører. — Fjærn fra mig 
var enhver Mistanke om Smiger; men desto smer- 
teligere følte jeg den uhyre Afstand imellem rtiig 
og hine — saå det forfærdelige Gab, udhulet af 
hine vældige, med Trusel udspile sine Kæver, for 
at sluge mig, som en formastelig — Myre, hvis 
jeg glemte min Tue — saå en uoverskuelig Ru- 
bicon, men ingen Cæsar, og raabte forfærdet: 
jacta est alea\ og krøb tilbage i mit Musehul. 
Noget skulde her gjøres; tie kunde jeg ikke, thi 
den, der tier, samtykker. Saa gik jeg da den 
Vej, De ser. Men jeg er paa en Maade som 
Sal. Gunilds Kat, som, naar den ingen anden 
havde at klore, klorede sig selv, idet den klorede 
Gammel Gunild, thi hun og Katten vare ét. Jeg 



staaet med min ædle Talsmands eller Talsmænds Hensigt: 
at være og forblive ubekjendte, selv for den, hvis Sag de 
talte. Det er ikke min Hensigt her at give omtalte nøj- 
agtigere Oplysning, og det er ganske vist, at den, som 
skilte mig ved min Formue (3000 Rdlr.), ikke er ilde 
tjent med min Tavshed. For at forebygge en mulig Ud- 
tydning, som kunde smerte en ærlig Mand, bemærkes blot 
her: at den gamle, ærlige Jørgen Voigt^ i hvis Hus jeg i 
lang Tid opholdt mig som Kostgænger, er aldeles uskyl- 
dig i mit Tab.» 

hører til intet Parti i den vide Verden, som Parti- 
gænger; jeg er ikke engang Partigænger paa mit 
eget Parti, som bestaar af mig og den Kyh- 
lamske Famulus, og vi to vide ret godt, kan De 
tro, at vurdere hinanden. Vistnok ere vi to Over- 
sættere, der ikke voxe paa Træer: men aldrig 
faa vi Ewalds Lyra, eller Holbergs Vittighed, eller 
Shakespeares Tankelyn, der, som en elektrisk, 
men ej fortærende Ildstrøm udgyder sig igjennem 
hans Harpe. Ja! han slog « Guldharpen », som 
saa mange tillægge sig selv, og som virkelig 
komme Sandheden hærmere, end de selv ville, 
naar de fortælle os, hvorlunde de cfamle i Gul- 
det*. » 

Saa Bredahl saaledes skarpt nok paa adskil- 
lige af sine samtidige, dulgte han i det mindste 
ikke for sig selv — som det hedder i et Brev af 
1 8. Jan. s. A. — at «de Varer, vi have at fal- 
byde, høre til de Luxusartikler, som hverken 
Smag, Mode, Vane og vilkaarligt Magtsprog have 
paatrykt deres Stempler eller gjort nødvendige for 
den, der vil gaa og gjælde for en ægte Borger i 
den aandelige Republik*. Han skriver, at end- 
skjønt alle formodenlig ere enige i at antage, at 
den, som skal kunne skrive, maa kunne leve, ere 
dog nok mange ogsaa enige i at antage, at der 
just ikke ligger stort Vaérd paa, om en Skribent, 
der — som den Kyhlamske Oversætter — kun 
byder Folk lutter opdigtede Sager, kan leve for 
at skrive eller ikke. Han foreslaar at trykke 500 

Exemplarer af det ny, femte, Bind af de «Dram. 
Scener* og ender Brevet saaledes: «Blandt de 
Spøgelser, vor Tids Vanvid (thi aandeligt Hov- 
mod er Vanvid) har manet op af Graven, er Fa- 
natismens et blandt de værste. Med Kæmpeskridt 
skrider dette Spøgelse frem i vort «oplyste» Aar- 
hundrede, og nogle blandt Jordens mægtige tage 
det venlig under Armen. Hist og her i mine 
Skrifter har jeg skelet til dette Spøgelse, som alt 
viste sig, for mig, da en og anden troede, at det 
sov nok saa sødt. Min Evne formaar ej at mane 
det ned i sin skumle Grav; men i femte Del af 
cDram. Scener* har jeg stræbt at lægge en Hin- 
dring i Vejen for dets Fremskriden, og jeg skal 
visselig ikke lade mig skræmme af dets Koglerier. 
Jeg vil møde det med Spøgeri paa min Vis. Det 
er da naturligt, at jeg maa agte den højt, der, 
som De, uanmodet her kommer mig venlig i 
Møde.> — .Ogsaa af andre Breve kan man se, 
at Bredahl i sin c Kejser Glomer* med Tufertafer 
har villet rette et Slag imod det Grundtvig-Lind- 
bergske kirkelige Røre. 

Det næste Brev, af lo. Marts s. A., begyn- 
der i en vis Sammenhæng hermed paa følgende 
Maade: « Siden jeg begyndte at tigge, har mine 
Indtægter oversteget mine Udgifter, saa at jeg 
maa tilstaa, at Tiggeri er en indbringende Næ- 
ringsvej. Siden Kongen fritog mig for Skatter og 
Afgift, har min største Udgift været til Tiende af 
mine 36 Tønder Land, saasom: 7 Rdlr. 34 S. til 

min Sjælesørger, som ikke, Gud være lovet, har 
haft mindste Ulejlighed med min Sjæl; lO Rdlr. 
til Dr. theol. Sommer i Sorø og 1 1 Rdlr. til Klo- 
steret i Roskilde, alt paa Grund af en allerhøjeste 
Plakat fra det himmelske Tiendekollegium, til- 
sendt Moses i Ørken Sinai, saa at Plakaten har 
Skjæg paa Hagen; senere publiceret her i Landet 
af Absalon, der var med at slaa nogle Tiende- 
tagere til Søs og svang saa sin blodige Krumstav 
over sit Fædrelands Hytter, hvorfor vi Bønder 
skulle ringe for hans Ører i Paradis. » 

Brevet gaar dernæst over til at gjøre Rede 
for hans finansielle Status, nu da han «cJtsaa fra 
en Tigger er forvandlet til en Kapitalist, som har 
Penge paa Rente*. Den samlede Kapital,' «som 
jeg vistnok ikke har fortjent i mit Ansigts Sved», 
udgjør 867 Rdlr. Sedler*), og naar han har af- 
gjort sin Gjæld o. s. fr., haaber han paa et Over- 
skud af 255 Rdlr. Man vil se, at han ikke giver 



*) Se ogsaa Referatet af Generalforsamlingen i Samfundet til 
den danske Lit.'s Fremme i «Dagen» Nr. 39 for 15. 
Febr. 1832. Under 13. Decbr. 183 1 havde Kongen efter- 
givet Bredahl hans Skatte- Restancer til Sorø Akademi til 
Beløb 145 Rdlr. 34^/4 Sk. (!) og fritaget ham for frem- 
deles at svare Afgift til Akademiets Kasse, Samfundet 
skjænkede ham 100 Rdlr., og hans Forlægger, Direktør 
Schulz, forærede ham, som omtalt, det tilbageværende Op- 
lag af de 4 første Dele af «Dram. Scener«, 274 Exem- 
plarer, samt af »Lirmsongs Optegnelser paa en Rejse«, 
306 Exemplarer. — Disse Skrifter have dog næppe ind- 
bragt Digteren større Summer. 

Blicher noget efter i sangvinske Forhaabninger. 
Resten af Brevet er særlig interessant med Hen- 
syn til de Oplysninger, det giver om Bredahls 
Bondeliv. <Kunde jeg nu» — skriver han om 
de 255 Rdlr. — «lade disse henstaa urørte, indtil 
noget var indkommet ved Salg af mine Skrifter, 
saa turde jeg maaske haabe at kunne forbedre 
min til Dels forfaldne Gaard (ikke fuldelig, thi da 
^maatte Stuehuset opbygges fra Grunden) og faa 
dens Jorder tilbørlig udgravede og indhegnede i 
det mindste. Min Formand, Oberst Krebs, drev 
Økonomien saa vidt, at han afbrød Panelet i Væ- 
relserne, brændte Bjælkerne i den ene Lade og 
1500 Humlestænger; derpaa løb han sin Vej og 
forglemte at saa Vintersæd, og jeg, som ikke 
kunde se mig for i Tide, kjøbte hele Herligheden 
«med den i Jorden nedlagte Vintersæd » for 5 
Rdlr. Sedler, hvoraf man kan slutte sig til, hvor- 
ledes Herligheden var. Saa vidt som Krebs har 
jeg nu ikke drevet det, endskjønt min Evne kun 
har tilladt mig at gjøre faa Forbedringer, især ved 
at faa Tag paa Husene og en Slump Stene skudte 
og bortførte af Jorden. I Almindelighed hænge 
vi Bønder ved det gamle, og Slendrian er en af 
vore Trosartikler. Det er bedrøveligt at se, hvor 
langt vi ere tilbage i vor Dont; som oftest ligger 
Skylden hos os selv ; thi noget kan enhver Bonde 
tilegne sig af den nyere, langt fortrinligere Theori, 
og noget kan han udføre, hvor arm han end for 
Resten kan være. Hertil regner jeg blandt andet 



42 TO DIGTEBLE. 



Sommerstaldforingen , hvis store Fordele absolut 
maa være enhver Bonde indlysende, men: «Det 
gi'er saa farlig megen Ulejlighed*, hedder det. 
Ja, vi er træge, dovne og dorske. Det har kostet 
mig mangen drøj Ed, at faa mine Tjenestefolk til 
at lystre i Staldforingskapitlet, hvilket jeg, saa 
vidt jeg har kunnet, hidtil selv har besørget. 
Vexeldrift — ja, hvem der kunde drive det saa 
vidt ved egen Hjælp, (thi at gjøre Pengelaan duej 
ikke), men det har lange Udsigter med enkelt 
Mand, længere med mange. Landhusholdnings- 
selskabet arbejder trolig nok uden at lade sig 
trætte af vor Dorskhed, Træghed, Dovenskab og 
Dumhed, somf vise sig virksomme ved enhver 

Lejlighed Men jeg vilde blot bede Dem 

indtil videre at beholde de Penge, der maatte ind- 
komme til mig, i Deres Værge ; men saa kom jeg 
ind i et Kapitel, som maaske har mindre Inter- 
esse for Dem end for mig, der holder meget af 
en god Mødding. » — Har Modtageren vist dette 
Brev til sin Fader, har det dog sikkert ikke und- 
ladt at vække Interesse. Baade Jonas Collin og 
Frederik VI. fulgte enhver landøkonomisk Oplys- 
ning med udelt Opmærksomhed. 

I et følgende Brev fra April s. A. tilsiger 
han sit Bidrag til Bibliotheket for Danske i Rom, 
skjønt fvidste Hs. Hellighed, hvilken Kjætter jeg 
er, slog han mig ihjel med Sankt Peders Nøg- 
ler.* Fra den Kyhlamske Famulus og sig selv 
skal han dernæst hilse og bede sin unge Ven, 

om denne vil lade et Exemplar af alle Dram. 
Sceners fem Dele indbinde og tillade, at de som 
en Erindring om Famulussen maa finde en Plads 
blandt hans øvrige Bøger. I dette Exemplar findes 
foran i første Bind følgende smukke Linjer: 

Til Eduard Collin. 
Her kommer en Sangfugl fra Voven: 
en Svane fra Bølgen blaa; 
men nogle vil sige: «Fra Skoven: 
en usselig Finke graa.» 
Nok: flyver min Fugl, eller flyder, 
en Svane, en Finkehan: 
erkjendtlig sin Sang den dig byder 
og kvidrer det bedste, den kan'. 

C. Bredahl. 

Den 21. April har han da set 5te Del. «En, 
Slump Trykfejl har indsneget sig, men naar man 
kun tager én Korrektur, undgaas de sjælden. Nu 
maa Fuglen flyve saa langt, den vil og kan; den 
kommer næppe (i det mindste ikke i store Flokke) 
over Bæltet.* 

I et andet Brev, af 29. Juni, skriver han : 
timellem Pamassets vældige vil her nu nok snart 
ligge et Fandens Hus om. « Materie og Form». 
Vi Smaadjævle krybe da 1 vore Musehuller og 
sidde dér og kukkelure, indtil Oprøret i Repu- 
bliken er dæmpet og Kampens Helte have om- 
vundet Spjudstageme med Oliegrenen. Naar 

Kampen en Gang faar Ende, vil, haabe vi, den 
første Fredsartikel komme til at lyde som saa: 



44 TO DIGTERE. 



Alt skal forblive paa samme Fod som før Kri- 
gen, item : Enhver beholder sin Mening ubeskaa- 
ren.» Med sin ovenfor berørte Pjece cFra gam- 
mel Gumba> tog dog Bredahl selv Del i <Gjen- 
gangerstriden». 

Vi skulle senere se, hvorledes Bredahl ved 
given Lejlighed kunde staa som Bonde ved sine 
Standsfællers Side, men forøvrigt var det jo ikke 
saa underligt, om de andre Bønder nu og da 
skoftiserede over den sære Poet. «Forleden» — 
hedder det saaledes i et Brev af 29. Aug. 1832 
« spurgte en af mine Naboer mig, om det var 
sandt, at Kongen havde gjort mig. til « Trompeter 
ved Hoppegisterne», og da jeg svarede Ja og 
tilføjede, at jeg derfor maatte lade mit Skjæg 
voxe, undrede han sig over, at jeg ikke var ble- 
ven Præst i mine Dage, da han havde hørt, at 
jeg var boglærd. En Skjælm, kan jeg vide, maa 
have fortalt ham noget om mit Famulusseskab og 
maaske ansat mig ved Hoboisterne. Dette lettede 
betydelig, og naar jeg næste Gang farer ud paa 
Æventyr, vil jeg tage min Nabo med som min 
Sancho Pansa.» 

Brevet ender ret fornøjeligt: « Med Penge er 
jeg vel forsynet; dog vil Kassen, som idelig maa 
give ud, nok faa Svindsot om nogen Tid; saa 
tage vi til vore Kapitaler og leve lystig, saa 
længe vi have en Skilling; dernæst tigge vi og 
spille op paa ny, enten Folk saa vil høre Musiken 
eller ikke. Skamfuttelse og Skamflikker af kri- 

tiske Bussemænd lade vi drukne i deres egne 
Vande.* 

Nogle Maaneder efter trækker et andet Uvejr 
op over hans Hoved, c Efter alle Symptomer at 
dømme, » skriver han i Novbr., « rager jeg i en 
Proces med en Kvinde, som i visse Henseender 
gjæme kan passere for Fandens Oldemoder*, og 
i en vidtløftig Fremstilling, som han haaber kan 
interessere Juristen, han skriver til, gjennemgaar 
han nu Sagens Historie. Det drejede sig om en 
Arv, han mente tilkom hans Hustru, og endskjønt 
Collin strax raader ham fra Proces, vedbliver han 
at staa stift paa sin formentlige Ret. «Det er», 
skriver han, «stedse gaaet mig skjævt med mit 
timelige Arvegods i denne Verden, og det er 
uden Tvivl Skæbnens Vilje, at jeg ikke skal gjøre 
Lykke paa denne Maade. Min Fædrearv blev 
ødelagt af en anden, og paa min Kones Vegne 
drager jeg nu i Haar med* en Kvinde og hendes 
Søn og vil, om jeg end sejrer i Kampen, sand- 
synlig ikke erobre andet end en Haandfuld af 
hendes Marelokker, som paa ingen Maade kan 
bruges til forlorne Krøller.* Den herhenhørende 
Række Breve, paa hvilken vi iøvrigt ikke skal 
komme nærmere ind, er rig paa Hgnende drastiske 
Udtryk, og hans grovkornede Komik boltrer sig 
nu og da ganske artig under Skildringen af hans 
Kontraparters Livshistorie. 

Af og til synger c Livet [nervus rerufn)^* i hans 
Kasse paa det sidste Vers og truer med om stak- 

ket Tid at opgive Aanden. Han tyer da til Ven- 
nen om Forstærkning og skriver endogsaa, at al 
hans Gjæld nu er betalt, i Modsætning til den 
Vaande, han c i Fjor ved denne Tid* var stedt i, 
da han vel nok kunde have betalt Hvermand 
sit, men saa ogsaa vilde have været c aldeles arm>. 
Collin synes, angaaende noget af bans < drama- 
tiske Liggendefæ* at have søgt Reitzel paa hans 
Vegne. Bredahl skriver nemlig: «Saa Reitzel er 
forfærdet og vil ikke lade sig røre. Nej, Fisken, 
véd jeg nok, vil ikke bide i disse Vande. Naar 
en Musalil skal søbe tilsammen med en Bog- 
handler her til Lands, gaar hun med en slunken 
Bug fra Fadet — c Truget* havde jeg nær sagt, 
som om min Musa rodede paa Pamasset I > — 
Han sukker over ikke at have hørt et Muk om 
« Kejser Glomer*, ikke saa meget som et:. <Under 
al Kritik I » Men — tilføjer han — vi ere ogsaa 
saa mange Musasønner, *at den stakkels Kritik har 
sin fulde Hyre med os. EndeHg beder han Ven- 
nen om at sende ham nogle Exemplarer, der skal 
foræres bort, dog ikke noget til hans Kone, cthi 
sidste Gang barslede hun med Tvillinger, hvilket 
jeg ikke kan tilgive hende*. 

Ingemanns Ord om, at Bredahl lod al Dog- 
matik staa hen med et mørkt Blik til Præsterne, 
ere ingenlunde overdrevne. Bredahl kunde være 
voldsom i sine Udtryk om Kirkens Mænd, og det 
hører med til hans Karakteristik at belyse hans 
Standpunkt i saa Henseende. I et Brev fra Slut- 

ningen af 1832 giver han i forbigaaende et Hip 
til eden oxedorske [o: orthodoxe] Theolog, der 
kliner sin Tro fast til det døde Bogstav*, og i 
Jan. næste Aar er han oprørt over en Præst, der 
« forleden gav Fanden en Mængde vrangtroendes 
Sjæle til Juleoffer». — «Ja saamænd», skriver han, 
€ forvandler en og anden blandt vore landlige 
Sjælehyrder sin Skalmej til en Domsbasun, der i 
Hjordens Øre udbrøler sit Anathema imod For- 
nuft og Verdsligvisdom, endskjønt vi Bønder ikke 
pleje at mistænkes for Maskepi med saadanne 
Bussemænd. Hyrderne børste løs paa « Bukke- 
djævle og Kjættere», efter Grundtvigs og hans 
Abekats, Lindbergs, Maade; og det er besynder- 
ligt, at de idelig ligge i Haar med Fanden og 
dog forøge hans Magt ved at tilkejse ham saa 
mange Sjæle — ikke at tale om, at en god Del 
af dem kan takke Troen paa Fanden for deres 
Indflydelse paa Almuen. At Fornuften maa være 
en Tom i deres Øjne, begriber jeg nok; men de 
vise sig, tykkes mig, utaknemmelige mod Fanden, 
der dog viser dem mange Tjenester, og gjør han 
det mod sin Vilje, burde de dog, naar de ville 
vedblive at benytte sig af hans Tjenester, ikke 
idelig sværte det gamle Skarn og gjøre ham 
sortere, end han er — med mindre han, som 
Antikrist, for skinbarlig i deres egne Præste- 
kjoler, og fik Faarene til at sætte sig paa Bag- 
benene og at fordre Troen uden Betaling. Saa 
meget er vist: at en og anden Hyrde kunde være 

Fanden lige saa tjenlig, som en og anden Buk, 
naar Retten skulde have sin Gang.» 

Var Datidens Orthodoxi saaledes ikke Bre- 
dahl tilpas, fandt han om muligt dog endnu min- 
dre Behag i den Heibergske Filosofi, der nu be- 
gyndte at spille en Rolle. Da den ovenfor omtalte 
Proces var endt, som han siger, med et Forlig, 
sluttet imellem en Slyngel og en ærlig Mand — 
« efter min Regning er jeg den ærlige Mand» — 
beklager han sig i et Brev af 30. April 1833 bl. 
a. over den spildte Tid, han kunde have anvendt 
langt bedre, «med mindre jeg skulde have faaet 
det Indfald at anvende den til Filosofi efter det 
nyeste galimathiasiske System og derved fortrin- 
ligen kvalificeret mig til en Plads i Daarekisten.> 
Og længere nede hedder det: «For at fortjene 
mig nogle Skillinger til Salve til Vunden, Proces- 
sen har slaaet min Pung, agter jeg nu at holde 
filosofiske Forelæsninger for mine Kammerater: 
Bønderne her i Egnen. Min Visdom vil jeg hente 
fra Talmud, Kabbala, Maren Ammes Ammestue- 
æventyr, Kjøge Huskors, Reisers fiirgterlige Ilde- 
brandshistorie og andre smukke Skrifter! alt dette 
vil jeg mænge sammen til en Visdomsklister og 
dermed besmøre mine Tilhøreres Hjemer, og 
haaber jeg, at jeg skal drive det saa vidt i Non- 
sens og Modsigelse mod almindehg Menneskefor- 
stand, at «Guds Aand» (det er: « Menneskehedens*) 
lige saa lidt skal kunne forstaa min, som Hegels, 
Filosofi, som Hr. Professor Heibergs Individ nu 

vil gjøre tilgængelig for Menneskeheden. Jeg 
skal, faa Skam! nok bestræbe mig for at vaase, 
blande Pantheisme, Materialisme, Dualisme, kort: 
alle mulige og ikkemulige (f. Ex. Atheisme) 
« Ismer > sammen > o. s. fr. 

Der findes dog og3aa i Brevsamlingen mere 
harmløse og godmodig spøgende Udgydelser. Et 
Brev af 19. Juni 1833 begynder f. Ex. saaledes: 
«Eduard Collin kjørt forbi Damsgaard uden at 
tage dens Mærkværdighed — jeg mener: S. T. 
Hr. Christian Bredahl — i Øjesyn? Hvilken Vej 
for De da ad den Gang.^ thi kun fra to Veje 
kunde De se mit Slot; af disse fører den ene lige 
forbi Slotsporten, og vidste jeg, at De var kjørt 
forbi ad denne, saa kjørte jeg ind til Hovedstaden, 
blot for at kjøre forbi Nr. 159 i Bredgade. Den 
8. Juni indtraf jeg i Slagelse, kort før Prins Chri- 
stian ankom; dog tog Byen ingen Notice af den 
ene af os to. Honoratiores vare paa Benene, 
Borgerskabet præsenterede, i Fred til Krig parat. 
Jeg kunde ikke tro andet, end at alt dette skete 
i Respekt af min Ankomst, skød derfor Hjærtet 
op i Livet, rettede min krogede Skrud, satte min 
temmelig uanselige Kabuse paa Snur, gik med 
gravitetiske Skridt, satte Næsen i Sky og gav 
mig en Mine, som — en Mine, der — en Mine 
— ja, en Mine over alle Miner, der tydelig viste, 
at jeg vidste, hvilken Karl jeg var. Som jeg nu 
var i Begreb med at tilnikke vedkommende mit 
Bifald, raabte en Brændevinsmand (en af mine 

4 

fordums Skolekammerater), som stod paa en Trappe: 
«Hejda, Bredahl! kom hid, du! her kan du se 
Prinsen 1> — Selv Prins! sagde jeg, dog saa sagte- 
lig, at ingen kunde høre det; thi ikke enhver, 
skal jeg sige os, kan taale at høre Sandheden.* 
Han fortæller dernæst, at han paa Hjemrejsen til 
sit Slot blev gjennemblødt og som Følge deraf 
af Forkølelse blev forhindret fra at komme til 
Væddeløbet den lo., hvor han nok tænkte, at 
Collin vilde komme, og hvor hans «to udmærkede 
Bæster (som har draget Plov i 12 samfulde Aar, 
og som jeg, med Hensyn til deres sjældne Ven- 
skab for hinanden, har kaldt: Orestes og Pylades) 
vilde gjort en smuk Figur >. Og han fortsætter 
saa: « Siden jeg just taler om Bæster, tænker jeg 
med Smerte paa min dramatiske Pegasus, som 
forgjæves — stakkels Bæst! — gjør sine Krum- 
spring for Publikums Øjne. Paa Bæstets Ryg 
gimper min Musa og sørger saare. Jeg trøster 
hende med: at den største Lykke, Sækken kan 
forlange, netop bestaar i, ikke at ænses; at hun 
ikke maa fortvivle, om end en og anden peger 
paa hendes Rozinante og raaber: c Hvad den 
slemme Syge er det for en Rallike, der kommer 
bagefter, som tyndt 01 ?> — Jeg bad hende be- 
tænke, at hendes Kvide er en naturlig Straf for 
hendes Vanart, der støder alle Partier og Kom- 
pagnier fra sig med Mixturer, som nogle erklære 
for aldeles forgiftige Dosisser, andre for mere 
skadelige end gavnlige, og Resten for noget, der 

ikke rager smagfulde Folk. Hun har lovet mig 
herefter at holde sin Mund og beseglet Løftet 
med en forfærdelig Trumf. > 

Aaret efter fortæller dog et Brev, af 4. Maj 
1834, at han har udspekuleret et Lystspil i 5 
Akter med 4 Kjærester i, som ban gjærne vilde 
have solgt til Reitzel eller en anden mulig lyst- 
havende, da det gaar meget langt over hans Evne 
denne Sinde at bestride Trykkeomkostningerne. 
Samtidig beretter han, hvorledes det var gaaet 
med sidste Del af hans Hovedværk, c Trykke- 
omkostningerne for 6te Del af «Dram. Scener* 
(138 Rdlr. 72 S.)> — hedder det — char jeg 
faaet ind — ja, naar jeg regner alt nøje ud, faar 
jeg endog et Par Rdlr. i ren Profit, saa at jeg i 
Evighed kunde leve af Profiten og endda have 
to Rdlr. tilovers, naar blot jeg, min Ægteviv og 
mine Børn kunde leve af Luften. Overalt burde 
visse Poeter være maveløse og aldeles intet be- 
høve, Luft undtagen, hvorimod andre burde have 
to Maver og to Skrog hver, paa det Staten ikke 
skulde lide noget Tab derved, at Konsumption 
og Industri formindskedes ved et formindsket An- 
tal af Maver og Kroppe, thi Kjødmassen maa ved- 
ligeholder, i alt Fald paa Hovedet nær, som en 
Poet meget vel kan undvære, naar han indskræn- 
ker sig til rimet Prosa, jævn og vandig, pumpet 
op fra enhver Post i Hverdagslivet og tilbørlig 
sorteret og justeret. Jeg har ellers hørt fortælle, 
at nogle patriotiske Avisskrivere og andre Venner 

af Staterne her paa Planeten ville have de vilde 
Poeter rent udryddede som Demagoger, hvorimod 
de tammes poetiske Øg skulde fole og fores med 
Havre fra Staternes Magasiner. Jeg tror rigtig- 
nok, at Staterne paa denne Maade vilde faa et 
talrigt Stutteri, men jeg tror derimod ikke, at de 
vilde Poeter, som ere saa faa, gjøre mindste 
Skade, thi skikkelige Folk i Almindelighed bryde 
sig i Grunden ikke om deres Vildskab, og Pøbelen 
kunne de ikke demagogisere, saasom den slet ikke 
vilde kunne forstaa dem, om de end vidste, at 
de vare til; saa at de, efter min Mening, ere 
uskadelige Dyr, man saa meget mindre behøver 
at udrydde, som den ringe Rest, næst Kjødets 
Bistand I snart vil forgaa af sig selv.> 

Digteren var sig altsaa vel bevidst, at hans 
Poesi med de vilde Fugles Flugt maatte gaa højt 
over den store Mængdes Hoved. Ogsaa i sit 
daglige Liv havde han sikkert ofte vanskeligt nok 
ved at komme til Rette med sine nærmeste Om- 
givelser, og Tidens optrækkende c demagogiske* 
Tendenser havde i hvert Fald ikke hans Sym- 
pathi. I et Brev af 13. Decbr. 1834 skildrer han 
sin Ulyst til at barbere sig, men siger, at hans 
Ægteviv stedse gjør Indsigelser, naar han vil 
lægge sig et Gedebukkeskjæg til, og kjæpper 
ham til at ødelægge Plantagen, c Forleden Dag> 
— hedder det saa — c vilde jeg bildt hende ind, 
at der var udkommen en Forordning, som befa- 
lede, at vi valgberettigede Bønder herefter skulde 

lade Skjægget voxe og tale ud af Skjæggel til 
vore Kvinder, men den Snak mente hun var lang 
nok*).» Længere nede i det samme Brev skriver 
han derpaa følgende: «Nu har jeg da bekostet 
forsvarligt Hegn om mine Marker, men har jeg 
saa faaet hin dyre Markfred for al min Bekost- 
ning? Nej, saagu, har jeg ikkel og uden Mark- 
fred er enhver Stræben fremad i Agerbruget ej 
alene unyttig, men endog forbunden med Tab. 
Sent ville Markfred og et Par andre Onder op- 
høre (gid jeg vorde en falsk Profet her!) at hærge 
Sjællands Sletter. Værst faren er den Mand, der 
skal have Alfarvej gjennem sin Mark, om han 
end anskaffer forsvarlige Ledde ; thi hvor besat 
af ful Trældomsaand en Slump af os sjællsmdske 
Bønder end kan være, saa ere vi dog (især naar 



♦) Hvad Digterens Ydre forøvrigt angaar, fortæller han i et 
Brev af 25. Juni 1833, ^^ ®^ Kaptejn Bom har malet 
hans Gefjæs i Pastel og foræret ham Maleriet, som han 
derpaa har forsynet med lueforgyldt Ramme og hængt i 
sin Høj sal. «Nu har han sat Gefjæset paa en Sten» — 
hedder det siden i Brevet — «og det skal nu litograferes, 
saa at bemeldte Gefjæs nu kommer til Herlighed og Ære 
paa sine gamle Dage. Jeg er ganske opblæst over alt 
dette hersens og har nu i Sinde herefter at kalde mig: 
litograferet Proprietær til Damsgaard.« Digterens efter- 
ladte kjende ikke noget til dette Billede. Bredahls Sviger- 
søn har meddelt mig, at af de to Portrætter af Digteren, 
der enduu findes paa Damsgaard, er det ene en, F. B. 
signeret, Tegning fra 1849 (kopieret af Niels Bredal 
til «I11. Tid.> for 2. Novbr. 1884), det aiidet Vermehrens 
i 1855 P*^ Stedet tagne Haandt^gning. 



54 TO DIGTERE. 



vor Nationaldrik Finkelen har gjort os pærefulde) 
saa besjælede af Frthedsaand, at vi ødelægge 
Leddene paa vor Vej, naar vi se vort Sned. Men 
tøv nu lidt, saa skulle ogsaa vi Bønder besjæles 
af j,Nattonalaand Hl det gemenes bedste^, thi i 
denne Nationalaand, som vi indsuge med Moder- 
mælken, best)a"kes vi som Peblinge Dag ud og 
Dag ind. Jeg for min Del trøster mig ved, at 
jeg ikke (som jeg havde besluttet) i Aar har enten 
saaet Raps eller lagt Kommen, thi da vilde det 
nu være ødelagt, med mindre jeg kunde vaaget 
over det Nat og Dag, saa længe Jorden er bar.» 
Vi komme senere tilbage til Bredahls Stilling 
overfor Tidens liberale Bevægelser. I politisk 
Forstand blev han aldrig Demokrat, men gjaldt 
det, som alt berørt og som vi nu et Øjeblik skulle 
dvæle ved, om ved given Lejlighed at gjøre fæl- 
les Sag med Standsfællerne i borgerlige Spørgs- 
maal og overfor de lokale Myndigheder, var 
han en sikker Mand. 



III. 



cGjør Deres Arm ii Mile lang» — begynder 
et Brev til E. Collin af 24. Juli 1835 — c og lad 
den være stærk imod Hs. Hvlbaarenhed, Hr. 
Kammerherre og Amtmand von Stemann, hvis 
Fader er Præsident i det Højvb. Danske Kancelli 
og altsaa — — » 

Sagen var følgende. Ved en Amtsresolution 
havde den nævnte Amtmand befalet fire Bønder 
i Borøe at istandsætte og vedligeholde en Skole- 
vej af 90 Favne. Bredahl skriver, at de heller 
ikke vægre sig herved, men paastaa, at hele 
Skoledistriktet bør deltage i denne Byrde saavel 
som i enhver anden lovlig befalet Præstation til 
Skolen. Naar derfor Amtmanden har paalagt de 
fire Bønder alene den tunge Byrde, kunne disse 
lige saa lidt antage hans Grunde for gyldige, som 
hans Resolutioner i Almindelighed for ufejlbare, 
hvilket Prædikat kun tilkommer hin hellige Faders, 
Pavens, Guds og St. Peders Vicarius's apostoliske 
Resolutioner, hvilke de Bønder i Borøe blæse et 
Stykke. 

«Vi forlange ikke,» -^ hedder det videre i 
Brevet — «at De skal slaa enten vor Amtmand 
eller hans Fuldmægtig ihjel: men hør kun nu: 
De skal som Kristenmenneske, paa vore Vegne, 
bede Deres Hr. Fader, at han vil staa os bi, 
saafremt han finder, at vor Sag ikke er uretfær- 
dig. Til Dem, mærker De nok, skrive vi 

Bondeknolde i en befalende Tone, og hvis De 
ikke vil adlyde, er det os en simpel Sag at slaa 
Dem ihjel, naar De næste Gang kommer her i 
Egnen til de hippodromiske Kamplege. Deres 
Hr. Fader tør vi deriniod ikke nærme os paa 
saadan republikansk Maade ; men det er nødven- 
digt, at en ædel Mand tager sig af os ved denne 

Lejlighed, som, desværre I ikke er den eneste, 
hvor vi kunne trænge til Hjælp og Bistand.* 

Nogle Dage efter sender Bredahl endvidere 
Vennen et vidtløftigt Brev med de fornødne Akt- 
stykker til Sagens nærmere Oplysning. Da han 
heri ikke blot skildrer sit eget Liv som Bonde, 
men udførlig gjør Rede for sin Stands daværende 
Vilkaar overhovedet, har dette Brev tillige en 
ikke ringe Interesse som et tidshistorisk Doku- 
ment. »I elleve Aar» — skriver Bredahl bl. a. 
— «har jeg for min Del nu haft det Uheld at 
være Bonde. I den Tid har Vejarbejdet været 
en højst trykkende Byrde, hvis Vægt forøges 
derved, at man ikke forskaaner os for dette, 
næppe altid hensigtsmæssige, Slid og Slæb med 
Heste og Vogne paa den Tid af Aaret, da enhver 
Bonde dog burde forskaanes, jeg mener: i Pløje- 
tid og Saatid, saavel til Vaarsæd som Vintersæd, 
og 'i Høslet, der er vigtigere for en Bonde end 
Kornhøsten. Mange og forskjellige ere vore Vej- 
stykker. Forleden Aar begyndte yi bl. a. paa at 
anlægge en ny Vej ved Siden af en gammel, 
altid fremkommelig. Efter Amtets Ordre skulde 
denne Vej indgrøftes, den opkastede Jord udjæv- 
nes med paakjørt Grus. Der behøvedes kun liden 
Indsigt i Vejvæsenet for at indse, at en saadan 
Lerælte til Efteraaret vilde blive ufremkommelig; 
jeg bad derfor, at det maatte tillades os, strax at 
stenlægge denne Vej, paa det vort Arbejde ikke 
skulde være aldeles spildt, men Svaret var: cat 

vi skulde rette os efter Amtets Ordre >. Saa ret- 
tede vi os da efter Amtets Ordre, og Følgen 
blev, at vi næste Foraar maatte ophugge og sten- 
lægge Vejen, og da jeg mælede om Erstatning 
for vort, efter Amtets Ordre, spildte Arbejde (det 
kostede mig 7 Rdlr. for denne ene Dumhed af 
Amtet), har vedkommende uden Tvivl anset mig 
for et opsætsigt Dummerhoved. Ved Anlæget af 
den Landevej, som fører ad Nesby Bro til Nest- 
ved, behøvedes mange Læs Stene; paa disse var 
der Overflod i Nærheden; men, drevne af — «Na- 
tionalaand>, mente de sagtens, forbød Bønderne 
i den Egn os Bønder fra denne Egn at tage Stene 
dér, med mindre vi vilde betale 5 å 6 Rdlr. for 
Kubikfavn. Følgen heraf var, at vi maatte slæbe 
Stenene herfra (henved 1V2 Mil) om Nætterne, 
for at kunne bruge dem til Vejen om Dagene. 
Dette Vejrarbejde maatte vi forrette i Høsletten. 
Jeg for min Del gjorde noget af dette uhyre Vej- 
arbejde selv; Resten betalte jeg med 14 Rdlr. 
og fik derved reddet 16 Læs Kløverhø. Min 
Gjenbo (og flere), som ikke vilde øde deres Penge 
saaledes, fik alt sit Kløverhø aldeles fordærvet; 
thi da Vejarbejdet var fuldført, begyndte Regnen, 
som holdt ved i otte Dage. Saa være da Amtets 
vise Resolution priset ogsaa for denne Sinde I 
Vejarbejdet i Sorø Stræde har vedkommende 
ogsaa faaet paalagt os Bønder, saasom det er be- 
kvemmere at skubbe Byrder fra sig selv hen paa 
andre. Forstvæsenet, som forhen betalte for sit 

Vejarbejde, har nu ogsaa faaet denne Bjo-de læs- 
set paa os Bønder, og da der forleden Nat brændte 
et Hus i Sorø, ansaa man det bekvemmest at til- 
sige os Bønder for at rydde Pladsen, skjønt der 
er Heste og Vogne nok i Sorø.> 

Bredahl skildrer derpaa nærmere, hvorledes 
han, naar man saaledes tager hans to Heste og 
Karle til Vejarbejde, er sat ude af Stand til at 
foretage det mindste Markarbejde hjemme. Paa 
Vejene bruger han aarlig omtrent ii Vogne, 22 
Heste og 20 Karle. Et Aar, han betalte en anden 
for at gjøre sit Vejarbejde, slap han med 19 
Rdlr. Tillige, siger han, uddeles ikke sjældent 
Vejstykkerne paa Slump af Sognefogden, som 
ikke kan befatte sig med en rigtig Beregning efter 
enhvers Hartkorn. Angaaende den bevidste Skole- 
vej har han paa egne og Fællers Vegne sendt 
Amtmanden følgende Skrivelse: 

Borøe, d. i8. Juli 1835. 
Det er Deres Hvlbhed bekjendt, at en Del af de 
Bønder, der ligge under Skoledistriktet i Borøe, have væg- 
ret sig ved, efter Vejinspektørens Ordre, at deltage i 
Istandsættelsen af den Del af Borøe Gade, der, som Skole- 
vej, fører til bemeldte Skole. Grunden til denne Vægring 
er os underskrevne ubekjendt; men vi vide, at vi, for 
nogle Aar siden, hver har istandsat otte Favne af be- 
meldte Skolevej, hvilket den Gang betragtedes som et 
Arbejd, hele Skoledistriktet var pligtigt at deltage i, saa- 
vel som i enhver anden lovlig befalet Præstation til Sko- 
len. Nu har det behaget Ds. Hvlbhed at fritage hine 
vægrende for bemeldte Vej reparation , men derimod al 

paalægge os underskrevne hele Byrden, med andre Ord : 
det har behaget Dem at høre og gunstig at bønhøre hine, 
men derimod at dømme os fire underskrevne uhørte. Hvor 
ringe og let overselige vi nu end maatte være, er det os 
dog ikke vitterligt, at noget os bekjendt Forbud endnu 
forbyder os at spørge: hvor skulle vi søge og finde den 
lovlige Grund til en Befaling, der paalægger os en Byrde, 
vi ikke anse os forpligtede til at bære ? Idet Ds. Hvlbhed 
tillige har befalet os, strax at istandsætte bemeldte Skole- 
vej, har De ogsaa denne Sinde forkyndt os: at det ikke 
engang er os tilladt, uforstyrrede af Vejarbejde at røgte 
vort Avlsbrug. Under saadanne Vilkaar vorder det en 
halvforarmet Bonde umulig at slæbe sin Byrde, indtil han, 
som Almisselem, maa kaste sig i Barmhjærtighedens Skjød, 
i Fald det, alt overlæsset, ikke vægrer sig ved at tage 
imod ham. — Med Hens)m til Ds. Hvlbheds Befaling, be- 
meldte Skolevej angaaende, kunne vi underskrevne derfor 
ikke adlyde, før det maatte behage Ds. Hvlbhed at anføre 
noget, os muligt ubekjendt Lovbud, der befaler os, ene at 
bære denne os paalagte tunge Byrde. 

C. Bredahl, Erik Knudsen, Niels Jensen, 

Bonde i Borøe. Bonde i Borøe. Bonde i Borøe. 

Hans Clausens Enke. 

Amtet erklærede imidlertid de fires « Besvæ- 
ring« for ugrundet, da bemeldte Vej ikke alene 
var en cSkolestii, men tillige en caimindelig By- 
vej*, og Bredahl fik desuden en «Pro Memoria 
for sin egen Næse». I et Gjensvar herpaa mel- 
der han sig ogsaa som Ordfører for de andre, 
« fordi jeg, blandt os fire Bønder, var den, der 
bedst kunde sammenføje Bogstaver til Ord», og, 
siger han aabént, hvis disse Bogstaver derfor vare 

« Utilbørlig sammenføjede*, bør han ene staa til 
Ansvar, c Hvorom alting er» — ender hans Ind- 
læg — «vil en og anden Udladelse, som kunde 
regnes en Lykkens Søn til Brøde, maaske kunne 
undskyldes hos den, der er sat i den Nødvendig- 
hed, med en svækket Helbred daglig at maatte 
underkaste sig aandsfortærende Sysler. > 

I andre, ikke mindre udførlige. Breve kom- 
mer Bredahl tilbage til Bøndernes Rolle som 
« Statssamfundets Pakæsler » og giver sin cfor- 
gjemte Harme* Luft i hvasse Ord om «Æsel- 
driveme> og deres c Hundepiske*. Han skal saa- 
ledes den samme Sommer oprense et Aaløb paa 
over 3cx> Favne inden en vis Frist og spørger 
nu, hvor han skal faa Folk fra til dette Arbejde, 
da alle Daglejere ere i Sorø, hvor Akademiet 
lader en ny Pragtbygning opføre til Residens for 
Etatsraad Estrup. «Gid Akademiet* — skriver 
han, d. 31. Juli 1835 — ci Stedet for at opføre 
unødvendige Pragtbygninger, vilde anvende sine, 
af Bønderne udsugede. Skatte til Oprettelse af 
Hospitaler for de mangfoldige Almisselemmer, 
over hvis usle Hytter dets Pragtbygninger knejse i 
Det fordums Munkébøle saå Absalon, hin gjer- 
rige, svinge sin blodige Krumstav over Danmarks 
Hytter. Han slog Venderne; men Danmark slog 
han dybere Vunder; end bløde disse; men hvor 
vil en smigrende Lovtaler, selv kæmpende for sin 
Vinding, kunne opdage det mindste Held eller 
den mindste Lægedom, bevirket med hans Sværd 

eller Krumstav? Ikke saadan skal den Mand 
være, hvis Minde Efterslægten med Grund skal 
kunne hædre og velsigne. Men, lad gejstlige og 
verdslige Plageaander, beskjærmede af misbrugt 
Magt enten med Sværd eller Krumstav, end af- 
bøde Slaget af den velforskyldte Forbandelse^ 
Straffen skal dog indhente dem, om end det kolde 
Marmor maa lyve til deres Pris — ja om end 
Overtroen driver Afguderi med deres mugne Ben 
og en spidsfindig Veltalenhed lader sig hyre til 
Lovsange.* — Ingemann har unægtelig Ret, naar 
han siger, at Bredahl ikke var Romantiker, og 
det er af Interesse at lægge Mærke til, at disse 
Udtalelser ere saa omtrent samtidige med Inge- 
manns historiske Romaner, hvilke Bredahl dog 
ellers, som alt berørt, satte Pris paaf. Den, der 
imidlertid som Bredahl havde prøvet at gjøre en 
Bondes groveste Gjerning, lige til at kjøre Sten 
paa Landevejen, og saa dog ikke engang mæg- 
tede at leve af sine Hænders Arbejde, kunde nok 
føle Skoen trykke imellem Stunder, og Fortsæt- 
telsen af Brevet udtaler endogsaa et politisk Haab 
til Demokratiets Fremtid, som ikke plejer at findes 
hos Bredahl. 

« Heraf ser De,» — skriver han — «at jeg 
er et Pakæsel, der kap være baade pathetisk, 
profetisk og poetisk, tværtimod Pakæslers Natur i 
Almindelighed. Med denne Evne kan intet Pak- 
æsel ønske sig til Lykke, og dersom den øvrige 
Flok misunder mig den, misunder den mig et 

Onde; thi for Pakæsler er Aandssløvhed en Vel- 
signelse, der lærer dem med resignerende Tavs- 
hed at slæbe Læsset og giver dem et stort For- 
trin for de knurrende — ej at tale om, at hin 
Evne kan forlede sin Besidder til urimelige og 
overspændte Fordringer. Da Undersøgelser ved 
Kommissioner nu ere brugelige, vilde en Kommis- 
sion af retsindige Mænd, med fornøden Lokal- 
kundskab, maaske bedst kunne dømme imellem 
Pakæsler og Drivere — dog jeg glemmer, at vi 
nu stunde til et repræsenttvi System, hvis Pege- 
finger viser hen til gyldne Tider i den mørke 
Baggrund; men det, at de fleste Repræsentanter 
here til Drivernes Klasse, skygger, tykkes mig, 
dog lidt for Glhntet af Pakæslernes tilkommende 
Lyksalighed.* — Han ender derpaa med at skildre 
Bøndernes Vilkaar i de forskjellige Distrikter. 
Den største Del fer fattig, siger han, og « af denne 
Del er jeg en ringe Part, der maa opgive Haand- 
værket, hvis mine to fyrretyveaarige Heste ikke 
overleve mig». 

Et nyX. Brev, af 14. Septbr. 1835, om det 
samme Vejspørgsmaal, slutter saaledes: c Har De 
nu ikke en Medlidenheds Taare for mig, der, 
krumbøjet af Gigt og plaget af Hovedpine etc, 
maa rode om i saadanne Resolutioner, uden at 
skaffe mig Luft ved at overpumpe Hs. Hvbheds 
indbildte og indbildske Ufejlbarhed med min sa- 
tiriske Vittigheds Fluidum f» Han er ikke engang 
sikker paa sine Stalbrødre. Saa længe det bliver 

ved Skriveriet imellem Amtmanden og ham, lure 
de og tie, men naar Amtsprofossen kommer med 
Magtsprog, Mulkteren og Udpantning, frygter han 
for, at de ville lade ham i Stikken og skyde 
Skylden paa ham alene, medens de stikke Halen 
mellem Benene og luske bort fra Kamppladsen. 
«Men» — trøster han sig med — «om tusend 
Aar gjalder det i Kæmpevisen: 

Det var sig Amtets Basse, 
sit Spær i Luften svang. 
Han vilde de Bønder kradse 
og gjøre dem Vejen trang. 

Det var Hr. Eduard bolde, 
sin Mimring ud han drog; 
til Trøst for de Bondeknolde 
han Amtets B,asse vog.> 

Hvad det endelige Resultat forøvrigt blev 
med Hensyn til Skolevejen, fremgaar ikke klart 
af Brevene. Det frygtede Magtsprog kom til- 
sidst, men Bredahl synes dog alligevel ikke at 
have lystret, i alt Fald ikke strax. Det anførte 
maa imidlertid være tilstrækkeligt til at karakte- 
risere denne hans Bondefejde. 



IV. 



To Jammerklager ere fra nu af staaende i 
alle Bredahls Breve. Den ene gjælder hans Hel- 

bred, den anden hans og hans Families Udkomme. 
«Der var en Tid,» — skriver han i et N)^aars- 
brev 1835 — «da jeg ikke kjendte Penges Værd, 
og dersom en god Fe den Gang havde tilsagt 
mig Opfyldelsen af mine Ønsker, vilde det næppe 
gaaet løs paa hendes Pengekister: men lad hende 
nu tilsige mig tre Ønskers Opfyldelse! saa bliver 
det første: Pengel det andet som det første, og 
det tredje: Penge! Hvor føleligt har jeg dog 
maattet (og maa endnu) bøde for min fordums 
Sorgløshed! — Dog, lad nu den Fugl flyve! 
Den er en hylende Ugle.» Og han samler saa 
tilsidst sit Nytaarsønske i følgende Ord: « Sund- 
hed, Munterhed, Tilfredshed og Penge! Penge! 
Penge! — kort et glædeligt og lyksaligt Nytaarl» 
Atter og atter varierer han det ulykkelige ved 
baade at være Bonde og Poet, idet en af Delene, 
som oftest, er nok til at gjøre en Mand til en 
Prakker. «Men, hvor er det Land paa Jorden, 
hvor det ikke kan siges med Sandhed: Qvem 
Jupiter odit^ facit rusticum? (Connecticut undtagen, 
hvor Folk faa Penge til for at fortære Jordens 
Grøde.)* Ogsaa i hans trykte Skrifter forekom- 
mer denne Tanke, f. Ex. i Mads Klisters < Hver- 
dagshistorie », hvor det hedder, at c ethvert Til- 
bageskridt fra Trældommen under Modeaaget be- 
tegnes saavel af de kultiverede gejstlige som af 
de kultiverede verdslige Jordens Herrer ved Ud- 
trykket: at rustificeres.i — Han sender det ene 

dramatiske Arbejde efter det andet*) til det kgl. 
Theaters Censor, C. Molbech, men der skulde 
gaa en. lang Række Aar, før et af dem kommer 
paa Scenen. Bredahl trøster sig med den c dybe ' 
Søvn i Literaturen», og er — ligesom de fleste 
af den gamle Skole den Gang — ikke utilbøjelig 
til at give den « megen Snakken om Almenaand» 
Skyld i Dvalen. Medens nogle slutte, at det 
absolute gode maa komme fra Absolutismen, hol- 
der han for, at det er ligegyldigt, hvor det gode 
kommer fra, naar det blot er til Stede som et al- 
mindeligt, om ikke absolut. Gode. Vil n^an imid- 
lertid gjøre «Almenaand» til ensbetydende med 
«Oppositionsaand», saaer hans Forstandskreds alt- 
for indskrænket og hans Dømmekraft altfor slap, 
til at han kan have nogen Stemme her, «men» 
— ender han Brevet — « det forekommer inig. 



*) I et Brev til Ingemann, Novbr. 1836, (se Samlingen S. 
337) nævner Bredahl c fem Stykker, o: fire Lystspil og et 
tragisk Spil (Kong. Knud)». I et Brev ef 6. Marts 1837 
til E. Collin vil Bredahl gjserne have en Forlægger til «en 
5—6 Stykker dramatiske Arbejder*. Han nævner to 
Lystspil, «Kjærlighed blandt Daarskab og Udaad» (i 5 
Akter) og cMahmuds Pilgrimsgang* (i 4 Akter), samt to 
Sørgespil «Knud Svendsøn o: hellige« (i 5 Akter) og 
€ Sokrates* (i 5 Akter). Endnu et Sørgespil « Hakon Ha- 
raldsøn« (Adelsten) er kun til paa Papirlapper og Stum- 
per. Fem af disse Stykker havde han sendt C. Molbech, 
der, efter at have haft dem i 10 Maaneder til Gjennemsyn 
og ladet 3 af Bredahls Breve ubesvarede, sendte Stykkerne 
tilbage med den Erklæring, «at han havde kun læst de 3, 

5 

at det maatte være en stor Hat eller Hue^ alle 
Hoveder skulde kunne rummes under, itena: at 
jeg endnu ikke har set en s^adan Hat eller Hue,» 
Fra 1832 til 1836 findes der ingen Breve fra 
Bredahl til Ingemann i den sidstes store Brevsam- 
ling. De her meddelte hidtil utrykte Breve have 
derfor dobbelt Interesse. Med Januar 1836 be- 
gynder imidlertid deres Korrespondance paa ny, 
og det vil være bekjendt, hvor mange mærkelige 
Bidrag til Bredahls Livshistorie der her findes. 
Ingemann havde opfordret Vennen til at sende 
Kongen en Ansøgning om Understøttelse, men 
Bredahl krympede sig længe derved og vilde 
nødig gaa den csaare tunge» Vej, før han havde 
set, om der ikke mulig vilde aabne sig en anden 
Udvej til Hjælp — ten Vej, der førte til det 
nødtørftige i Nøjsomheds Land, om end ikke til 
Kanals Druer*. — cKun saare faa» — skriver 
han — € finde Behag i mine Skrifter; blandt disse 
faa er næppe nogen Hofmand, og Kongen selv 

men at intet af dem (altssui ogsaa dé 2, han ikke havde 
læst) var brugeligt for det 'danske Theater*. Det frem- 
gaar af Brevet, at Bredahl, der finder Molbechs Adfærd 
< temmelig lumpen«, har skrevet et alt andet end fredeligt 
Gjensvar .herpaa til Kritikeren. — Brevet til Collin ender 
med et Par Ord om, at den allestedsnærværende la Grippe, 
€ dette franske Djævelskab«, dog volder mindre Plage her 
til I.ands end andre Steder, «men vi kan have nok af 
andre franske Moder og Unoder, kan jeg tro». Udfaldet 
gj ælder sikkert baade den politiske Liberalisme og den 
Heibei^ske Skoles Æsthetik. 

har visselig aldrig læst dem, om han end véd, at 
de ere til, hvorom jeg meget tvivler; men sæt 
ogsaa, at han havde bladet hist og her i en af 
disse Pjecer, saa kan dog hverken De eller jeg 
tro, at han har fundet andet, end hvad han ikke 
ønskede at finde. » Bredahl frygter for, at hans 
Skrifter maa mishage Kongen og hans nærmeste 
Omgivelser, og tænker sig endogsaa — i et se- 
nere Brev — Muligheden af, at Majestæten kunde 
regne ham til den Race af Poeter, som til Statens 
bedste bør udryddes, saa at han, naar han hører, 
at Digteren endnu er i Live, < befaler det for- 
nødne*. Molbech havde aabenbart i sine Recen- 
sioner over de indsendte dramatiske Arbejder talt 
om det € demokratiske » og «antidogmatiske» i 
dem, og selv om Bredahl mener, at de baade 
ere saa loyale, som Loyaliteten vil forlange, og i 
hvert Fald ikke « antikristelige », kunde det jo 
gjæme være, at andre saa med Molbechs Øjne 
paa hans Forfattervirksomhed overhovedet. Kon- 
gen, mener han, kjender desuden intet til hans 
sørgelige Omstændigheder, og Staten, siger han, 
har jo ikke større Forpligtelse mod ham og hans 
end imod saa mangen anden brødefri Bondefa- 
milie, der, naar den hverken kan ernære sig selv 
eller kastes paa Fattigvæsenet, maa tage sin Til- 
flugt til Tiggerstaven. Ingemann fik ham dog 
endelig i November til at gjøre Alvor af Ansøg- 
ningen, og samtidig lagde han Vennens Skæbne 
i den Mands Hænder, der, som alt berørt, nu 

5* 

engang var udset til at være alle danske Digteres 
frelsende Forsyn. Et hidtil utrykt Brev fra Inge- 
mann til Konferensraad Jonas Collin taler i lige 
Grad til Ære for begge. Ingemann skriver fra 
Sorø d. 20. Novbr. 1836 saaledes: «Den velvil- 
lige Deltagelse for Digteren Bredahl, som jeg 
tror Hr. Konferensraaden deler med flere udmær- 
kede Mænd i Danmark^ og den Vægt, jeg tror 
en Anbefaling af Dem vilde give det billige Ønske, 
jeg nu endelig har formaaet den af Næringssorg 
nedtrykte Digter til at fremsætte i en formelig 
Ansøgning til Kongen — og endelig min Over- 
bevisning om Deres ædle Vilje og Tænkeimaade 
— har overvundet min Betænkelighed ved, uden 
foregaaende Tilladelse fra Deres Side, at tilsende 
Dem hoslagte Ansøgning og anbefale den til den 
eneste Mand af Indflydelse, af hvem jeg kunde 
vente den saa velvillig modtaget og saa kraftig 
understøttet, at et heldigt Udfald for Supplikanten 
kunde haabes. — Tilgiv, om min Anmodning til 
Dem i denne Anledning maatte synes ubeskeden, 
men det gjaldt at holde et Hoved oprejst, der 
upaatvivlelig, med alle sine Egenheder, hører til 
de sjældne og geniale, og hvis Undergang af 
Mangel paa det nødvendige maatte anses for et 
Tab for Literaturen og Fædrenelandet. Hvad der 
hidtil af det offenlige og ved private Sammen- 
skud er gjort for Bredahl har kun været i Stand 
til at forhale den økonomiske Ruin, han uden 
nogen fast aarlig Indtægt, med eller uden Embede, 

ser i Møde. De nærmere Omstændigheder vil 
De se af Ansøgningen selv, og jeg nærer det 
Haab, at den, nedlagt i Deres Haand, vil naa sit 
Øjemed og ikke i nogen uheldig Stund være ud- 
presset af den kun af de stærkeste Grunde nød- 
tvungne Supplikant.* Længere nede i Brevet 
beder Ingemann Collin om at bringe Andersen en 
Hilsen og skriver: «Ogsaa* denne Digters usikre 
Stilling ligger mig paa Hjærte, men jeg glæder 
mig ved, at han i Dem besidder en faderlig Ven 
og Raadgiver.* — Inden Udgangen af Aaret fik 
Bredahl ogsaa en foreløbig Gratifikation paa loo 
Rdlr. og « Tilladelse til at komme igjen*. Selv tak- 
kede Bredahl paa sine egne og sin Families Vegne 
i et Brev af 5. Marts 1837 J- Collin for hans An- 
befaling saavel som for hans øvrige Velgjernin- 
ger. Han tvivler ikke om, at Kongen har taget 
mindre Hensyn til ham som Skribent end til hans 
Families Trang, og han véd, at den bønfaldende 
ikke kunde have haft en bedre Talsmand end 
Collin. <Saaledes» — ender Brevet — <har 
Deres Hvbhed gjort vel imod mig og mine, og 
dette ville vi, med hjærtelig Taknemmelighed og 
ærefrygtsfuld Højagtelse for vor ædle Velgjører, 
erkjende saa længe vi leve.» 

Ingemann og Bredahl vare under alt dette 
komne i saa venlig Forstaaelse med hinanden, at 
et €Du» — foreslaaet af den første (se Brevsam- 
lingen S. 352) — fra nu af af afløser det tidligere 
«De>. Det gjør ikke mindst et godt indtryk at 

træffe denne fortrolige Tiltale i et Brev fra Jan. 
1837, hvor Bredahl aabent gjør Rede for sit 
«Kjætteri» og udtaler Ting, som han selv siger, 
at hverken Ingemann eller dennes ædle Hustru 
just .i alt kunne underskrive. Han taler i varme 
Ord om Kristus, hvorledes denne Folkets Lærer, 
forfulgt, forhaanet og korsfæstet af Tidens og 
Sandhedens Fjender, efter fuldbragt Dagværk gik 
tilbage til Gud Fader i Himlen, og fortsætter 
derpaa: «Som Statsreligion blev hans Lære mis- 
handlet i Aarhundreder, indtil de mishandlendes 
Synd og Udaad fik gjort den ukjendelig; kun 
Navnet beholdt den, som Statsreligion, tilbage, 
og Reformatorerne fandt det ophængt paa det 
Golgatha, hvor Pavedømmets Udaad havde kors- 
fæstet Læren. » Brevet, der ogsaa indeholder Ud- 
fald imod « Magister Lindbergs og Konsorters pr- 
thodoxe Brande og Bandétraaler», er overhovedet 
i høj Grad karakteristisk for Bredahl. (Se ogsaa 
i Ingemanns Brevsamling et Brev fra 7. Novbr. s. 
A.) Pudsigt nok ender Bredahl et andet Brev 
til Vennen med en Hilsen til hans Hustru saa- 
ledes: «Hun kommer sikkert i Paradis, og saa 
faar vel ingen af os to hende mere at se!» I et 
andet, langt senere Brev af. Jan. 1854 retter Bre- 
dahl dog denne Tvivl derhen, at naar ingen af 
de to Venner mer er her paa Jorden, da er Inge- 
mann i Paradis, «hvor jeg ikke maa komme, med 
mindre (hvad jeg haaber) Døgn-Orthodoxiens Band- 
straale er kun en Lygtemand, som fanatisk Sekt- 

mani — et ildevarslende Fænomen i vort « kriste- 
lige* nittende Aarhundredes Trosrøre — maner 
frem som et Gjenfærd fra et forsvundet hierarkisk 
Munkemulm*. — Af andre imellem Vennerne vex- 
lede Breve kan man se, at Bredahl omkring 1840 
er i Færd med «at spille en Avtobiografs Rolle«, 
men at c Heltens Genealogi* volder ham Vanske- 
ligheder. «Man maa» — hedder det — < sparke 
mig ud af Kristenheden, om jeg saa véd, hvem 
min Farfader var.» Ingemann opfordrer ham til 
alligevel frejdig at skrive Levnedsløbet til Ende 
og frabeder sig i smukke Udtryk, at Bredahl sen- 
der ham flere slagtede « tamme Fugle* og andre 
« ædendes Varer*. 

Ogsaa en anden Soraner kom paa denne 
Tid Bredahl til Hjælp. I <Fædrelandet» Nr. 250 
for 16. Avg. 1840 skrev C. Hauch en varm og 
smuk Anmeldelse af de «Dram. Scener* (optrykt 
i <Æsth. Afhandlinger og Recensioner» 1861), 
hvori det bl. a. hedder: «Hvad der især giver 
disse Digte deres Værd er det store og sjældne 
Menneskehjærte, som mærkes r deri, og hvis væl- 
dige Slag de abstrakte Betragtninger og Frem- 
stillinger ikke formaar at dæmpe. Hos hvor faa 
findes en slig Kraft, en slig dyb Natur- og Men- 
neskefølelse? Hvor faa er ikke de dramatiske 
Digtere, der lægger saa fuldvægtigt Guld i deres 
Tale?* Anmeldelsen ender med at fremhæve det 
bedrøvelige i, at « denne mandige Sjæl med en 
saa rig Indholdsfylde* i den senere Tid, nedtrykt 

af Kummer og Næringssorger, har maattet for- 
sømme at uddanne det rige Indre, hvorfra slige 
Toner fremstrømmede. Hauch gjør udtrykkelig 
opmærksom paa, at Forfatteren er ham personlig 
aldeles ubekjendt — mærkeligt nok iøvrigt — , 
og i et Brev til E. Collin skriver Bredahl lige- 
ledes d. 13. Marts 1841: «For nogen Tid siden 
har Prof. Hauch (mig hidtil personlig ubekjendt) 
i et Nr. af Bladet «Fædrelandet» anmeldt be- 
meldte Scener. Skjønt denne Anmeldelse ikke 
er ufordelagtig for det anmeldte, har den dog 
ikke bidraget noget til dets Afsætning.* 

Bredahl maatte derfor atter og atter gribe 
til « Tiggerbrevene*, som alle gaa «paa den gamle 
Melodi », og Ingemann trættedes aldrig ved at 
være Mellemmand mellem ham og CoUinerne, såa 
lidt som ved selv at komme ham til Hjælp med 
øjeblikkelige Smaalaan og deslige. Et Brev fra 
Bredahl (Jan. 1842) bringer endogsaa Ingemann 
en «Tak for de to Specier! I Morgen farer den 
ene i vor Degn, den anden i vor Præst — dog 
vil jeg ikke dermed sige, at Fanden tager begge 
Skillingerne. » *) 



♦) Følgende utrykte Brev i Bredahls Svigersøns Eje kan 
ogsaa tjene til Prøve paa Ingemanns Venskab og Fin- 
følelse : • 

Gode Madam Bredahl! 
Jeg havde betænkt at sende Tvilling-Konfirmanderne 
noget Pynt til Konfirmationsdagen, som jeg troede at 
kunne faa her i Sorø, og hvortil jeg havde henlagt med- 

Af et Brev fra Ingemann, Novbr. 1844. til 
daværende Justitsraad E. Collin fremgaar det, at 
Bredahl aarlig maatte ansøge Naades-Sekretariatet 
om sit ovennævnte Gratiale paa 100 Rdlr., lige- 
som matt ogsaa «i adskillige Aar» ved private 
Sammenskud har sendt ham en lille Understøttelse 
hvert Nytaar. Desuagtet er hans Stilling lige 
beklagelig, og man vil derfor søge at skaffe ham 
den saakaldte Digtergage, 300 — 400 Kr., «som er 
bleven flere uformuende Digtere uden Embeds- 
stilling til Del». Til at skrive Ansøgninger for 



tølgende 6 Specier; men da jeg nu først mærker, at jeg 
vanskelig k^-n finde noget her, som jeg véd vilde være 
efter Deres Smag, beder jeg Dem have den Godhed at 
være mig behjælpelig dermed og vælge for mig enten her, 
eller, hvad vist var bedre, ved en Bekjendt i Kjøben- 
havn, hvad De tror vilde være de unge Piger mest kjær- 
komme nt. 

Først og fremmest ønsker jeg Dem og Faderen ret 
megen Glæde og Velsignelse med de kjære Børn. 

Sorø, d. 28. Marts 1844. 

Deres hengivne 
Jngemann. 

Bredahl havde efternævnte 4 Børn: Witta Frede- 
rikke, f. Jan. 1824, senere gfift med en Skolelærer; Peter 
Severin, f. Jan. 1826, Hjælpelærer, gik frivillig med i 
Krigen og faldt i Slaget ved Isted d. 29. Juli 1850, hvor- 
over Bredahl sørgede meget; endelig Tvillingerne Anna 
Luise og Henriette Marie, f. Avg. 1828. Den første blev 
gift med den endnu levende Ejer af Damsgaarden, den 
sidste døde ugift 1854. 

sig selv, siger Ingemann, er Bredahl kun at for- 
maa, naar Trangen er størst, og det vilde derfor 
være en stor Velgjerning, om Collin kunde ud- 
virke den ønskede Understøttelse <som et Afdrag 
af Nationens Gjæld til denne nu vel kun lidet 
bemærkede, men i vor Literaturhistorie mærke- 
lige Mand«. — Et Brev af 20. Maj 1845 fra Bre- 
dahl selv til E. Collin melder Udfaldet: < Sidst- 
afvigte 14. April kom en Evangelist med Stav i 
Haand herud til min Herreborg (som desværre er 
gammel nok til at være brøstfældig, ligesom Borg- 
herren, men for ung til at være berømt ved sin 
Ælde). Evangelisten var Professor Ingemann, 
men Evangeliet, han forlcyndte mig, kom fra Ju- 
stitsraad Edvard Collin. » — En senere Optegnelse 
af E. Collin lyder paa, at Bredahl dog kun har 
250 Rdlr. om Aaret, som er anviste i 1849 med 
62 Rdlr. 48 S. kvartaliter paa Ringsted Amtstue. 
— Lige til Digterens sidste Leveaar kan man 
forøvrigt af besvarede Breve følge de trofaste 
Venners Bestræbelser for hans Ve og Vel. Se 
saaledes endnu i Ingemanns Brevsamling S. 455 
en varm Tak fra Bredahli Jan. 1851, eller føl- 
gende Ord fra Septbr. 1849 ' ^t utrykt Brev til 
E. Collin: « Spørger nogen mig: <Hvem har 
holdt Hovedet op paa dig og din Landsbymusa, 
saa at I endnu ikke har sunget eders Svanesang 
og taget Bekymringen for eders efterladte med 
eder i Graven?* saa svarer jeg: Det har vi 

fornemmelig Edvard Collin og hans Fader at 
takke for.» 

Digteren havde virkelig endnu ikke sunget 
sin Svanesang. Fra Tid til anden stræber han 
ufortrøden i Fyrrerne at vriste en §mule literær 
Lykke ud af sin gjenstridige Skæbnes Haand, og 
først da Piberne en Decemberaften 1849 havde 
hilst ham velkommen paa den Skueplads, han i 
saa mange Aar havde higet efter at betræde, 
slukker Poeten Ilden paa sin Arne. Bonden 
havde endnu et tungt og trangt Stykke Livsvej 
at vandre. 



V. 



I 1842 udgav Bredahl to mindre Arbejder. 
Det ene hed ^En Hverdagshistorie, af Mads 
Klister y Bogbindersvend, udgiven af C. Bredahl », 
og var rettet imod den Side af den Heibergske 
Skole, der havde fundet sit Udtryk i de saakaldte 
Hverdagshistorier, og hvormed Tiden nu i Bre- 
dahls Øjne drev det samme tomme Afguderi som 
ti Aar tidligere med «Gjengangerbrevene». Den 
Gang havde, som vi have set, gamle Gumba og 
hendes Famulus manet selve Asathor frem, og 
der havde været Klang og Kraft i Tordengudens 
Harme. Men Klister, der som Bogbinderdreng 
havde læst saa mange Hverdagshistorier, at han 

tilsidst tiltroede sig Evne til at kunne lave en 
selv, er ikke nær saa heldig. Parodien er bred, 
tung og trættende. Faa gav ogsaa Agt paa den. 
Den berømte navnløse Forf. til i; En Hverdagshi- 
storie » stod netop nu paa sit Højdepunkt, og en 
hel novellistisk Literatur var med Carl Bernhard 
i Spidsen for længst i fuld Virksomhed med at 
udb5^te den vundne ny Jord. I sit Ugeblad c Den 
Frisindede* angreb Claudius Rosenhoff Bredahl 
og ankede over adskilligt i hans Pjece, der « græn- 
ser nær til Blasfemi, om det ellers ikke er virke- 
lig Gudsbespottelse*. Bredahl svarede i en særlig 
lille Brochure, og dermed sank denne Episode 
for evig ned i Glemselens Vande. Men ligesom 
allérede Rosenhoff fremhævede et smukt Digt i 
Mads Klisters Indlæg, ville vi ogsaa her anføre 
de to smaa Strofer, som Chr. Winther senere 
under Overskriften «Den lille Kreds » jned Rette 
gav Plads i sit Udvalg af < Dansk Lyrik »*): 



♦) Det vil næppe være uden Interesse her at minde om 
endnu et Par Prøver paa Bredahls Lyrik udenfor de 
cDram. Scener*. Jeg skal saaledes bl. a. henvise til to 
karakteristiske Digte, tEn lystig ny Vise» i det af A. P. 
Liunge udgivne cHarpen«, Nr. 2, for 13. Jan. 1821, samt 
*fTil Kancelliraad Vendelboe i Sorø ved Efterretningen 
om hans Søns Død> i cKjøbenhavnsposten* Nr. 46 for 
23. Febr. 1835. I «Harpen> for 1820 og 21 findes i det 
hele taget ikke saa ganske faa Bidrag, baade paa Vers 
og Prosa, af Bredahl. Et Par Linjer i et Digt lyder 
saaledes : 

Guldskrudhendansende Berermmelsens Flodmø, 
skal jeg leve eller dø i Fordømmelsens Blodsø? 



CHRISTIAN HVIID BREDAHL. 77 

— : . 1 

Den lille Kreds af mine Ønskers Kjæde 
stor nok jeg i min Barndom fandt; 
mit Hjærte slog i barnlig Glæde; 
jeg vidste, hvad det var: at græde, 
men Taaren knapt, hvorfor den randt. 

■ Tillukket, lig en Drøm, som snart forsvinder, 
mit Bamdomseden for mig staar; 
nu blegner Sorgen mine Kinder, 
og Taaren véd, hvorfor den rinder, 
men Hj ærtet knapt, hvorfor det slaar. 

Af langt større Værd er den anden, 48 Sider 
store, Pjece fra samme Aar: ^t. Erindring am 
Danmarks svundne og Haab om dets kommende 
Dage^ til sine Landsmænd og Landsmændinder 



Et Impromptu fra «Harpen», Nr. ii, 13. Maj 1820, 
kan maaske anføres. Det hedder: 

Hvad her er og hvad her ikke er. 
Ingen Penge, ingen Orden, 
ingen Jomfrudom paa Jorden, 
Frerkennavn vil alle bære, 
ingen Mø vil Jomfru være, 
ingen Mutter blot Madam, 
alt vil gje^re Brask og Bram, 
hvert et intet være broget, 
bære dit og dat paa Skroget — 
nok af Nykker, nok af Naader, 
nok af Griller, nok af Graad, 
nok af smaa og store Raader, 
nok af uopløste Gaader, 
men, desvær*. for lidt af Daad. 

C. B. 

Jeg griber Lejligheden til at bemærke, at der dog saa 
tidlig som 18 10 findes et trykt Digt af Bredahl. Dette, 
der dog utvivlsomt er meget enestaaende, findes i Tillæget 
til den cDanske Statstidende«, Nr. 104, 14. Decbr. 1810. 

fra c. Bredahl ». Jeg har paa et andet Sted (se 
fStillestandsmændenei i <Fra Fyrrerne* I., S. 
264 — 65) vist, hvorledes dette lille Skrift indgaar 
som et — ganske vist af selve Tiden overset — 



Det bærer Overskriften: «Ved min Faders Grav», og de 
3 sidste Vers lyde saaledes: 

Men ved din Gravhøj vil jeg knæle, 
om Skatte bede skal min Sjæl: 
om Kraft til Dyd; det Eftermæle. 
,at jeg som du har handlet vel*. 

Og ved din Gravhøj vil jeg lære, 
at Nøjsomhed gjør lykkelig. 
Om Guld skal ej mit Ønske være, 
en Mundfuld Jord er nok til mig. 

Algodheds Stemme fra det høje 
har brudt dit Mulm med stærke Raab; 
o Grav! du Slør for Støvets Øje, 
men ikke Grænsen for dets Haab. 

Christian Bredahl. 

Følgende to hidtil utrykte Digte (der i Novbr. 1884 
ere blevne fremdragne i c Sorø Amtstidende«) bør ogsaa 
bevares. Det sidste er ikke mindst karakteristisk for 
Digteren. 

Byd mig at vandre til den frosne Pol 

og sukke der, hvor Zemblas Vinde sjunge, 

byd mig at smelte i den hede Sol, 

hvor Brøl paa Brøl af Sahras Løver runge, 

byd, at jeg skal mig stikke, 

byd mig. Forgift at drikke, 

byd, at jeg mig skal styrte i min Grav, 

og du skal se, der bliver intet af. 

Befal mig saa at sige, hvad det er, 
som Tanken paa sin Vej vil gjæme finde, 
befal mit Hjærte dig at have kjær, 
at nævne dig sin kjæreste Veninde, 

Led i den lange Kjæde af de gamle Stilstands- 
mænds Kontra-Opposition imod det daværende 
unge Danmarks politiske Opposition. Det vil 
ikke overraske nogen her, at saa radikal Bredahl 
end er i religiøs Henseende, saa politisk konser- 
vativ viser han sig ogsaa. Han undersøger det 
paa Dagsordenen staaende Spørgsmaal, hvilken 
Regeringsform der er den bedste, og skjønt han 
snakker en Del frem og tilbage, synes han dog 
nærmest at ville holde paa « Eneherskerstaven*. 



^y^ J^S ^o' mindste Brøde 

med tusend Kys skal bøde 

og cdtid elske dig, min Hjertenskjære, 

saa skal du se, hvor lydig jeg skal v»re. 

• 

Op, Sango, Klokker ved St. Elses Kirke! 

Ind, Faar, paa Sti! Brøl, Oxe. i dit Kløver! 

Op,. Famulus! Sankt Peders Fedestud! 

Bøj Ryggen for Bigot og Tufertafer! 

I Dag skal hin, i Morgen denne præke. 

Afsted! De fløjte! Se, dit Herskab vinker! 

Op, Famuluselil! Ring Hjorden sammen! 

Op, Lus i Kirkens lune Faarepels! 

Hæng Særken, Kjætter, højt om Klerkens Skulder! 

Skrab ud for Kieresiet, Lusemand! 

Snap Sulet, Køter! æd og tud dit: Amen! 

Farvel, du Kyhlams Sangfugl! Held og Lykke! 

Nu har din Musa gjort sit Mesterstykke! 

Et Utrykt Epigram, som er mig meddelt af Digterens 
Svigersøn, lyder: 

Slem Lugt i en Thingstue. 
Da paa et Thing min Næse meget led 
af Stank, jeg spurgte: sig, hvad lugter der? 
O, svarede en Mand, det er Retfærdighed, 
som nærved er at raadne her! 

Iblandt de meget smukke Digte, der findes i Pje- 
cen, handle ogsaa de to sidste om Frederik VI. 
og Christian VIII. 

' Der er noget rørende i at se denne enlige 
Aand saaledes kaste sig imod Strømmen, han, 
der i sit daglige Liv havde ondit nok for at holde 
sig selv og sine oven Vande, men ogsaa hans 
Breve fra disse og de efterfølgende Aar vidne 
om den levende Interesse, hvormed han — skjønt 
i alle Henseender paa Afstand — fulgte . Tidens 
Bevægelser. I et Brev fra Novbr. 1841 til E. 
Collin skildrer han med levende Uvilje, hvorledes 
en Slump saakaldte « hellige » sætter Egnen Fluer 
i Hovedet — «men dette er nu Mad for Tids- 
aandens Mons, og af denne Spillengudelig love 
mange sig et godt Udbytte, baade her og hisset* 
— og ti Aar senere faa Mormonerne et ikke 
mindre hvast Skudsmaal, idet han i et Brev til 
Ingemann (Samlingen S. 461) kalder dem c Bund- 
faldet af det væmmelige i Trosrøret i det 19de 
Aarhundrede efter Kristi Fødseb. Nu og da sen- 
der han ogsaa begge Venner sin politiske Tros- 
bekjendelse. Et Par Brudstykker af de utrykte 
Breve til Collin ville her være paa deres Plads. 
Paralleler jSndes i Ingemanns Brevsamling og i 
Brevene paa det kgl. Bibliothek. — c Nu da», 
hedder det saaledes i et Brev af 8. April 1848; 
«nu have vi da — gid jeg sige det i en god 
Stund I — nu have vi da faaet: Trykkefrihed, 
Skrivefrihed, Talefrihed, Snakkefrihed, item: nye 



CHRISTIAN HVIID BREDAHL. 8 1 

ansvarlige Ministre og en Konstitution. Nu, i alle 
gode Geniers Navn da! Nu ville alle Danevangs 
Sangersker og Sangere — være sig fornemme 
eller ringe, smaa eller store, højtflyvende eller 
lavtflagrende — slaa, klukke, fløjte, kvidre, kvække, 
kort: hver synge med sit Næb, men alle tilsam- 
men — selv de forhen mest antiliberale — til 
Liberalismens Pris, og Danevang skal fyldes med 
huldsalig IGang fra alle mulige Harper, være sig 
gyldne eller ikkegyldne, stemte eller ustemte, be- 
strængede eller strængeløse; men jeg, som ikke 
har nogen Harpe og aldrig har haft nogen, vil 
gnide paa Fiolen af yderste Formue — Hurra! 
— kun, at jeg ikke dejser af forinden; thi Ud- 
sigterne til Liv ere ikke synderlig lyse.» — Før 
har Censuren forekommet ham strængere end til 
Husbehov, men nu c kunne vi, enhver paa sin Vis, 
ramse op af vore politiske Stokfiske for alt, hvad 
der vil være saa skikkeligt at lade Øre til; nu 
kunne vi aabne for vore politiske Sluser og lade 
Vandstrømmene fraade, syde og skumme som 
Vandet af en Tønde, naar man ta'er Svikken ud*. 
Og han fortsætter derpaa: <Emanciperes skal nu 
alt, baade mælende og umælende, saa sandt ske 
den Lov og Pris, der vilde skille vor Almue ved 
dens Vankundighed, som, efter et Forløb af atten 
kristelige Aarhundreder, er baade dybere og al- 
mindeligere, end « Almue vennen » vil vide af at 
sige. Lad nu nogen formaste sig til at c dutte » 
os; saa skal han faa at vide, hvor David kjøbte 

6 

Øllet! Nu ere vi vise og højtoplyste nok til at 
haandtere Statsroret, og anderledes Karle end hin 
kyhlamske Paiykmager, som maatte erkjende: at 
alt, hvad han formaaede til at styre Staten, var 
at istandsætte Statsraadets Parykker. Men, Him- 
len velsigne Konge, Fædreland og de end ufødte 
Slægter med en Konstitution under en folkelig og 
selvstændig Konge, vel at mærke; thi endnu staar 
jeg, for min atomiske Del, lige saa haardnakket 
som nogen Sinde forhen, fast paa det Dogma i 
min politiske Stokfisk: at et absolut Demokrati 
er en absolut Uting, om endog et Folk, betragtet 
som et intelligent og moralsk Helt, skal tillægges 
Prædikat af « Majestæt* — i Fald ellers et saa- 
dant Prædikat med Rette kan tilkomme en Masse 
af dødelige Væsener, hvis største Del er begavet 
med langt mere Kjød end Aand, om end hele 
Massen anser sig selv for en Samling af lutter 
tyske Guder. » Brevet ender saa paa følgende 
Maade: «Sit ufordøjede og ufordøjelige Hakke- 
mad propper Rygtet i os taabelige Bønder, som 
i vor Enfoldighed tage alt for gode Varer, men 
med særdeles Velbehag sluge alt, hvad der ude- 
lukkende er i vor Interesse, f Ex. at « Kongen 
vil mage det saa, at de, som nu gaa med Træ- 
sko, herefter skulle komme til at gaa med Reuser- 
støvler», item: «at han, naar han faar tugtet Hol- 
stenerne, først vil nedbryde sit eget Slot, dernæst 
rive alle Herregaarde ned og udstykke Jorden til 
Bønder* o. s. v. Disse Godtfolk ere, tilforlade- 

lig, noksom destruerende, af seynsoUende Stats- 
styrere at være! I deres Litani, i den ny 
P-Salmebog, Orthodoxien er svanger med, maa 
indføres: O sande Sancho Pansa, ora pro nobish 
I et Brev fra 20. Septbr. s. A. kommer han 
atter tilbage til Tidens <hippodromisk-demokra- 
tiske Anskuelser*, nu da en Magt, som ikke kan 
styre sig selv, skal holde Styr paa Staten, hvis 
Ben ville komme til at gaa uendelig hurtigere 
end tyske Trommestikker, dersom den skal danse 
efter den forvirrede Lyd af Interessernes Piber. 
Hvis c vi Bønder*, siger han, ikke ville lade det 
bero ved at passe vor Dont, men, qua Cincin- 
nater, se vore Møggrebe forvandlede til Sceptre, 
hvis enhver vil styre og give Love, som ingen 
vil adlyde, da ville de fixe Ideer om c Frihed og 
Lighed* — eet Par spøgende Lygtemænd paa 
denne Side Graven* — komme til at grassere og 
gjøre Folket ellevildt i Danmarks «Vang og 
Vænge*. Han giver derpaa følgende lille Tids- 
billede fra Valgkampagnen i Efteraaret 1848: 
«Til et Prøvevalg i Sorø indstillede sig tre Valg- 
kandidater, nemlig Pastor Kierkegaard, Lektor 
Mundt og en vis (jeg tror Arvefæster) Lyder eller 
Lyders. De to første holdt hver sin Tale om 
sin « Anskuelse* af det fortrinligste til Statens 
Tarv. Pastorens « Anskuelse* var ikke fjendtlig- 
sindet mod Tienden og Privileger, men havde et 
Horn i Siden paa Tokammersystemet; thi Manden 
er orthodox i højeste Potens, og en saadan Or- 

6» 

thodoxi vil ikke vide af Opposition at sige. Imid- 
lertid fik han de fleste Stemmer af sine egne og 
en Nabopræsts Sognemaend, som (sige Kjætteme) 
vare stemte i Forvejen — dog nogle (som vente- 
lig gjorde sig en Slags « Betænkelighed* ved Ta- 
lerens « Anskuelse » af Tiende og cpriviligeret 
Hartkorn*, thi om « Tokammersystemet* og det 
cabsolute Veto* havde de intet Begreb) listede 
sig bort før Afstemningen, for ikke at komme i 
«Filteri* (Opposition) med Præsten. Mundt (som 
har ladet sin « Anskuelse* trykke) holdt fast paa 
det «absolute Veto* og paa « Tokammersystemet*, 
men vilde ikke vide af Privileger at sige. Han 
fik de færrestes, men dog næppe de mindre selv- 
stændiges, Stemmer. Lyders blev borte baade 
med sin Person og sin c Anskuelse*. Han er 
(gaar Rygtet) en «Hippodromets* Mand og har, 
ved Trylleri af gyldne Løfter og Finkel over en 
lav Sko, faaet en Slump, især Husmænd, til at 
hippodromisere, og ved en, efter nogles Forslag 
antagen, gjentagen Afstemning fik hans Parti en 
Tilvæxt af en Snes Jabrødre, som havde forsinket 
s^ ved at suppe sig fast i Kroen. Af Distriktets 
Vælgere mødte kun en forholdsmæssig ringe Del, 
saa at dette Prøvevalg ikke har stort at betyde.* 
— Man vil se, at Bredahl, ligesom saa mange af 
de andre store gamle den Gang, Sibbem f. Ex., 
ikke nærede særlig venlige Følelser for Tidens 
« politiske Kandestøberi * . Hans Demokratisme var 
af. en mere abstrakt og universel Art, og han 

manglede øjensynlig Blikket for, at hvor mange 
og store Mangler det nys begyndte Arbejde i 
Frihedens Tjeneste end maatte have, saa gjorde 
Land og Folk dog nu et stort og betydningsfuldt 
Fremskridt. Karakteristisk for ham og hans Me- 
ningsfæller — og der var den Gang ikke saa faa 
af disse — ender derfor ogsaa Brevet saaledes: 
c Maatte kun de nye Styrere, inden de plante Fri- 
heds- og Ligheds-Banneret paa de gamles ned- 
trampede • Grav, bekomme Evne og Vilje til at 
styre sig selv, udsove deres demokratiske Rus og 
agte, om ikke paa de henfarne Tiders, saa dog 
paa Nutidens advarende Exempler og lytte til de 
betrængtes Jammerskrig fra «Frihedens og Lig- 
hedens* Pauluner, rejste med blodige Hænder paa 
Dynger af Landsmænds Lig!» 

— I sin æsthetiske Aarbog «Gæa» for 1846 
giver P. L. Møller en smuk Skildring af Bredahls 
Person og Hjem fra disse Aar. Det er i den 
bekjendte Korpusfeuilleton cEt Besøg i Sorø», 
der bl. a ftk saa afgjørende Følger for M. Gold- 
schmidt og « Korsaren* (se «Fra Fyrrerne* IL, S. 
291 ff.), at Møller fortæller, hvorledes han, for at 
udtømme den soranske Berømmelse til sidste Draabe, 
ogsaa udstrækker sin Pilgrimsvandring til Dams- 
gaard. Ligesom baade Cincinnatus modtog Dik- 
tatorværdigheden og Kong Pjast den polske Konge- 
krone bag Ploven, traf Møllers « Hilsen fra danske 
Muser* Bredahl i Færd med at fodre sine Heste. 
Det var ingenlunde, saaledes som man havde skil- 

dret ham for Møller, en mørk Misanthrop, der 
unddrog sig det nærværende og fornægtede sin 
Ungdoms Sympathier. Tværtimod viste han sig 
at hylde filanthropisk-rationalistiske Anskuelser, 
og hans Samtale røbede en klar Aand, livlig 
Tankebevægelse og levende Interesse for Lite- 
ratur og Kunst. Møller, hvem Bredahl modtog 
med Landboerens Gjæstfrihed og med Digterens 
Aabenhed og Varme, siger, at den gamles kraf- 
tige Skikkelse vel var bøjet af Tiden og af et 
gammelt rhevmatisk Onde, men Panden var høj 
og ædel og saå nok ud til at have undfanget 
«hine mægtige Fantasibilleder, hine grandiose og 
glødende Skildringer, hin mandig-djærve Veltalen- 
hed, hvori et stort Menneskehjærte synes at om- 
fatte Universets Glæde og Smerte ». Det hedder 
endvidere, at der i Bredahls Tale jævnlig gnist- 
rede Glimt af det særegne Vid og Humor, der 
kjendes fra hans Værker, og P. L. Møller tager 
heraf en velkommen Anledning til at gjøre op- 
mærksom paa, hvorledes der gives to Arter af 
Vittighed, den lette zirlige og glat polerede fran- 
ske og den burlesk-lunefulde, men tunge og djærve, 
som er af engelsk og nordisk Oprindelse og især 
kjendt fra Shakespeare og Sagaerne, c Det en 

— siger Møller — c i Princippet den samme, som 
gjenfindes hos Oehlenschlåger, Grundtvig og Bre- 
dahl, men den forstaas og yndes i Almindelighed 
ikke af vor Tids sippede og raffinerede Slægt, t 

— Naar Møller derimod udkaster en lille Landsby- 

Idyl af Bredahls Liv, saa er dette, som vi have 
set, just ikke i stor Overensstemmelse med de 
virkelige Forhold. De «landlige Sysler* i denne 
« Natur af formildende og rolig Skjønhed», «Rosen- 
haven udenfor Vinduet* o. s. fr. har Bredahl selv, 
skal man dømme efter hans Breve, næppe omtalt 
med synderlig Begejstring. Det giver et sandere 
Billede af Digterens Liv, naar Møller derpaa skil- 
drer, hvorledes Bredahl i sin Vinterstue har digtet 
og nedskrevet adskillige af de skjønneste Scener 
i sine Dramaer, medens Børnene og Tyendet 
sladrede og støjede ved den modsatte Bordende. 
— I <Sorø Amtstidende*, Nr. 268, for 17. Novbr. 
1884, har ogsaa Bredahls Svigersøn, Søren Jensen, 
den ovenfor berørte nuværende Ejer af Dams- 
gaard, fortalt adskillige karakteristiske Træk fra 
sit cSamJiv med Bredahl*. Han gik som Barn i 
Borød Skole, hvor han enkelte Gange saa Bredahl 
og hørte ham da omtale som en meget stræng 
Mand. Det var ogsaa kun et Par af de modigste 
Drenge, der turde snige sig forbi 4ians Gaard og 
tage nogle af de Æbler, der faldt fra Træerne og 
udenfor Gærdet paa hans Mark. Senere kom 
Søren Jensen til Bredahl som hans Tjenestekarl, 
og fra denne sin Karletid fortæller han bl. a., 
hvorledes han om Aftenen «sad inde i Stuen hos 
Bredahl og den øvrige Familie tillige med begge 
Piger og Drengen — vi havde ellers Borgestuen 
at spise i, hvor min og Drengens Seng stod tillige 
med vort Tøj. Bredahl sad og røg Tobak, drak 

lidt af en Kop The, som han havde staaende paa 
Kakkelovnen, og fortalte, hvad han havde op- 
levet, og sagde ofte, hvad det betød paa andre 
Sprog, som vi jo slet ikke forstod, nehilig Græsk 

og Latin. Han fortalte ofte Jagthistorier. 

Han sang enkelte Gange om Aftenen, og fortalte 
da, hvorledes han kunde overdøve alle, naar han 
kom i Pedersborg Kirke; men det var ogsaa en 
stærk Røst, han havde endnu i sin høje Alder. 
— — Bredahl var da og vedblev for mig at 
være en højt elsket Mand, som var særdeles god 
at omgaas. Men kom han Folk i Tale, der vilde 
gjøre Uret eller andre Skarnsstreger, saa tog han 
som oftest noget strængt paa Vej mod dem. Der 
kom jo meget sjældent fremmede; men naar der 
en enkelt Gang kom nogen, selv en Bondemand, 
som han syntes var fornuftig at tale med, da 
kunde han blive helt livlig og glad derved; ikke 
at tale om, naar Ingemann kom, saa kunde j^ 
mærke, at der var noget stort paa Færde. Men 
dette skete kun et Par Gange om Aaret. Jeg fik 
nu Bøger at læse i, navnlig af Ingemanns, som 
interesserede mig meget. Undertiden maatte jeg 
saa læse højt, og naar jeg, som ikke var meget 
øvet deri, saa sagde nogle Ord rent forkert, saa 
morede det Bredahl, saa han lo højt deraf, og 
saa rettede han paa mig.i*) 

♦) Meddeleren af disse Optegnelser, Hr. H. Jensen, tilføjer 
følgende: »Søren Jensen kom til Bredahl som hans Tje- 
nestekarl og endte som hans Svigersøn. Ægteskabet mel- 

I et senere Brev til mig har Hr. Søren Jen- 
sen yderligere optegnet nogle Minder om sin 
Svigerfader. Bredahl vedblev til det sidste at 
være en ivrig Jæger. Hans Haand var saa sikker, 
at han af 12 Skud kunde faa 11 Bekkasiner. 
Naar han i tidligere Tid sad paa sit Værelse og 
skrev, havde han . ingen Varme i Kakkelovnen, 
hvor koldt det end var. Om Sommeren gik han 
i hjemmelavet Hvergarns Tøj, om Vinteren i Vad- 
mel. Han gik gjæme med Kaskjet paa, idet han 
sagde, <at det ikke gjorde noget, hvordan Hatten 
var, naar blot Hovedet duede*. Naar hans Kone 
vilde have, at hjin skulde skaffe sig noget nyt 
Tøj, sagde han Nej. «Det varer nok mig ud, 
<iet, jeg har.» Bredahl, som i omtrent de sidste 
30 Aar af sit Liv led meget af Hæmorrhoider og 
Stensmerter, var endnu de sidste Aar tidlig oppe 
om Morgenen. Han spiste kun lidt og drak en 
lille Snaps Genever om Dagen. Ellers drak han 
i Reglen kun lunkent Thevand. Søndag og Ons- 
dag Eftermiddag fik hele Huset Kaffe. Bredahls 
Haar vedblev at være næsten sort til hans Døds- 
dag; kun var lidt af Issen noget skaldet. Hans 



lem ham og Bredahls Datter var lykkkeligt, men desværre 
kun kortvarigt, idet Døden skilte dem fra hinanden. Søren 
Jensen har ikke giftet sig siden. En Datter er traadt i 
Moderens Sted. Endnu er Damsgaarden et Sted, hvor li- 
terære Interesser ikke ere glemte; og over alt, hvad der 
vedrører den gamle Svigerfaders Minde, vaages der med 
sønlig Kj ærligheds* 

store Skjæg var hvidt. Legemet blev efterhaanden 
noget krumbøjet. En Tid tog Bredahl ogsaa Del 
i Sognets Fattig- og Skolebestyrelse. Et Brev til 
Pastor og Dr. phil. Kierkegaard i Pedersborg fra 
Avg. 1843 melder bl. a., at en Strid med en 
Gaardmand angaaende et Hegn om Skolelodden 
er bilagt og ender derpaa saaledes: <For Øje- 
blikket har vi altsaa Fred med den hele Verden, 
undtagen: med Fæstehusmahd N. N., som ikke 
vil betale sin Skolemulkt (9 Skilling for Juni M.) 
og: med Sognefoged N. N. i Liunge, begge strid- 
bare Mænd, som foretrække Spydstagen for Olie- 
grenen. » ^ 

P. L. Møller omtaler ogsaa, hvorledes Bre- 
dahl havde en betydelig Mængde Manuskripter lig- 
gende, deriblandt en Række nye Dramaer, og 
det er ikke usandsynligt, at det var ham, der 
skaffede Bredahl en Forlægger til Dramaet «5w/- 
tan Mahmuds Pilgrtmsgangi^ , der udkom i 1847. 
Selv optog Møller i den nævnte Aargang af 
<Gæa» en Række Fragmenter af 4de og 5 te Akt 
af Bredahls Tragedie *-Sokrates>. 

Bredahl skulde ogsaa erfare, at J. L. Heiberg 
dog ikke var saa slem, som han saa ofte havde 
troet. I et Brev af 18. Marts 1848 skriver han 
til E. Collin, at han har fulgt dennes Raad om 
ubetinget at gaa ind paa Prof Heibergs Ideer 
angaaende Forandringer i Stykket cKlnud Svend- 
søn*, og tilføjer: « Heiberg lod det ikke bero 
ved at slette ud, hvad han ansaa misligt for Sce- 

nens Tarv; han hjalp mig til Rette i andre Hen- 
seender, kort: jeg maa beklage, at jeg ikke har 
henvendt mig til ham for længe siden. » — ^Knud 
Svendsens gik første Gang over Scenen den 29de 
December 1849 (anden og sidste Gang nogle 
Aftener efter), men gjorde efter Datidens Presse 
og Overskous Theaterhistorie saa ringe Lykke, 
at nogle Parterrister endogsaa turde tillade sig 
den Ubluhed, med Piben at opponere imod det 
tarvelige Bifald, som ved Stykkets Slutning gaves 
af Agtelse for den gamle Digter. — Pressen be- 
handlede Tragedien med betydelig større Hensyns- 
fuldhed. cKjøbenhavnsposten» glædede sig over, 
at Kejser Glomers Digter endelig var kommet 
paa Scenen, fordi det gav Haab om, at en af 
Landets genlaleste og mærkværdigste Forfattere 
nu vilde udtræde af den uforskyldte Dunkelhed, 
hvori han kun var kjendt af Literatorer og andre. 
cBerlingske Tidende* finder dog, at Stykket bærer 
altfor tydelige Spor af den^ seneste Tids poli- 
tiske Debatter, saa at man, trods de middelalder- 
lige Kostumer og Vaaben, ofte uvilkaarlig kom 
til at mindes det Program, som en Kandidat til 
en eller anden Folkerepræsentation i de Dage 
lod trykke i Aviserne eller selv paa Valgdagen 
udtalte. 

En lignende Anke, om man vil kalde det 
saa, fremsattes af M. Goldschmidt i c Nord og 
Sydi (III., 1850, S. 24 ff.) i en Anmeldelse, som 
overhovedet hører til det bedste, der er skrevet 

om Bredahl og hans Digtning. Goldschmidt kal- 
der BredahWor de danske Digteres Cincinnatus, 
med Undtagelse af, at han ikke sejrer, og nævner 
som Grunden, hvorfor han ikke sejrer, at han 
altfor meget er Cincinnatus. Den stolte Romer, 
der blev kaldet til Diktator, bevarede paa sin 
høje Plads en Erindring, der skulde have forladt 
ham ved Dørtærskelen. Hos Bredahl — siger 
Goldschmidt — fremtræder det ikke som en per- 
sonlig Mellemregning, han fører ind i Digtekun- 
sten, men i hans tragiske Poesi føler man uvil- 
kaarUg en Polemik; hans Genius, der drager frem 
til Tragediens sædvanlige Kamp, nemlig for det 
alriiindelige og evige, skaber sig et dobbelt For- 
maal og kæmper samtidig mod Tilstande i Tiden 
og Øjeblikket. Bredahl har altid forekommet 
Goldschmidt som en demokratisk Digter; «men 
stoltere og strængere og i visse Maader langt ra- 
dikalere end de demokratiske Politikere, følte han 
han Tidens Elendighed dybere end de; i hans 
Misfornøjelse og Utilfredshed var det hans eneste, 
barske Trøst at lade dens Fejl og Synder glide 
med ind i hans poetiske Tankefostre, optræde 
mod hinanden, kæmpe og gaa til Grunde. Han 
er ikke, som Shakespeare og andre store Tra- 
gikere, trods sin Lighed med dem, en glad Dig- 
ter. » Særlig er den mørke Tragedie, nu i 1849, 
kommet for sent. cNu» — ender Anmeldelsen 
— cere Tiderne forandrede; de bære vel Lidelser 
og Kampe i sig, der ogsaa kjendes i Literaturen, 

men her er kommet frisk Luft, alle have Haab. 
En Byrde vil nu ogsaa være taget af den her 
omtalte Digters Sind [?], og skjønt Befrielsen er 
kommen sildig, saa er han dog — haabe vi — 
endnu ikke for gammel til unge Sejre. » 

Den gamle Digter skulde virkelig i sit Livs 
sene Aften opleve nye Sejre, men det var rigtig- 
nok nærmest en anden, der vandt dem for ham. 
F. L. Liebenberg, der havde kjendt og elsket de 
cDram. Scener*, saa længe de havde existeret, 
havde i sit Exemplar, der ofte brugtes af ham 
til Oplæsning i Vennekredse, stræbt at raade Bod 
paa den formløse Brede ved Indstregning af de 
talrige Udvæxter. I Begyndelsen af Halvtredserne 
fik han nu den Tanke at forsøge, om han kunde 
faa Værket trykt i denne forkortede Skikkelse. 
Han gjennemgik Forkortelsen paa ny og med 
større Omhu, og efter at Hostrup havde læst og 
billiget den, drog han ned til Ingemann i Sorø, 
vandt ham for Planen og fik en skriftlig Anbefa- 
ling fra ham med over til Bredahl paa den anden 
Side Søen. Da han nogle Dage efter kom der 
igjen, havde Bredahl læst Forkortelsen og gik 
ubetinget ind paa Forslaget; han glædede sig 
ved Tanken om at se sit Værk opnaa en større 
Popularitet, ligesom han ogsaa højlig trængte til 
den Indtægt, Liebenberg haabede at kunne skaffe 
ham i Honorar. Forhaabningeme slog ikke fejl. 
Samfundet til den danske Literaturs Fremme 
paatog sig i 1855 Forlaget, i Følge en af C. 

Hauch, Fr. Paludan-Muller og J. M. Thiele af- 
givet Komité-Betænkning, de tre Bind bleve smukt 
udstyrede — med sidste Bind fulgte Vermehrens 
Portræt af Bredahl — og den gamle Digter fik 
imellem 15 og 1600 Rdlr. i Honorar. Lieben- 
berg satte ikke engang sit Navn paa Værket som 
Udgiver, skjønt han i et og alt besørgede hele 
Arbejdet alene. Den nye Udgave, der altsaa 
snarere er et Omtryk end et Optryk — idet det 
oprindelige Omfang er forkortet med en Tredje- 
del, fra 77 V2 Ark til 54 — hører ikke til Lieben- 
bergs mindste literære Fortjenester. For første 
Gang bleve nu de cDram. Scener* læste i videre 
Kredse, og Bredahl og hans Hovedværk kom 
endelig til at indtage deres berettigede Plads i 
vor Literatur*). — Kun en Anmeldelse i cFlyve- 

*) I et Brev til Ingemann (se «I11. Tidende 1869 — 70 S. 
164) skriver Hauch: «Jeg har i denne Tid haft m^et 
at gjøre med Bredahls Digte. Liebenberg har foreslaaet 
at udgive dem med nogle Forkortelser, og jeg skal da 
tillige med et Par andre afgive Betænkning om, hvor vidt 
Forkortelserne ere rigtige. I det hele ere de vist m^et 
passende, men paa hogle Steder er efter mine Tanker 
noget af den malmfulde Diktion taget bort, som j^ gjærne 
vilde frelse. Det er jo ikke ved det ydre Stof, eller ved 
zirlig Form, at Bredahl udmærker sig, men ved den aande- 
lige Gehalt og Rigdom, ved det, der vilde gribe Sjælen, 
selv hvor alt det tekniske var forsømt, ved det, der gjør 
Digteren til Digter med andre Ord, eftersom det er det, 
som egenlig har sit Udspring i Sjælens Dyb. Dette maa 
fremfor alt skaanes, ikke et Jota maa her tages bort, og 

posten* synes at have været uvenlig. I det 
mindste skriver Bredahl i det sidste foreliggende 
Brev fra ham til E. Collin, Novbr. 1855, følgende: 
«Fl)rveposten (ellers venligsindet mod det fusker- 
agtige) har udstødt sit Anathema over c Dram, Sce- 
ner*, gjort kritisk Kaal paa hele Klatten og sparket 
min Musa ud i det yderste Mørke til Graad og 
Tænders Gnidsel. Redaktørerne har svoret min 
Undergang — svoret ved alle Skopløke, Rokke- 
hoveder og Toldbodrotter i Kristenheden. En 
saadan Dom staar fast, som Dovrefjæld, og jeg 
er uden Redning forloren.* Brevet, der viser, at 
den 7iaarige Digter endnu har bevaret sit gamle 
hvasse Vid, ender med, at den c bedrøvelige Ti- 
dende» dog ikke har gjort Kaal paa ham. 

Det sidste Brev fra Bredahl til Ingemann er 
fra Jan. 1854. Han fortæller bl. a. deri, at hans 
to ovenfor omtalte gamle Heste dog ikke over- 
levede ham. De døde, siger han, for en Kugle, 
een ridderlig Død paa en Maade». Hans nye 
Ralliker har kostet ham .200 Rdlr., c som dog 
endnu ikke ere betalte*. Han havde villet give 
Prangeren sin Musa for Hestene, men han var 
»ingen Tosse», sa'e han saa, der lod sig cta'e 
ved Næsen*. Han maa have anet, siger Bredahl, 



derfor tænker jeg da at kæmpe efter Evne.» — Hauch 
sendte imidlertid Liebenberg kun 18 smaa Bemærkninger, 
af hvilke de 6 bleve fulgte. 

at fBytte her gik ud paa Bedrag**). Saaledes 

spøger Digteren til det sidste med sin Livsskæbne. 

Den 1 6de Januar 1860 døde Bredahl paa 



*) De gamle Heste bleve dog ikke skudte før ud paa Efter- 
aaret, da de havde skæmmet sig en Del. Svigersønnen 
fortæller nemlig paa ovenanførte Sted følgende, der ogsaa 
vidner om Bredahls Godhed for sine Husdjrr: <Han havde 
to store, fede, brune Heste, som vare langt bedre end 
andre Bønders. Da disse to Heste bleve gamle (men ikke 
magre), vår det, at han handlede med ham, han i sit Brev 
til Ingemann kalder c Prangeren«, og fik to dejlige, sorte 
Heste, hvorfor han gav 200 Rdlr. i Bytte, og hvilke langt 
overlevede ham, men paa den bestemte Betingelse, at de 
gamle ikke maatte sælges eller udmagres, men skulde 
dræbes samme Efteraar. Men da « Prangeren* — hvad han 
ellers ikke var, nemlig Gmd. Hans Larsen i Nabobyen 
Borød-Flinterup — desuagtet lod dem gaa for længe ude 
om Efteraaret, og de skæmmede sig for meget, saa ærg- 
rede Bredahl sig meget herover. Hans andre Kreaturer 
vare ligeledes bedre end de andre Naboers, paa Grund af 
at han havde saa stor Omsorg for dem, men dog mest for 
Hestene. Hestene var han ellers meget nænsom over, og 
det var kun sjældent, at Kvinderne fik Lov at kjøre 
nogen Steder, saa Hestene kom jo om Vinteren næsten 
ikke ud uden hver 14de Dag, naar jeg skulde til Bromme 
Mølle, ca. 1V4 Mil, og hente Brød m. m., samt naar der 
skulde skoves Brænde.* — Svigersønnen oplyser tillige, 
at Bredahls pekuniære Vilkaar vare forholdsvis gode i de 
sidste Leveaar. Foruden det ovenfor nævnede Honorar fra 
•Samfundet til den danske Literaturs Fremme* tilfaldt der 
omtrent ved samme Tid Digteren en Arv paa c. 2400 
Kroner. « Heraf ejede Bredahl ved sin Død lidt over 
5000 Kr. og skyldte ikke nogen noget.« Heller ikke 
skyldte han noget i Damsgaard. 

Damsgaard. Svigersønnen skriver saaledes om 
hans sidste Dage: c Bredahl var af og til syg det 
sidste halve Aar, han levede. Juledags Aften 
spillede han tillige med Kvinderne og mig Kort 
om Nødder, og det samme gjorde vi ogsaa anden 
Juledags Aften, men da vilde han blive ved der- 
med til over Sengetid, da han var syg, og han, 
som han sagde, ikke kunde være i Sengen. Han 
kom sig ikke mere, men var dog lidt oppe endnu 
nogle Dage, indtil hans Fødder begyndte at hovne, 
og de sidste 5 Dage kunde han slet ikke være 
oppe; jeg maatte da saa godt som baade Dag 
og Nat være hos ham, da ingen anden ret vel 
kunde gjøre ham tilpas. Det var tungt for mig 
at se paa, hvor afmagret han var, hans Laar og 
Ben vare ikke tykkere end en anden Mands 
Haandled, og saa vaandede og klagede han sig 
bestandig over, at han havde Smerter her og der, 
og at han ikke laa godt nok, og jeg maatte som 
Følge deraf stadig rette og dreje ved ham og 
Sengen. Og samtidig med, at han klagede sig, 
saa bad han ofte i disse sidste Dage og Nætter 
til Gud om, at han vilde være ham naadig og 
lukke op for ham, i saadanne Udtryk: «0, Herre 
Jesus, vær mig naadig og luk dog op for mig!». 
Mandagen den i6de Januar 1860 om Morgenen . 
Kl. 6 udaandede han stille og rolig. Han havde 
hele Tiden været ved sin fulde Samling, men 
sove kunde han ikke; kun enkelte Gange slum- 
rede han lidt, men vaagnede op som af Feber- 
i ' 7 

drømme. Han ytrede ogsaa mange Gange: cNu 
kan jeg ikke komme mig mere, og gid jeg dog 
snart kunde slippe, for jeg pines saa meget. >» 

Ingemann trøster hans Hustru med nogle 
venlige Ord (se Brevsamlingen S. 541) og værner 
selv efter Vennens Død om hans efterladte. I et 
Brev til H. C. Andersen, d. 24. samme Maaned, 
skriver han følgende: « Gamle Bredahl gik da 
bort; mon ingen kunde udvirke, at hans Enke og 
den ugifte Datter kunde beholde den lille Digter- 
gage, der blev ham forundt. Jeg tror, det var 
250 Rdlr. Kan De aande Liv i den Tanke, saa 
gjør det I Han maatte svare Afgift af cParnasset», 
uden at have Græsning til et Lam derpaa — 
hans Kejserdømme Kyhlam laa i Maanen — hans 
Musa var den gamle Hex Gumba, sagde han selv 

— men hun var dog en Lysalf, og — det Par- 
nas, han svarede Skat for, hed i Folkets Mund 
fPer Nassens Banke ». Men derfra saa han meget 
stort og herligt. Jeg har tænkt paa et Digt om 
ham med de Motiver; men det vil ikke frem.» 

— Længe maa Digtet imidlertid ikke have ladet 
vente paa sig, thi den 5. Februar stod det nu 
saa bekjendte, skjønne Mindedigt trykt i dllu- 
streret Tidende ». Et Par Aar efter fik det der- 

,paa sin rette Plads i Ingemanns efterladte cLev- 
nedsbogi sammen med den fortræffelige lille Ka- 
rakteristik af Bredahl. 

Bredahls Død gik iøvrigt meget ubemærket 
hen. Et Par af Dagbladene ofrede hans Liv og 

Digtning en halv Snes Linjer, og tlU. Tidende* 
bragte en Gjengivelse af Vermehrens omtalte Por- 
træt. Heller ikke mindes jeg fra Sorø, at hans 
Død eller Jordefærd*) vakte den ringeste Op- 
mærksonihed, medens Ingemanns Jordefærd to 
Aar efter blev en Begivenhed, der aldrig vil gaa 
nogen tilstedeværende af Minde. 

Bredahl ligger begravet paa Pedersborg Kirke- 
gaard tæt udenfor Sorø ved Kongevejen. Grav- 
stedet er en rektangulær Firkant, der paa den 
ene Led maaler 4, paa den anden 8 Alen, og er 
indhegnet af en lav Ligusterhæk. 









. Bredahls . 
•^ Grav. -*• 








H- 


-+ 


> 






p 


H- 


-^ 








H- 


-l- 








4 


Alen. 



*) Der var i Følge Svigersønnens Meddelelse foruden Fa- 
milien c. 20 af de nærmeste Naboer til Stede samt begge 

7* 

Fire smaa Gravtuer, bevoxede med Vinka, 
betegne, at her ligger Bredahl, hans Hustru og 
to Døtre. Bredahls Tue er den længst imod 
Nord. Der findes intet Mindesmærke, ingen In- 
skription, kun fire smaa numererede Træpinde*). 
For Hoved- og Fodenden af hver Tue staar en 
lille Rosenbusk. Alle otte Buske ere mer eller 
mindre forkrøblede, da Jorden er tør og sandet, 
men det er iøvrigt let at se, at Gravene blive vel 
passede og vedligeholdte. Selve Gravstedets Be- 
liggenhed er meget smuk med fri Udsigt til alle 
Sider, paa det højeste Punkt af Kirkegaardens 
nordre Side, ud imod Landsbyen Bromme. Paa 
omstaaende Rids af Gravstedet ere de smaa 
Rosenbuske angivne med et Kryds. 

— Bredahls Digtning var i sig selv ikke skikket 
til at vinde Tidens Øre. Oehlenschlågers og Inge- 
manns Dramaer vare støbte i faste Former, og selv 
Grundtvigs « dramatiske Scener*, Optrinene af 
Kæmpelivets Undergang i Nord, havde dog Hi- 
storiens og Mythernes kjendte Grund under deres 
Fødder, men disse fantastiske Billeder fra et op- 
digtet Kejserdømme i Maanen, disse løsrevne 
Brudstykker, der i broget Uorden som i et Kalej- 
doskop drog forbi Øjet, alle disse underlige, frem- 



Sognets Lærere og Pastor Becher, som holdt Talen. Inge- 
mann havde ikke turdet vove sig ud i det daarlige Vejr. 
♦) Der er ikke — skriver Svigersønnen til mig — sat noget 
Mindetegn ved hans Grav, da Bredahl saa bestemt udtalte 
sig for, at det var dumt at give Penge ud til sligt. 

medklingende ckyhlamske* Navne paa Steder og 
Personer, og saa denne cFamulus* hos den gamle 
Hex Gumba, der meldte sig som c Oversætter* af 
det fra Maanen nedblæste Haandskrift — hvor 
skulde man føre alt dette hen, hvad Maal og 
Mening var der med det hele? Det var stort og 
aandrigt, naar f Ex. Prinsesse Silva vaagner hos 
Røveren Thumo, og denne skildrer sit, det vil 
sige Digterens, Rige som den uendelige Verden, 
hvortil der ikke er Plads paa Verdenskortet, og 
dernæst paa hendes Spørgsmaal om, hvad da 
dette Kejserdømme hedder, svarer følgende: 

Det er en Verden for sig selv, Prinsesse, 
ej iler Flod, ej ruller nogen Bølge, 
ej suser nogen Storm, der saa' dets Grænser, 
og derfor fik det Navnet Kimbullama, 

men selv her maa Digteren i en Note forklare, 
at Kimbullama er et cnebulsk* Ord, der paa 
Dansk betyder Tankeriget. Det var ikke saa 
underligt, at Samtiden istemmede en af de føl- 
gende Repliker: 

Nu, da tykkes mig, 
du kimbullamiserer ganske dygtig. 

En Digtning af denne Art var, trods alle sine 
Skjønheder,. sin shakespearske Malmklang og sin 
egen bredahlske Originalitet i alt Fald den Gang 
ikke i Stand til at faa en større Almenhed i Tale. 

Derfor blev i henved 40 lange Aar Bredahls 
Liv ogsaa kun en eneste Lidelseshistorie, i et og 

alt et Sidestykke til Blichers derovre paa den 
jyske Hede. Han kunde om ham sige, som 
Røver Thurno: cHan er min Broder, øvet vel i 
Modgang.* Og det er ikke for intet, at Bredahl 
selv har peget paa, at Thurno overhovedet i mange 
Stykker ligner ham selv. Vi behøve kun at læse 
fire saadanne Linjer: 

For Hjærtets Guld er Modgang Prøvestenen, 
og ingen tro, hans Brysts Metal fortjener 
en Rang iblandt de ædlere Metaller, 
før det har udholdt denne haarde Prøve. 

Til Bredahls Ære skal det siges, at han ud- 
holdt Prøven. Hvor haardt Livet end tog paa 
ham, hvor bitre Ydmygelser han end maatte 
lide, hvor fattig og fortrykt han end blev, hvor 
træt hans Hoved end tilsidst sank ned mod 
Brystet, i aandelig Forstand bar han det hævet 
til sin Død, hans Ryg krummede sig aldrig, og 
hans Tanke blev fri og selvstændig til det sidste. 
Der er, som vi have set, Breve nok fra alle 
disse Aar, der kunne vidne for ham og tale hans 
Sag. Han var en Syrling, tavs og indesluttet 
fra Ungdommen af, og hans Skæbne her i 
Livet skulde ikke gjøre ham udadvendt og let 
tilgængelig. 

Men som hans trofaste Ven Ingemann har 
skildret ham, skal han vedblive at leve i vor Er- 
indring. Vi skulle se den fattige Bonde og Digter 
gaa dér paa Engen med sine Træsko og flytte 
Kvæg, medens hans Tanker sammenhamre Re- 

pliker til at lægge i Munden paa en Kejser i 
Maanen, og naar vi læse hans Skrifter, skulle vi 
lære at sande, hvorledes han «i sin Poesi som paa 
sin Brakmark kunde vælte store Kampestene fra 
sin Ager og sætte sig paa dem med et harmfuldt 
Blik paa al Slethed og Uretfærdighed, paa al 
Løgn og Hykleri, paa al sminket Herlighed og 
tom Storhed i Verden » . Og mindst skulle vi glemme, 
hvad der drev denne Demokrat til at optræde 
for Offenligheden som Digter og til paa sin 
Maade, med de Vaaben, der stod til hans Raa- 
dighed, at slaa et Slag mod Undertrykkerne for 
de undertrykte, mod de store og mægtige for de 
smaa og ringe. 

Et Par Strofer af Ingemanns Mindedigt vil 
være paa deres Plads her: 

Han syntes til en Sangens Drot udkaaret: 
djærv greb han efter Kæmpens Strængeleg, 
hvis Tonestrøm til Verdens Højder steg, 
af Havets Dronning over Jorden baarei. 

Med Jægerriflen spændt i stærke Haand, 
han fordum trodsed Vinternatten gjærne, 
naar Tankestrømmen brused i hans Hjerne 
ved Vingeslag af Kæmpeskjaldens Aand. 

I Skovens Dybder stod han tidt ved Søen 
og stirred gjennem Taagesløret frem 
mod Stjærnehavets Dyb og Sandheds Hjem 
i Lysglimt fra Udødelighedsøen. 

€ Kæmpeskjalden* er selvfølgelig Shakespeare. 
Og efter nogle Vers om Bredahls Musa, den gamle 
Gumba, hedder det tilsidst: 

I Maanen gav hun ham et Kejserdømme, 
paa Jorden Væg af Ler og Tag af Hahn, 
men paa hans Tunge Ord af hamret Malm 
og Perlers Skat i Hjernens Billedstrømme. 

Hun planted paa hans Baadstavn Retfærds Flag, 
hun gav ham Tordenrøst — og Lyn i Øje 
og Kraft og Mod til c Tankens Dyb at pløje«, 
trods Strøm og Storm, med tunge Aareslag. 

Hans Digterskib ej fløj paa lette Vinger 
til lyse Drømmeverdners Tryllestrand ! 
hans Kvad om »Kyhlams> store Kejserland 
som Drøn af knuste Verdens^ ælde klinger. 

Chr. H. Bredahl staar overmaade ensom i 
vor Literatur, og man kan næppe nok anvende 
paa ham det kjendte Ord, at den, der har levet 
for de bedste i sin Tid, han har ogsaa levet for 
alle Tider. Man kan uden Tvivl blade alle Oeh- 
lenschlågers, Mynsters, Ørstedernes og endnu fleres 
Selvbiografier og Brevsamlinger igjennem, uden 
saa meget som at støde paa hans eller hans eneste 
Hovedværks Navn. Det var, som vi her have 
set, en lille Vennekreds — i hvilken det Collinske 
Navn ikke sidst bør nævnes — der kjendte ham 
og holdt ham oven Vande. Men saafremt de 
himmelske Magter virkelig skjænke Udødelighed 
til den, der har spist sit Brød med Taarer, og 

paa hvis Sengerand Sorg og Savn have siddet 
hjemmevant til Huse, saa er Bredahl med Rette 
lige saa udødelig som sin — for Resten neppe 
personlig bekjendte — jyske Ven og Lidelses- 
broder. Bredahl vil aldrig blive populær som 
Blicher, han ejede hverken Ingemanns Evne til 
at faa Bonden og Barnet i Tale eller Grundtvigs 
vældige Kraft til at forme Tiden efter sig, men 
dog hører han som Digter til denne Gruppe, hvis 
Mænd hver paa sin Vis og ad sine Veje blev 
vort nationale Demokratis aandelige Bannerførere. 
Hvor højt hans Vingeslag derfor end gaa over 
det store Folks Hoved, bæres hans Digtning dog 
i sin inderste Kjærne af de samme Tanker, som 
drog Ingemann tilbage til Valdemarerne , som 
kaldte Blicher op paa Himmelbjærget, og som 
endelig med Grundtvig sejrrigt og myndigt gav 
vort Folkeliv et bestemt Fremtidsmaal at styre 
efter. Det var ikke blot Bredahls Bondeliv, der 
gjorde ham til en af Folkets cegne*; den Puls, 
der banker overalt i hans Digtning, det Hjærte, 
der slaar i hans Bryst, er saa demokratisk som 
noget i vor hele Literatur. 



>H*i< 



Hans Yilhelm Kaalund. 



Og meget har jeg prøvet, og ensom har jeg levet, 
og lidet har jeg søgt at gjælde for Poet. 
Hvad De og Verden ved af de Digte, jeg har skrevet, 
er: at jeg har paa Livet med friske Øjne set 

Af ,En Eftervaar«. 



llvis jeg en Gang skulde skrive mit Livs 
Erindringer — sagde Kaalund en Dag under en 
Samtale — vilde jeg begynde saaledes: En Mor- 
genstund i 1 8 14 kom en ung Pige ud fra et stort 
anseligt Hus paa Gammel Torv. Hun havde grædt 
og saa' meget bedrøvet ud. En ung smuk Offi- 
cer kom dansende hen ad Fortovet, standsede 
hende og sagde: «Vær ved godt Mod! Man 
maa tage Livet, som det falder. Baade Kaalund 
og jeg er afskedigede, men Verden staar os jo 
aaben. Jeg gaar til Rusland ; hold ikke paa Deres 
Kjæreste, men lad ham følge med migl» Offi- 
ceren hed Riidinger ; han gik til Rusland og endte 
som meget høj Militær. Men den unge Pige holdt 

alligevel paa sin Kjæreste. Det blev Digteren 
Kaalunds Forældre. 

H. V. Kaalund, der selv havde et vist mi- 
litært Snit over sig, nedstammer fra en gammel 
Soldaterslægt. Han er opkaldt efter sin Olde- 
fader, Major Hans Vilhelm K., der var gift med 
en Komtesse Liittichau. Deres Søn, Oberst, Kam- 
merjunker K., der blev gift med Jakob Langebeks 
eneste Datter Jakobine, havde været Chef for det 
Nordenfjældske Regiment, kom herned efter 1814 
og blev Kommandant i Altona, hvor han døde, 
da den senere Digter omtrent var en 13 Aar 
gammel. Oberstens Søn, Premierløjtnant Marinus 
Nicolai K., der altsaa blev afskediget ved den 
store Hærreduktion efter Norges Tab og sammen 
med sin Ven Riidinger havde staaet i Færd med 
at gaa til Rusland, var, efter at have gaaet Kadet- 
skolen igjennem, kommet til at ligge i Garnison 
i Jylland og havde dér lært sin tilkommende 
Hustru at kjende. Hun hed Juliane Mariane (op- 
kaldt efter Enkedronningen) Schmidt og var en 
Datter af en daværende Kjøbmand i Randers. 
Schmidt var som ung Skorstensfejersvend udvan- 
dret fra Altona. Han blev gift med Guldbergs 
Husbestyrerinde, og Guldberg etablerede ham som 
Kjøbmand i Randers. Det var en uhyre virksom 
Mand, der byggede Huse i Byen, men under 
Statsbankerotten gik han fallit og kom fattig til 
Kjøbenhavn. Her holdt han en Tid Restavration 
og blev senere en meget velhavende Skorstens- 

fejermester. Hans Kone havde været Husjomfru 
hos en Major Carlsen, i hvis Hus Grevinde Danne- 
mand opholdt sig, medens Frederik VI. var paa 
Kongressen i Wien, og da nu Premierløjtnant 
Kaalund giftede sig med Datteren uden at eje 
det ringeste, skaffede Kongen ham en Plads som 
kgl. Toldassistent i Kjøbenhavn. Det var en Stil- 
ling, der var under hans Rang, og hans fornemme 
Slægtninge af den Rosenkrone-Hjelmstjemske Æt 
vare tilmed meget misfornøjede med hans Ægteskab, 
der i deres Øjne var en Mesalliance. Det hørte 
til Digteren Kaalunds Barndomserindringer, hvor- 
ledes en lille sammenskrumpet Grevinde af Slæg- 
ten aldrig vilde se Forældrene, men nøjedes med 
at lade Børnene aflægge hende Besøg. En Bro- 
der til Digteren lod hun opdrage til Officer, me- 
dens Hans Vilhelm bestandig var Skumpelskuddet, 
til hvem hun sagde «Han», naar han ikke vilde 
kysse hende paa Haanden. En Gang under hans 
Opvæxt skulde han rejse til sin Bedstemoder i 
Holsten, og Grevinden sendte Bud efter ham, for 
at give ham Rejsepenge. Hun sad og lukkede 
Pungen op og i, men gav ham tilsidst alligevel 
ingen Ting; derimod bad hun ham hilse saa flit- 
tig derovre. 

Toldassistent Kaalund var melankolsk og hy- 
pokonder, men vittig og med stor komisk Sans. 
Sønnen mindedes, hvorledes de havde læst Smol- 
let sammen, til de af Latter vare nær ved at trille 
under Bordet. Baade sin Sans for det komiske 

Og sin Kjærlighed til Dyr havde H. V. K. arvet 
efter Faderen. Hjemmet var fuldt af Stære og 
andre Fugle, Egern og Kaniner løb frit omkring 
i Stuen. En Dag krøb et Egern op ad Faderens 
Lomme, hvor det gjærne tog Plads, og pjaskede 
ned i Sagosuppen. Undertiden brugte Drengen 
ogsaa Egernet som Nøddeknækker, skjønt Dyret 
kastede vrede Blikke til ham, naar han tog Kjær- 
neme, som det lagde bag sig. Moderen var en 
ildfuld, begavet Natur, der kunde en uendelig 
Mængde Sange, gamle. Viser fra Jylland, Sange 
fra Theatret. Hun var sund og stærk og døde 
først i 1865, 73 Aar gammel, med de Ord: «Hvor 
Livet har været dejligt I » Faderen derimod døde 
allerede i Oktober 1831, Aaret før H. V. blev 
blev konfirmeret, kun 42 Aar gammel. Hans Vil- 
helm, der er født (i store Grønnegade) den 23. 
Juni 1818*), er den fjerde af fire Søskende. De 
to første Børn (Piger) døde begge som smaa; til 
den ene havde Frederik VI. og Dronningen staaet 
Fadder ved Adam Gotl. Moltke og Generalinde 
Krogh. Det tredje Barn var nulevende afskediget 
Officer C. H. Kaalund. 

En stor Del af Barndommen tilbragtes hos 
de gamle Schmidts. H. V. Kaalund elskede 
Bedstefaderen og erklærede ofte, at han skyldte 
ham uendelig meget, c Der kunde slaas 100 Dig- 

*) Paa Døbesedlen staar fejlagtig den 27., men Moderen 
vidste nok, at det var St. Hansnat, hun fødte sin yngste 
Søn. 

tere ud af den ene Mand,» sagde han. Det var 
en energisk Natur med en forunderlig Dd og dyb 
Kjærlighed til spredte Sange af den tyske Lite- 
ratur, som han gik og sang eller fremsagde for 
Drengen, der ofte i Mørket spændt og betaget er 
vandret op og ned ad Gulvet med den gamle*). 
Han levede omtrent til H. V. K.*s Konfirmation. 
Konen var lukket, barsk og stærk, blottede aldrig 
sine Følelser, c ligesom skaaret ud af Sagaen*. 
Den Kaalundske Nerveirritation var en Arv efter 
hende, men ogsaa den gamle Schmidts Ild blus- 
sede i Dattersønnen. 

Schmidts boede dels bag Store Ravnsborg 
i en Ejendom, hvis Have gik ned til Søen, dels 
paa den nuværende Nørrebrogade lige overfor 
Assistenskirkegaarden, den yderste saakaldte Tri- 
nitatis Kirkegaard. Et smukt Digt i cEn Efter- 
vaar» skildrer Barndomslivet c paa Grænsen mel- 
lem Stad og Land», men ogsaa rundt om i Kaa- 
lunds øvrige Digtning er der Minder fra disse 
Dage. I hans første Digtsamling findes saa- 
ledes et Digt, der hører til de mange, som Kaa- 
lund med sin — undertiden for — strænge Selv- 
kritik ikke senere optrykte. Det hedder c Til 
Høsten* og er særlig karakteristisk, fordi Kaalund 
allerede her — i 1840 — betoner, at han langt 
snarere er Efteraarets end Foraarets Digter. Det 
hedder bl. a. her: 



*) Se bl. a. «Kirkegaarden» i c Efterladte Digte*. 

Og er der Alvor i mit Kvad, 
den blev, o Høst I din Gave, 
da jeg som Barn bag Ruden sad 
og saa' nedfalde Blad paa Blad 
paa Kirkegaardens Gravel 

Og Digtet ender med følgende Ord til Høstens 
Vind: 

Men naar jeg flytter hen en Gang 
til Gravens snævre Stue, 
da sus mig op din friske Sang 
og dans ad Lindegangen trang 
hen til min lille Tue! 

Hundene i Omegnen spillede en stor Rolle 
for Drengen, og Træk for Træk, der senere duk- 
kede op i hans Digtning, kan følges tilbage hertil. 
Hans Barndomsven var særlig en vidunderlig klog 
Hund Tyrk. Voldskytten eller « Skillingssergeanten » , 
som han kaldtes, fordi Medaljen for tro Tjeneste 
lignede en Skilling, havde Opsyn med Glacieme 
og vilde en Gang skyde Tyrk. Men Kaalund 
tog Hunden om Halsen, saa Skildvagten ikke 
vovede at skyde, og rullede sammen med den 
ned ad Voldskrænten, og frelste saaledes dens 
Liv. I Følge sin Faders Stilling havde Drengen 
Adgang til alle de lukkede Glacier. Barndoms- 
kjærligheden til Stadsgraven og Kirsebærgangen 
klinger igjennem hans store og karakteristiske Digt 
cDa de rev Voldene ned». 

Drengen søgte forskjellige Skoler, Gorms, 
Grønvalds og tilsidst v. Westens, af hvis øverste 

Realklasse han g^k ud. En af hans Skolekamme- 
rater var Anton Melbye. Han var saa optaget af 
€ Virkeligheden! sagde han tidt, af han ikke blot 
ikke lærte meget selv, men ogsaa smittede de 
andre. Til Leg og Lystighed, til dristige Ture 
var han altid den første. Efter Konfirmationen 
blev der brewexlet med en Onkel i Vestindien, 
en Regerings-Embedsmand, Broder til Faderen, 
om en eller anden Plads ved Plantagerne, men 
til alt Held lærte Kaalund paa denne Tid Bog- 
holder ved den grønlandske Handel Muh le (Bil- 
ledhuggerens Fader) at kjende, i hvis Hus der 
kom mange Kunstnere. Den gamle Muhle var 
en stor Original og et højst begavet Menneske, 
om hvem Thorvaldsen sagde, at der var gaaet et 
stort Geni tabt i ham, c men det var slaaet ind». 
Her lærte Kaalund ogsaa Billedhuggeren Freund 
at kjende, Smedden, som han kaldtes, fordi han 
havde arbejdet sig op fra Smeddesvend, og det 
endte med, at han — vistnok i Efteraaret 1833 
— kom i Freunds Atelier ved Frederiksholms 
Kanal, hvor Bissen senere havde sit Atelier. Selv 
var Kaalund overordentlig sorgløs og gik strax 
ind paa; hvad man foreslog ham. 

I Atelieret var der tillige Stenhuggerværk- 
sted, da Freund lavede mange Gravmindesmærker, 
og Stenhuggersvendene vare Venner med Kunst- 
neme. Der var et vildt Liv over alle Bredder 
og Grænser. Kaalund, der var en overmaade ga- 
lant lille Fyr, mødte uhyre pyntet og blev strax 

overfaldet af Banditterne, der vilde døbe haiti. 
De hældte en Spand Vand over ham og lukkede 
ham inde i en Marmorkamin. Løjerne udartede 
til vild Kamp, og « Smedden » maatte rive et 
Vaaben ud af Kaalunds Haand. Freund selv var 
en højst original Natur. Kaalund har saaledes 
fortalt Kr. Arentzen (se dennes c Danske Digtere 
i det 19. Aarh.» S. 213), at den kæmpehøje Mand, 
der altid saå mørk og tungsindig ud, til sine Tider 
anfaldtes af et Slags Spleen, der bragte ham til 
hele Maaneder at lægge Hænderne i Skjødet og 
lade Atelieret, hvor han ellers stod og arbejdede 
ivrigt med Træsko paa Fødderne og en impro- 
viseret Papirshat paa det vildt pjuskede Haar, 
skjøtte sig selv. Hans kjæreste Tidsfordriv var 
da at stange Aal eller gaa paa Vildandejagt i 
Kallebodstrand. Hans Elever fulgte hans Exempel. 
Ligesom han havde de deres egen Sejlbaad og Jagt- 
redskaber og gjorde ham Selskab paa disse Udflug- 
ter, paa hvilke de oplevede mange Æventyr og ofte 
tilbragte hele Nætter snart paa Vandet, snart paa 
Saltholmen og de smaa Holme i Nærheden. Det 
endte imidlertid en Gang bedrøveligt. En tidlig, 
kold Oktobermorgen kuldsejlede Professoren; han 
selv bjærgede sig ved Svømning; men en ung, 
lovende Billedhugger (Vahl) og en Kontorist, der 
var i samme Baad, druknede. Blandt Kamme- 
raterne kan iøvrigt nævnes Holbech, eden gamle 
af Dage», Plum, Harald Conradsen og senere Je- 
richau. Den sidste blev Kaalund en tro pg nær 

8 

Ven for hele Livet. I Nicolaj Bøghs « Erindringer 
af og om J. A. Jerichau* vil man kunne finde 
Vidnesbyrd nok derom. Her et Træk fra deres 
Ungdomstid. Det var — fortæller Bøgh — ble- 
vet en bestemt Aftale mellem Jerichau og Kaa- 
lund, at de skulde slaa sig sammen og gaa til 
Rom. Kaalund kunde hos en Slægtning skaffe 
lidt Penge; det var altid til at begynde med. 
Hans største Frygt var, at han ikke skulde kunne 
udholde Marschen, men Jerichau sagde: cDet 
skal gaa; om ikke andet, saa banker jeg dig 
frem. » Saa kom en af Rothschilderne paa Besøg 
her, og de fik da den dristige Idé at skrive ham 
til og bede ham om Understøttelse til Rejsen. 
Ansøgningen blev ledsaget af en Kaalundsk Teg- 
ning, der forestillede to unge Billedhuggere, som 
huggede sig Vej gjennem Livet og slog Filistrene 
ned til alle Sider. Andragendet blev ubesvaret. 
Kort efter fik Kaalund en stærk Nervefeber, og 
i Stedet for at følge ham til Rom, tilbragte Jeri- 
chau sin Tid med at vaage over Vennen. — Da 
Jerichau endelig alene kom af Sted til Rom og 
for en Del Aar skiltes fra Kaalund, gav han 
denne en Ring og « forlovede sig med ham». 
Kaalund sagde: c Det er Alvor, det er ubrøde- 
ligt Venskab I » Og det blev det. 

Allerede nede hos Freund malede baade 
Jerichau og Kaalund, ligesom Kaalund ogsaa sam- 
tidig gik paa Kunstakademiet sammen med Lund- 
bye og Conradsen, der var hans stadige Side- 

kammerat. Han mindedes fra de Dage, hvorledes 
han en Gang havde skrevet et Digt om «Tørve- 
bøndeme ved Bagsværd », en Blanding af komiske 
Scener og Naturens Opvaagnen en Morgenstund, og 
læste det op for Lundbye og Skovgaard. Kaalund 
boede den Gang med sin Moder i • Farvergade, 
lige overfor Vartov, i Hus sammen med Kiichler, 
hvis Fader var Spejlhandler. Den gamle Kiichler 
havde sin Butik paa Hjørnet af Lille Kirkestræde, 
og fra hans Stuevindue malede Kaalund sit første 
Billede: Amagertorv. 



II. 



Et Bekjendtskab blev paa denne Tid af ind- 
gribende Betydning i Kaalunds Liv. En Dag, da 
Kaalund stod og arbejdede i Freunds Værksted 
paa Nornerne i Ragnarøksfrisen, kom P. O. Brønd- 
sted hen til ham og begyndte at deklamere: 
«Over Bjærg, over Dal, over brusende Søer utræt- 
telig svinger valhalliske Møer de blodige Vinger I 
— Naa, fortsæt!* Men Kaalund stod og gloede. 
<Kjender De ikke Citatet?* — «Nej!» — cDet er 
jo en ung Vild,» sagde Brøndsted til Freund, men 
da han hørte, at det var Kaalund, der havde skre- 
vet den smukke « Hilsen til Thorvaldsen* ved 
dennes Hjemkomst i 1838, samt Mindedigtet ved 
«Frederik VI.'s Død», der begge havde gjort mer 

8* 

end almindelig Opsigt og skaffet Kaalund mange 
Venner, interesserede Brøndsted sig varmt for 
ham, laante ham strax Ewalds «Balders Død» og 
talte hans Sag hos Kristian VIII. Denne vilde 
først, at Kaalund skulde studere, men Brøndsted 
fraraadede det bestemt. «Er De meget bekymret 
for et Levebrød,* sagde han til Kaalund, «kan De 
gjøre det. Ellers ikke. Jeg sidder her og læser Stol- 
bergs Oversættelse af Klassikerne og er begejstret 
derover, og jeg kan dog Græsk. Tro mig, de 
andre kan heller ikke læse de gamle Digtere i 
Originalsproget. » Fra nu af kom Kaalund ofte 
hjem til Brøndsted, der læste sin Oversættelse af 
Æskylos for ham. En Dag bad han saaledes 
Kaalund høre nogle Vers, da han satte Pris paa 
hans Øre. Kaalund gjorde en Indvending; et Par 
Vers lød ikke godt. « Hvorfor ?» spurgte Brønd- 
sted. Ja, dér stod Kaalund. Han havde ikke 
den fjærneste Anelse om alle de græske Verse- 
maal. Brøndsted slog -Hænderne sammen af For- 
bavselse over hans Uvidenhed, men indrømmede 
derpaa, at det for Resten var det bedste at have 
Øre. 

Nu opgav Kaalund de bildende Kunster. Alle 
kjende hans Tilegnelsesdigt til Oehlenschlåger med 
hans første Digtsamling: 

Mejslen i Haanden man gav mig og Leret; 
ak, det blev dødt for min Haand! 
Træerne grønne og Solstraaleskjæret 
drog til Naturen min Aand. 

Penslen da greb jeg, men kasted den atter 
— nu først forstaar jeg mig selvl 
Nu mig med svulmende Bølger omfatter 
Sangens henrivende Elv. 

I Andragendet til Kongen om Understøttelse 
blev Kaalund varmt anbefalet af Brøndsted, Oeh- 
lenschlåger og — Blok Tøxen. Denne sidste 
havde baade fra Englændernes Tid og fra Sagen 
med Dr, Dampe et vist Skjær af en Frihedshelt 
over sig — en Dag, da Kaalund kom med ham 
ind i Kehlets Kafé, spilledes der Marseillaisen ved 
Synet af ham — men Omgangen med ham 
kastede en Skygge over Kaalunds Loyalitet. J. 
M. Thiele, der var Kongens Mellemmand, kom 
en Dag op til Kaalund, og ved at se Blok 
Tøxens Billede paa Væggen, advarede han ham. 
Understøttelsen — ingen bestemt Sum, men i den 
pinlige Form af et Gratiale paa nogle Hundrede 
Daler ad Gangen — blev hurtig Kaalund utaale- 
lig. Ved en Avdiens spurgte Kristian VIII. ham, 
om han ikke skrev i Bladene. Kaalund svarede, 
at han havde skrevet nogle Kritiker over Kunst- 
udstillingen i Carstensens Portefeuille, men mente 
ellers, at han var for ung til at give sig af med 
sligt. Kongen ytrede da, at det var ønskeligt, 
om unge og begavede Mænd vilde prøve deres 
Kræfter i respektable politiske Blade, og disse 
Ord gik nu Kaalund og tænkte over. De brændte 
ham i Sjælen, han vilde ikke kjøbes til som 
Hollard Nielsen & Konsorter at forsvare Konge- 

dømmet, og tilsidst gik han saa en Dag op til 
Kongen og sagde, at han troede, han for Frem- 
tiden kunde staa paa sine egne Ben. Kongen bruste 
op: cNaa, saa De vil lade mig vide, at De kan 
undvære mig.» Kaalund hævede Hovedet og ud- 
brød: « Deres Majestæt — >, men Kongen slog ud 
med Haanden og sagde: c Det er godt!» og Kaa- 
lund maatte gaa. Senere hørte han, at Kongen 
havde udtrykt sin Vrede over, at Kaalund havde 
været i « Jagtkostume » hos ham. Kaalund havde 
nemlig vel haft ny sorte Klæder paa, men paa 
Kjolen havde Skrædderen anbragt nogle taske- 
lignende Lommer. Det hed sig nu i Byen, at 
Kaalund havde været i Jagtdragt med Ridepisk 
hos Kongen. — Da Kristian VIII. blev begravet, 
holdt Ligvognen udenfor Charlottenborg. Kunst- 
nerne sang da en Kantate af Kaalund, sat i 
i Musik af C. J. Hansen. Mildt dømte Digteren 
den Konge, der i en c gj ærende Tid» havde staaet 
€ mellem stridige Strømme*; taknemmelig mindedes 
han, at Sangen og Kunsten i Danmark havde 
haft en Ven og Beskytter i den afdøde. 

— Kom Kaalund saaledes tidlig paa Kant med 
Regeringspartiet i Fyrrerne, var hans Forhold til 
Akademikerne dog endnu langt slettere. Jeg har 
anden Steds (se Indledningen til «Fra Fyrrerne > 
I.) mindet om Kaalunds Plads mellem de literære 
Løsgængere, der — en Del af dem var tilmed 
jo ikke en Gang Studenter — nægtede at under- 
kaste sig «den højere Dressur*, for, som det 
hedder i Kaalunds Digt af dette Navn, at c pudse 

Katten » blandt « Gadens frie Hunde*. Som Gold- 
schmidt kunde Kaalund ogsaa sige: «Jeg har al- 
tid levet udenfor de Kredse, hvor de smaa For- 
bund og Venskaber sluttes; jeg har baade i 
Politik og Literatur ramt mangen enkelt af For- 
bundsmedlemmeme.* Det skulde derfor ogsaa 
vare en rum Stund, før Kaalund vandt Anerkjen- 
delse herhjemme, skjønt — som vi nedenfor skulle 
se — Tidens skarpeste kritiske Hoved næsten 
strax fremhævede hans sjældne lyriske Be- 
gavelse. 

Da Kaalund i 1839 havde skrevet Digtet 
«Ved Frederik VFs Død», gik han op med det 
til « Fædrelandets* Kontor. Orla Lehmann, der 
sad og skrev, afslog at trykke Digtet, fordi det 
var for nationalt, c Nu er vi alle Kosmopoliter,* 
sagde han, en Ytring, som Kaalund mange Aar 
senere mindede ham om. Det var jo i de libe- 
rale Strømningers Dage, og selv det højkritiske 
Organ c Tidsskrift for Liter, og Kritik* dadlede 
omtrent samtidig Kaalunds varme patriotiske Digt 
€ Niels Ebbesens Mindestøtte*, fordi det er «en 
Urimelighed at vække et med Danmark forbun- 
det Folks Forbitrelse ved at hædre en Gjerning, 
hvis Motiver og sande Sammenhæng er ubekjendt*. 
Mindedigtet over Frederik VI. blev saa trykt i 
«Kjøbenhavnsposten» for 17. Jan. 1840, i hvilket 
Blad der ogsaa nu og da fremkom andre Digte 
af Kaalund i disse Aar, f. Ex. et aldrig senere 
optrykt og heller ikke betydeligt Digt om, hvor- 

ledes han blev Digter (se d. 12. Jan. 1840). I 
samme Blad hædrede Blok Tøxen nu og da 
Kaalund med versificerede Tilraab, som f. Ex. 
d. 24. Jan. s. A. 

Braga, dit Skjaldespil gav de dybe, de nordiske Toner. 
De ville runge, naar længst Modens Smaakvidder er stum. 

Naar man husker, hvorledes Akademikerne 
— Hostrup f. Ex. i « Spurv i Tranedans* — tum- 
lede med Blok Tøxen, vil man forstaa, at hans 
Ros ikke just gavnede den unge Digter. Ved en 
Aftenunderholdning, som Phister gav paa det kgl. 
Theater d. 11. Marts 1840, fremsagde saaledes N. 
P. Nielsen Kaalunds Digt iMenneskets Skabelse**) 
(se K.'s første Samling, < Samlede Digte*, 1840, 
S. 11), et Digt, som Kaalund selv mente, der er 
gode Ting i, midt imellem helt slette og naive 
Steder. ^Fædrelandet* for 12. Marts anmeldte 
Aftenunderholdningen og omtalte, hvorledes Niel- 
sen under Firmaet « Menneskets Skabelse* havde 
bragt en Vanskabning for Lyset, som hverken 
vilde finde Bifald hos Guder eller Mennesker. 
Kaalund holdt sig ikke Wessels Ord efterrettelig 



*) En Anekdote fra samme Lejlighed. Nielsen fremsagde 
Digtet genialt, men kunde det højst ufuldkomment. Kaa- 
lund var til Stede mellem Kulisserne, og blev meget flov, 
da Nielsen præsenterede ham for et Par store Ridder- 
støvler i Garderoben og med Pathos sagde til ham: 
cFyld os dem med store Helteskikkelser, der drabelig kunne 
træde hen over Scenen!* 

om aldrig at svare paa en Kritik, nedlægger først 
i «Kjøbenhavnsposten» for 19. Marts en Indsigelse 
mod « Fædrelandets* raske Fordømmelser og Re- 
censentens lakoniske Suffisance og offenliggjør 
derpaa faa Dage efter, den 28. Marts, et heftigt 
Digt i Jetzmarks Adresseavis: «Til den falske 
Kritik*. De første Vers af dette ungdommelige 
Udbrud af Harme lyde saaledes: 

Du gustne Nattemare paa vor Jord, 
som pisker paa det stønnende Uhyre: 
til dig, du Fandens egen Oldemo'er, 
sig nærmer her en lille Digtermyre. 
O stolte Tanke: du har alt mig set! 
Du pytter haant, og spidser jo dit Øre! 
Tillad da, naadigste, en ung Poet 
dig ydmygt her sin Reverens at gjøre! 

Dér sidder du, af Galde gul og brun, 
og fraadser væk ved Aandens aabne Taffel, 
transcherer Kunsten som en stegt Kapim, 
og vender Love paa din Skarpsinds-Gaffel. 
Hvad duer jeg vel til, jeg stakkels Pjalt? 
En Østers til Dessert? Ak nej, min kjære! 
Jeg smager altfor pebret og for salt, 
og takker ydmygst for den store Ære. 

Digteren dadler derpaa Kritiken, fordi den 
med Grovhed giver sine Ord Vægt, og fordi 
den, naar én ikke vil logre for den som en 
Hund, træder paa hans Lavrbærkranse. Digtet 
taler varmt de gamles Sag, som Oppositions- 
pressen den Gang saa hyppig angreb: 

Hvad skal vi med den høje Kjærlighed? 
Med Skjalde, der ved Fædres Minde røres ? 
Nej : Stat fra først til sidst! skjønt Pokker véd, 
naar vi det fik, hvad da der skulde gjøres. 

— — Ja bliv kun ved! kald hver en Heros frem! 
For dig er Aandens Kæmper Skoledrenge! 
Stil i Geledder, prygl og udskjæld dem, 
indtil de klimpre smukt paa Modens Strænge. 

Digtet ender saa: 

Nu har jeg gjort min Skyldighed, Madam! 

og anbefaler mig til kj ærligst Minde! 

Af Hjærtet ønsker jeg dig Last og Skam, 

og Velbekom til dine Pølsepinde. 

Jeg haaber, at jeg i mit Digterliv 

din Uforskammethed skal blive værdig! 

I Musers Favn jeg lér af Verdens Kiv. 

Nu kan du baske mig! nu er jeg færdig! 

H. V. Kaalund, 

« Fædrelandet :b bemærker haanlig til Svar, 
at Digterens « Vanskabning » nu er sat i Spiritus 
og i det mindste saaledes sikret for den øje- 
blikkelige Tilintetgjørelse. Da Kaalunds oven- 
nævnte « Samlede Digte*, 1840, dernæst vare ud- 
komne, griber Bladet ogsaa Lejligheden til «at 
baske* ham dygtigt. « Hvorfor tilbyde umodne 
Bær?» hedder det i Anmeldelsen den 2. Avg. 
1840. « Publikum er ej længer saa barnligt, at 
det skulde finde Behag i dem. Nej, lad dem 
hænge i Stilhed paa Fantasiens Ranker, lad Sol 
og Maane, lad Storm og Uvejr mange, mange 

Gange gaa over dem; thi modnes maa de, inden 
de kunne vederkvæge. Dette sige vi til Forf., og 
dette vilde vi ikke have sagt til den, i hvis Poesier 
der ikke var Spor af indre Liv.» Men derpaa 
haanes rigtignok Forfatteren slemt; hans Sværmeri 
for cKogekunsten* (se Digtet cEn Ridetur»), hans 
Vid og Originalitet angribes stærkt. Det kan vel 
heller ikke nægtes, at Digtsamlingen paa mange 
Steder røber stor Naivetet, ligesom Kaalunds 
Mangel paa ren boglig Viden mange Gange gjør 
sig gjældende. Mange af Digtene fik ogsaa først 
senere i c Et Foraar> den rensede og foryngede 
Skikkelse, hvori vi nu alle kjende dem (se f. 
Ex. cKonen ved Leddet i Frederiksdab), men 
den strænge Anmelder i € Fædrelandet* har 
alligevel kun været lidet lydhør, om end det kan 
tjene til hans Undskyldning, at cTidsskrift for 
Lit. og Kritik » var endnu mere døv og bidsk. 
Anmelderen her faar saaledes ud af Kaalunds 
Dedikation, at K. «med al Magt har villet være 
Kunstner, og da de plastiske Kunster ikke vilde 
lykkes ham, greb han fat paa Poesien, i den 
Tanke, at Sproget er lettere at traktere end 
Mejsel og Pensel>. Anmelderen spørger ham, 
om han ogsaa har overvejet, at en maadelig 
Billedhugger dog kan blive Stenhugger, en maade- 
lig Maler Vægstryger, men at baade Gud og 
Mennesker forbyde Digterne at være middel- 
maadige. Den knusende Fordømmelse skaaner 
kun nogle Idyller, som «ret godt lade sig læse>. 

I Anledning af Digtet til Thorvaldsen mindes der 
om, at det hører til de store Mænds Ulykker at 
blive besungne af de smaa, og om < Menneskets 
Skabelse » hedder det endelig, at der allerede er 
sagt saa meget ondt om dette modbydelige 
Stykke, cat vi ikke behøve at tilføje noget». 

Det var Kaalunds Modtagelse i den danske 
Literatur. Plaster paa Saaret blev lagt af «Kjøben- 
havnsposten», der siger om Digtsamlingen, at den 
bekræfter Kaalunds c Adkomst til Digfternavnet i 
dets skjønneste Betydning*, ligesom ogsaa Blok 
Tøxen paa ny lod høre fra sig i Adresseavisen 
(d. 4. Avg.) med følgende Distikon til cham, som 
har domfældet» Kaalunds Digte: 

Tre Gange tre Markers Mand! hvad vil du i Digtningens 

Rige? 
Tror du, at Dværge, som du, fælde' en Kæmpe, lig ham? 

Carl BrosbøU, som Kaalund havde gaaet sam- 
men med paa Kunstakademiet, vilde ikke være 
literær Tremarksmand. Han fralægger sig offen- 
lig at have skrevet Anmeldelsen i « Fædrelandet > 
af Digtsamlingen. I en af C. Plougs Atellaner, 
cEn Sylvestemat», findes ogsaa et Udfald imod 
Kaalunds Digte og deres « Grønhed*. — Thor- 
valdsen havde derimod strax sendt Bud efter 
Kaalund, der aldrig kunde glemme sit første Be- 
søg hos ham paa Charlottenborg, hvor han sad 
i Sofaen hos den gamle Løve. Senere for- 
talte Hauch ogsaa Kaalund, at det var Grundtvig, 

der fra først af havde gjort ham opmærksom paa 
ham, og at Grundtvig havde fundet Kaalunds 
Digt til Thorvaldsen bedst af alle dem, der frem- 
kom ved den Lejlighed. Da Kaalund ytrede 
noget om, at det var af Venskab, Grundtvig 
dømte saaledes, svarede Hauch: c Sig ikke det, 
Grundtvig har et mærkeligt Skjaldeøre. » 



m. 



Kaalund havde efter sine egne Ord drukket 
sig en Rus i Oehlenschlågers og Grundtvigs nor- 
diske Digtning. Hans uromantiske Epos* jjKong 
Haldan den stærke^ ^ der ligesom de „Samlede 
Digte^ udkom i 1840, vidner tilstrækkelig herom. 
Kritiken fandt, at man dog kunde <læse det 
igjennem uden Mishag*, skjønt det var en Efter- 
ligning af Helge og Frithiof; som bekjendt har 
Kaalund selv brudt Staven derover saavel som 
over dets Efterfølger og ønsket det overgivet til 
Forglemmelse. Kaalund hørte i 1838 Grundtvigs 
Forelæsninger, « Mands Minde*, og jeg har anden 
Steds (se cFra Fyrrerne* II. S. 120) gjort op- 
mærksom paa det karakteristiske i at træffe saa- 
danne Repræsentanter for de literære Løsgængere 
som Kaalund og P. L. Møller imellem Grundt- 
vigianerne paa Borchs Kollegium. Ogsaa i det 
nystiftede « Dansk Samfund* var Kaalund hyppig 
til Stede og havde mange morsomme Anekdoter 

at fortælle derfra. Da man nu imidlertid vilde 
tage Kaalund til Indtægt for Partiet, frelste han 
sig ud deraf ved i en Avis at lade sit bekj endte 
Epigram over Grundtvig trykke: 

Hel sælsomt det i Verden gaar 
— Forundring hos Beundring staar. 
Hvad af de to du vækked mest, 
det har jeg aldrig rigtig vidst! 

Han havde en medfødt Gru for at blive en 
ensidig Partigænger. Derimod fortrød han, at 
han ikke havde optaget sin Sang til Grundtvig i 
«Et Foraar», da han trods nogle Platheder og 
Smagløsheder satte Pris paa den, især da Grundt- 
vig den Gang stod forholdsvis ene. I senere 
Udgaver af «Et Foraar» er denne Forsømmelse 
gjort god igjen. Kaalunds «Paa det jævne* er 
jo ogsaa i vore Dage bleven en yndet Sang paa 
alle Grundtvigske Folkemøder. 

Efter cHaldan den stærke» modtog Oehlen- 
schlager Kaalund overordenlig kjærligt, kyssede 
ham og sagde, han kunde se paa hans Øjne, 
at han var Digter, ligesom han kunde høre det 
i hans Sprogs Klang, men: «De er for stærkt be- 
rørt af mig.» Om Digtsamlingen tav han mere. 
Ogsaa om sine Besøg hos Oehlenschlåger kunde Kaa- 
lund fortaélle en hel Række Anekdoter. Her et Par. 
Oehlenschlåger havde sendt ham «ØrvaroddsSaga>, 
og Kaalund gik op til ham for at takke. Oehl 
laa med Podagra paa Sofaen, men var i udmærket 

Lune. For hans bildende Fantasi iklædte hans 
Tanker sig strax plastisk Form. «Ser De,» sagde 
han, cdet er Ungdoms Synder, Vellevned og 
Daarskab, og nu staar der en Række smaa Sa- 
tyrer og kniber mig til Straf i Tæerne.* Kaa- 
lund spurgte om den dybere Betydning af Ædel- 
stenen i Hervørs Haand. Oehl. svarede: «Kan 
De da ikke glæde Dem over en smuk Blomst, 
uden at plukke den itu; over en kjøn Pige, uden 
at ville anatomere hende ? Hvorfor skal der være 
dybere Betydning i alt, naar det paagjældende 
kun er skjønt i sig selv?» — En Dag spurgte 
Oehl. Kaalund, om han kjendte Ploug. Kaalund 
svarede, at han havde truffet ham i Selskab o. s. 
fr. «Det er en brysk Herre, » sagde Oehl. «Her 
vover han at komme op til mig og kræve mig 
til Regnskab, hvorfor jeg ikke vil gaa ind i det 
skandinaviske Selskab. Jeg skulde tro, at jeg 
har gjort mit for Nordens Enhed, men nu kommer 
Renommisteme og vil bruge mig som Udhængs- 
fane, hænge mig ud som Skilt for deres politiske 
Bestræbelser. » (Oehl. glemte dog uden Tvivl 
her, at Hensynet til Kristian VIII. ogsaa spillede 
en Rolle med; Kongen saa' jo skjævt til den 
hele Bevægelse.) — Avditør Poul Rasmussen, 
Komponisten af « Danmark, dejligst Vang og 
Vænge », tilbragte sine sidste Dage i et lille 
Bondehus i Farum, hvor Kaalund hyppig besøgte 
ham. En Dag skildrede han Oehl. den gamle 
Mands ensformige Liv derude, hvorledes Ras- 

mussen hørte Træormen pikke i Bordet og Tud- 
serne murre, naar det tegnede til slet Vejr. « Tud- 
serne ?» spurgte Oehl. — « Rasmussens Hus er 
lavt og lille, » svarede Kaalund; «de graver sig 
ind under Huset. » — c Det var da afskyeligt!* 
raabte Oehl. Men Kaalund, der den Gang skrev 
sine Fabler med Lundbye og netop havde faaet 
Brev fra Tidsvilde fra denne, om ogsaa at skrive 
noget om en Tudse, lagde nu et godt Ord ind 
for det lille Dyr. — «De er nok en Guddom!* 
bruste Oehl. op. c Har De da hverken Sym- 
eller Antipathier? Kan Deres Mave taale Gift? 
Er der ikke ogsaa Gift i Naturen? Tudsen! For 
mig skal den evig høre til Nastrondi* 

Oehlenschlåger havde fra gammel Tid et 
lille Horn i Siden paa Schack Staffeldt. Da 
Kaalund en Dag besøgte ham, faldt Talen paa 
den førstes bekjendte fire Linjer om Staffeldt. 
Oehl. gjentog de to sidste: 

Man kalder dig mystisk og ej popalær 

— naar gik det ej saadan det himmelske her! 

Og fortsatte: «Naa, saa De sætter Pris paa ham! 
Det himmelskel Staffeldt var Kammerjunker mel- 
lem Digterne, og Digter mellem Kammerjunkerne !)^ 
Den sidste Vending er ogsaa kjendt anden Steds 
fra. — En anden Gang traf Kaalund Oehl. i stærk 
Sindsbevægelse, og Oehl. fortalte da, hvorledes 
han, medens han sad og arbejdede, havde hørt 
Skrig fra Gaden. Da han kom til Vinduet, saa 
han en Murer ligge blødende paa Fortovet; han 

var falden ned fra et Stillads paa Huset lige over- 
for. cMedens jeg vendte mig bort fra det stygge 
Syn,» sagde Oehl., ckom Manden fra Kjælderen 
op og tog sig af den forulykkede. For ham tager 
}€g min Hat dybt af. Thi medens jeg sad og 
digtede om Ting, der aldrig har været til, Ting, 
der rører Læserne til Taarer, men med Rædsel 
vendte mig bort fra en ulykkelig, kom den simple 
Mand og bragte Hjælp. » — Naar Kaalund imid- 
lertid fortalte slige Anekdoter, laa det ham altid 
særlig paa Hjærte, samtidig at fremhæve Oehlen- 
schlågers mange gode personlige Egenskaber. 
Han kunde heller ikke lide H. P. Holsts, i og 
for sig morsomme, Digt om Oehl., da denne var 
« tredje Gang i Livsfare*, og de Literærhistorikere, 
der med lignende Anekdoter bidrog til at ned- 
sætte betydelige Mænd, var Kaalund ofte slem 
imod. Atter og atter betonede han stærkt, hvor 
stort et Indtryk Oehl. selv i sin ubillige Vrede 
mod ham gjorde. De naive Træk i Oehl. 's Ka- 
rakter gjorde ham kun kjærere for Kaalund. Han 
fortalte saaledes bl. a. ogsaa om et Besøg, som Oehl. 
og Thorvaldsen havde aflagt paa Møen. Der var 
stor Stads for dem, et Fyrværkeri blev afbrændt, 
og en Sang afsunget til begges Ære. Pludselig 
vendte Thorvaldsen sig om til Oehl. og trykkede 
hans Haand, idet han sagde ham hjærtelig Tak 
for Sangen. — Kaalund var dog ikke vis paa, 
om det ikke var en Spøg af Thorvaldsen, lige- 
som da denne en Gang gik igjennem Roskildes 

9 

Gader med A. S. Ørsted, til hvis Ære Byen var 
illumineret, og saa tørt bemærkede til Ørsted, at 
der nok var Bryllup i Byen i Aften. — Da Thiele 
endelig en Gang skildrede Oehl.'s Optræden ved 
Hoffet som vigtig og plump, svarede Kaalund 
træffende, at Oehl., der ikke var vant til smidig 
at bøje sin Ryg, meget naturlig følte, at han 
alligevel vejede noget her, og derfor maaske 
undertiden greb fejl af den rette Maade til at 
lægge denne sin Selvfølelse for Dagen. 

— Det var mange Gange senere Kaalund ube- 
gribeligt, hvad han levede af i disse Ungdoms- 
aar. For «Haldan den stærke* — til hvilken 
Blok Tøxen skaffede ham Forlægger, medens J. 
P. Griine hjalp ham med Korrekturen — fik han 
kun 14 Daler Arket, og hans Kunstanmeldelser 
og andre Smaaartikler til Bladene indbragte hel- 
ler ikke store Summer. Men hvor han levede og 
færdedes, kan allerede ses af de € Samlede Digte*. 
Chr. Winther har ikke elsket Nordsjælland med 
større Lidenskab end Kaalund. Fursøen, Frede- 
riksdal, Farum, Bagsværd og Aldershvile vende 
atter og atter tilbage i hans Sang: 

Her i Farums skovomkranste Eden 

ved den stille Sø 
vil jeg sætte mig paa Blomsterbredden 

paa en Stak af Hø, 
og af Hyld en Hyrdefløjte skjære 

med idyllisk Klang; 
Skov og Sø og Himlens Pragt skal være 

Noder til min Sang. 

Her, synger han, har han fundet det tabte 
Eden, her ser han sin Barndoms Trylleslot: 

Her belér jeg Verdens Glans og Lykke, 

ved et Græsstraa frol 
Her er Kjærlighed i Lundens Skygge, 

her er Haab og Trol 
Her min glædedrukne Sjæl sig taber 

i Guds Herlighed 
og paa Jordens hjærtetomme Aber 

ser med Medynk ned, 

Og han sukker over, at han ikke som Fuglen kan 
bo og bygge derude i Naturen ffri for smaalig 
Tvang ». Et af de mest berømte Digte i «Et 
Foraar», Takkebrevet «til Familien i Præste- 
gaardeni, lovsynger jo ligeledes Farum og Som- 
merlivet, da han med Bluse og Straahat roede 
for de skjønne, 

og Himlen syntes mig mere blaa 
og Skovene mere grønne. 

Præsten i Farum hed Aagaard. En af de 
smukke Døtre blev gift med Kaalunds Ungdoms- 
ven, senere Major, Postmester Frederik Schack i 
Nestved. Kaalund boede dels hos en prægtig 
Smed, dels et Par Somre paa selve Farum Gaard, 
som Ejeren, Bilsted, overlod ham, medens han var 
udenlands. Kaalund holdt Bal paa Gaarden, Fami- 
lierne bragte selv Mad med og besørgede selv 
Musiken; Præsten var meget musikalsk og spil- 
lede Bratsch. En Sommer var. Erik Bøgh Hus- 

9* 

lærer hos Forpagter Hartz, men den Gang kom 
han og Kaalund endnu ikke hinanden nærmere. 

Det var et Slaraffenliv fra Morgen til Aften. 
De unge Mennesker sværmede hele Dagen om- 
kring i Skovene. Det var Kaalunds digteriske 
Gjennembrudsaar, og skjønt han stundum kunde 
synke sammen af Fortvivlelse over at leve i en 
Efterslæts Periode, over ikke at kunne bære den 
uendelige Skjønhedsverden, der var gaaet op for 
ham, og mindst udsynge den, jublede det til 
andre Tider i ham over den mægtige Harmoni, 
der gjennemstrømmede ham, og det forekom ham, 
at han havde faaet fat i Traaden, der forbandt 
Jorden med Himlen. I efterladte Breve fra disse 
Aar skildrer han levende sin aandelige Til- 
stand. «Det er mig herude » — hedder det i et 
af dem — c som famlede jeg med Benene i den 
umaadelige Luft efter Bund.» Særlig turde et 
længere Brev til Vennen Frederik Schack, 
rimeligvis fra 1844, have Interesse. Kaalund 
ejede en Afskrift af det og omtalte det ofte. En 
to, tre af de berømteste Digte i <Et Foraar», 
ligesom ogsaa det store Digt «Til Virkeligheden*, 
ligger ligesom i deres første Udkast i dette Brev : 

Du har jo selv, kjære Schack, fortalt mig, at Dyk- 
keren, naar han gaar til Bunds i Havet efter Perler, har et 
tændt Lys med i Dykkerklokken. Gaar det ud, før han 
trækkes op, da er han væk. Jeg har ogsaa et tændt Lys 
med dernede i min Dykkerklokke, det er maaske paa 
Hældningen, men det er dog ikke gaaet ud endnu, nej! 

nej! Det er ikke gaaet ud! Jeg haaber endnu at skulle 
aande i hin Luft og hæve mig til hine lyse Regioner, hvor 
Aandeme se sig om med klare Øjne og vidunderlig rene 
Pander. 

Ofte kommer vel Frygten til mig som Nikodemus om 
Natten og hvisker mig Mismod i Øret : Hvad om dit 
l^iv er forkvaklet?! Hvad om du aldrig mere faar sam- 
menknyttet de sønderrevne Traade i dit Indre? I — Hvor- 
for vilde du fæste dem saa højt? Du skulde blevet ved 
Jorden, slidt og slæbt og blevet et dygtigt Menneske! Nu 
er det for silde! — I saadanne Øjeblikke gribes j^ af en 
umaadelig Angst, — det er mig, som om jeg sad paa en 
Krudttønde med Lunten i Haanden, i Stand til alt, hvad 
det skulde være. 

Dog dertil kommer det ikke! — At der foregaar en 
Udvikling i mig, er mig bevidst, men den er ikke, som 
du tror, kjære Schack, en Aand og Hjærte forstyrrende 
Disharmoni. 

Tværtimod! jeg sidder her ret vel til Mode og ryger 
min Pibe Tobak. Det er en Fredspibe, jeg ryger med 
Verden, ligesom den vilde Indianer ryger i Raadsforsam- 
lingen med sin Fjende. Verden har en Gang været min 
Fjende, den greb saa raa og skj ærende ind i mine luftige 
Drømme, at jeg maatte hade den. Ja, der var en Tid, 
før du lærte mig at kjende, da hvert prosaisk Ord, jeg 
hørte, jog mig Blodet til Hovedet. Nu er det anderledes, 
nu har jeg rakt Verden Haanden til Forsoning, jeg gjør 
mig gemen med den som Prins Henrik med den tykke 
Falstaff, bander, trumfer i Bordet og kysser Pigerne. 
Maaske tager det sig noget letsindigt ud* men ser man 
nærmere til, da stikker der et Krigspuds under. Da vi 
havde hinanden for Alvor i Haarene, følte jeg, at jeg kom 
tilkort; derfor lader jeg «iu, som om vi kun tage Tag for 
Spøg, indtil jeg ser mit Snit: sætter min Modstander 
Knæet for Maven, — slaar en Bagkurv med ham og saa- 

ledes, ved at betjene mig af det bekjendte Slagsbroder- 
kneb, kommer ovenpaa. s 

I mit inderste Væsen er der Ro og Tillid. Jeg føler 
i lyse Øjeblikke en Kraft, saa jeg kunde stige «højt som 
en springende Hval mod Solen ». 

Hvad jeg savner — hvad jeg møjsommelig leder efter 

— er en Form, et Sprog — hvad skal jeg kalde det? — 
hvori jeg kan udtale mig. Mit gamle Lirum Larum kjeder 
^^S' J®& ^^^ taget en uhyre Næring til mig af Livet og 
ligger derfor henstrakt som en fordøjende Slange — jeg 
er i Fældetiden, skal have nye Vingefjer. — Deri stik- 
ker min Sygelighed. Forandringen kommer nokl «Dea 
har varet længe!« Jeg er overbevist om, at du ofte har 
rystet paa Hovedet og tænkt: hvor bliver dog Resultatet 
af? Hav Taalmodighed med mig! «En Dag endnu — 
en Dag endnu !> siger jeg ligesom Kolumbus, «vi £aa nok 
Land i Sigte !> 

Naar du derfor, kjære Schack, i dit deltagende Ven- 
skab tror, at mit Udraab: cjeg ler for ikke at græde og 
raaber Hurra for ej at blive rørt!> — udspringer af en 
Kierkegaards Ironi, da tager du fejl. Modsætningen i Yt- 
ringerne at mine Stemninger har intet at gjøre med et 
sligt Bizarreri. Jeg har snarere lært den af den sunde 
Ørvarodd, der, naar han er dybest rystet, slaar en Skog- 
gerlatter op. Sagen er, ser du, jeg tør ikke spille Orgelet 
faldt herinde, for ej at ryste Kirketaarnet ned! 

Ellers er jeg just ikke saa bly af mig, — det véd 
Vorherre! men hvor det gjælder om at blotte mit Indre 

— Ansigt til Ansigt med nogen, dér staar Fanden i det, 
dér er jeg saa undselig, at jeg i min Forlegenhed griber 
den første, bedste Karklud for at putte den som Dæmper 
i Trompeten. 

Tilgiv, at jeg nu har slydret saa meget om mig selv i 
Haab om at kunne forklare dig, hvad jeg virkelig tror, 
du havde misforstaaet. Kunde du vende mig paa Vran- 
gen, som man vender en Vante, vilde du ikke finde andre 

Hemmeligheder end dem, jeg har omtalt. I dem har du 
Bagdørsnøglen til mit Væsen, der altid skal staa aabent 
for dig. 

Hvor meget iøvrigt dit interessante Brev glædede mig, 
kan jeg ikke noksom sige dig. Jeg følte under Læs- 
ningen deraf, hvad jeg saa ofte har følt: at du staar med 
den ene Fod i en Digterverden og med den anden imder 
Forretningspulten. Dit ene Ben har en Syvmilestøvle paa, 
det andet Adjudantstøvlen, saa det er mig svært at fatte, 
hvorledes du til daglig Brug kan gaa i en saa jævn Pas- 
gang« Og hvad din Opmærksomhed mod mig angaar, da 
kunde jeg prygle mig selv paa Maven med den Støvle- 
knægt, du sendte mig. Altid tager jeg mod Tjenester 
uden at gjøre Gjengjæld, men jeg erkjender min syndige 
Natur: Jeg er en Flegel i Sammenligning med dig. 

Din 
H. V. Kaalund, 

Hans store Digt, <I Efteraaret*, et af hans 
aandsmodneste og betydeligste, paa samme Tid 
som det er et af hans formfuldendteste, skriver 
sig fra disse Dage, da han var ung og «midt i 
Efteraaret bar Livets Foraar i sit Hjærte*. Efter- 
aaret kom, men Kaalund lukkede sig inde paa 
Farum og levede drømmende derude, indtil Fre- 
derik Schack kom og hentede ham tilbage til 
Kjøbenhavn. Her blev han alvorlig syg. En 
Hjærne- og Nerverystelse kastede ham paa et. 
halvt Aars Sygeleje. Ved Brøndsteds og Oehlen- 
schlågers Foranstaltning kom han paa et Offi- 
ciantværelse paa Frederiks Hospital. Ole Bang, 
der blev hans Læge, sagde til ham, at han ikke 
havde haft nogen almindelig Hjærnerystelse, men 

havde lidt af en aandelig Forløftelse. I to Aar 
derefter var hans Nervesystem fuldstændig øde- 
lagt. Tidlig paa Foraaret kom han ud af Hospi- 
talet og svælgede i Livsfylde trods sin Svaghed. 
Ole Bang havde sagt, at han det første Aar slet 
ikke maatte tænke, men Trangen til Produktion 
var for stor, og han fuldendte nu sit i Farum 
paabegyndte « nordiske Digt » ^Valkyrien Gon- 
duh*). Det var, som det hedder i Fortalen, et 
Forsøg paa at « finde en Retning aaben i den 
gamle Poesi for mer end Efterligning«, medens 
han i sit første Epos væsenligst havde c tæret paa 
andres Rigdoms. Det var et Slags Frafald fra 
Oehlenschlåger og Grundtvig, men idet Digteren 
søgte at finde sig selv, forvildede han sig ind i 
den Heibergske Skoles filosofiske Allegorier. Midt 
i Digtet følte han selv, at han var paa en gal 
Vej, og ofte ønskede han senere, at han kunde 



♦) Et Exemplar af Digtet blev sendt Vennen Frederik Schack 
med følgende, hidtil utrykte, smukke Tilskrift: 

Min kjære, ridderlige Ven I 

Sæt dig ej kold og kritisk hen 

for mellem Mængden mig at dømme — 

Gud véd, der er jo nok dertil! 

Se i min Sang, hvad Hj ærtet vil 

og del begejstret mine Drømme. 

Ved Farumsøens skjønne Kyst 
vi hviled ved Naturens Bryst; 
dér digted jeg min Oldtidssage. 
Min første Ungdomsflugt du saå, 
men Maalet, Maalet, jeg vil naa, 
o Ven! til det er langt tilbage' 

opkjøbe baade sin første Digtsamling og sine to 
Epos'er og foranstalte en højtidelig Opbrænding 
af det altsammen. 

Kaalund havde sendt Oehlenschlåger « Val- 
kyrien* og gik nu en Dag op til ham. Det var 
i <Intelligensbladenes» og Hegelianismens Dage, 
og lige til Oehl.'s Port gik Kaalund og forsvarede 
Oehl. imod en Bekjendt, der holdt paa Heiberg. 
Oehlenschlåger kom ham i Møde i Forstuen: 
«Det er godt, De kommer I Jeg har en Høne at 
plukke med Dem. Hvad mener De med Deres 
Fortale? Jeg er altsaa naiv? Det vil sige dum! 
Nu gaar De vel lige ud til Heiberg og fortæller 
om mig og min Dumhed?* Kaalund, der den 
Gang endnu aldrig havde talt med Heiberg, f6r 
op; det ene Ord tog det andet. «Nu er jeg 
større erid DeU udraabte tilsidst Kaalund og stor- 
mede ud af Døren. Oehlenschlåger indhentede 
ham paa Trappen, kaldte med en blød Stemme: 
« Kaalund!* og vilde gjøre alt godt igjen, men 
fra den Dag kom der dog en vis Misstemning 
imellem dem, som aldrig rent forsvandt. Kaalund 
gik op til Brøndsted og fortalte, hvilken Behand- 
ling Oehl. havde budt ham. Den lille, runde 
Mand lo, saa det klukkede i ham, og spurgte 
Kaalund, hvor tidt han troede, at han havde 
været oppe at nappes med den varmblodige Oeh- 
lenschlåger. 

Kaalund nærede iøvrigt halvt om halvt nogen 
Uvilje mod Heiberg, fordi denne — som han 

skriver i et Brev — gjennem Thiele havde sendt 
ham en Hilsen og Tak for c Valkyriens, skjønt 
Kaalund, hvad Thiele bebrejdede ham, ikke en 
Gang havde foræret Heiberg Bogen. Hans op- 
muntrende Dom, skriver Kaalund, var nemlig far- 
lig paa en Tid, «da det tomme Verskunstleri og 
den hule Affektation var i Færd med at faa Tag 
i mig». I det samme Brev fortæller Kaalund 
følgende: «Da jeg paa den Tid en Dag besøgte 
Oehlenschlåger og bl. a. spurgte ham, hvad han 
syntes om «En Sjæl efter Døden », svarede han: 
<Aa ja, det er ret aandrigt og pikant. Forstand 
har han [her pikkede Oehl. sig paa sin egen høje 
Pande] og megen Smag, men Fantasiens og Fø- 
lelsens mægtige Vinger, der dog egenlig er dem, 
der gjcfr Digteren til Digter, skorter det ham paa.» 
Bekjendtskabet med Brødrene Sophus og 
Frederik Schack, Sønner af Generalprokurør S., 
havde stor Betydning for Kaalund i disse Aar. 
De vare begge Officerer, Mennesker med stort 
Lune og energiske Karakterer. Frederik, der se- 
nere blev Adjutant hos Schleppegrell, havde en 
forholdsvis stor Lejlighed i Kasernen paa Kri- 
stianshavn. Baade Sophus og Kaalund boede 
lange Tider ad Gangen hos ham, og Kaalund 
blev fuldstændig regnet med til 8de Bataillon, 
skrev Viser til dens Fester o. s. fr. Kaalund 
satte selv Pris paa den Chevalereskhed, han vandt 
under Omgangen med disse Officerer. 

Allerede paa Kasernen hos Schack skrev 
Kaalund Fablerne til Lundbye, et af de Arbej- 
der, der længst vil bære hans Navn ned igjennem 
Tiderne. Lundbye tegnede efter Kaalunds Digte ; 
kun et Par Billeder, som f. Ex. Lænkegrisen, 
forelaa allerede i Lundbyes Skizzebog. 

En lille saakaldet % Humoristisk Pjecen, om 
hvis Tilværelse næppe ret mange have nogen 
Anelse, er ogsaa fra 1844. Jeg ejer et Exem- 
plar, hvori Kaalund selv har rettet et og andet, 
hvis et Par Brudstykker af den en Gang skal op- 
trykkes. Pjecen bar oprindelig et latinsk Psev- 
donym, men da der ikke var gjort Anmeldelse 
om den til Reiersen, var Kaalund nær blevet 
idømt en høj Mulkt. Reiersen gav den saa For- 
fattermærket Benjamin Sahl. Den indeholder dels 
en Række satiriske < Betragtninger over Nutidens, 
der nærmest kunne sammenstilles med Digtet < Vor 
Tid* — et Digt, som Kaalund selv altid satte 
særlig Pris paa og mente, at det endnu kunde 
passe paa vore Dage — samt nogle fSmaating*, 
af hvis Epigrammer et Par er gaaet over i «Et 
Foraar». Pjecens syvende Afsnit om Balletten er 
det vittigste. Oehlenschlåger var glad ved den 
lille Bog — der var bl. a. Løjer med den Hei- 
bergske-Hegelske Tredeling — og andre Venner 
opfordrede ogsaa ivrigt Kaalund til at dyrke sit 
satiriske Talent. 

IV. 



,^ Fabler og blandede Digte^ aabnede en ny 
Omgangskreds for Kaalund. J. P. Griine, der 
allerede tidligere var kommet ham venlig i Møde» 
viste ham overhovedet megen Godhed som ung. 
Han forsynede ham flittig med Bøger, navnlig 
den franske Revolutions Historie, Grækernes Fri- 
hedskamp o. s. fr. Naar Kaalund mærkede, at 
Griine bearbejdede ham med Hensigt, strittede 
han dog imod. En Aften gik de sammen paa 
Gaden. Griine hakkede paa Kaalunds aristo- 
kratiske Fornemmelser og pegede paa nogle 
forbiruUende natlige Vogne: «Dem skal vi bruge 
som Barrikader og slaa vore Modstandere Ind- 
holdet i Øjnene. Sligt kan Æsthetikerne mindst 
modstaa.» — En anden Gang hævdede han over- 
for Kaalund, at intet var saa stærkt som det 
profane. «Tænk Dem Napoleon i hele sit hi- 
storiske Kostume holde sit Indtog i en By og 
saa faa et Fad snavset Vand over Hovedet. Det 
vilde være værre end et tabt Slag.» Ogsaa efter 
at Griine var bleven reaktionær, traf Kaalund 
ham en Dag. I Begyndelsen var Griine blød og 
elskværdig, men tilsidst rev det ud imellem dem. 
Kaalund viste ham, at det var Hadet . og kun 
Hadet — som bliver saa bittert under vore smaa 
Forhold — der havde drevet ham over i den 
modsatte Lejr. 

Kaalunds indflydelsesrige Velyndere saa' na-' 
turligvis noget skjævt til denne Omgang med 
Mænd af Oppositionens Rækker, og en 'Dag, da 
han besøgte Grev Adam Vtlh, Moltke, hvem 
han havde tilegnet « Valkyrien Gønduh, talte den 
gamle fine Adelsmand venligt men advarende om 
Ungdommens Radikalisme og mindede ham om 
nogle Linjer i en af Edv. Storms Fabler («Pris- 
Spørgsmaalet*): 

at Sandhed føder Had, 
og at dens Talsmænd faa kun lidet Mad. 

Den velmente Advarsel frugtede imidlertid 
ikke. Kaalunds Natur maatte føre ham over i 
de frisindede Kredse, og skjønt han altid stræbte 
at bevare sin personlige Uafhængighed af alt og 
alle, blev han dog ^nu nøjere knyttet til den Kreds 
af politiske og literære Løsgængere, der ikke 
mindst giver Fjrreme sit karakteristiske og til- 
trækkende Præg. Det var P. L. Møllers Anmel- 
delse af « Fabler og blandede Digte » (i Georg 
Carstensens « Dansk Album for Lit. og Kunst*, 
Nr. 6, f. 6. Februar 1845, optrykt i « Kritiske 
Skizzer* IL), der drog Kaalund over til de andre 
ffrie Fugle ». P. L, Meller undrer sig over, at 
han ikke paa et eneste Sted har truffet et eneste 
Menneske, der kjendte Kaalunds Digte, og be- 
klager, at Tilfældet ikke en Gang har ladet 
nogen faa Bogen til Laans eller til Foræring, 

«thi at de alle skulde vjere saa aandelig og 
hjærtelig sløve, saa dorske paa Sjæl og Forstand, 
saa blottede for al poetiisk Sans, at de ved Læs- 
ningen ikke havde fornummet Vingeslaget af en 
ungdommelig Genius og Duften af en L5a-ik, der 
har virkelig Saft og Liv, og ej er nogen Tøj- 
eller Fjerblomst — det vilde jo være næsten 
fædrelandsforræderisk at antage. » Han roser der- 
næst i de varmeste Ord de enkelte Digte, paa- 
peger, hvorledes « Sproget bøjer sig villigt, musi- 
kalsk og fuldtonende i Sangens Rhythmer>, og 
siger derpaa træffende: «Den Grundstemning, 
som hyppigst fremtræder, er en trohjærtig og 
frisk Sjæls Harme over Tidens Smaalighed og 
Gammelklogskab, dens Mathed, Mangel paa Livs- 
kraft og Friskhed til at glædes ved simple og 
sunde Nydelser; derfor føler Digteren sig stedse 
tvungen, med sin varme Livslyst at flygte ud til 
Naturen, den store Moder, Livets, Poesiens og 
Foryngelsens Kilde. » Det er tilstrækkeligt at 
minde om, at « Fabler og blandede Digte* inde- 
holder Hovedstammen af det senere saa berømte 
«Et Foraar», for at alle nu ville underskrive Møl- 
lers Dom om denne «vaarlige Luftning af et 
aabent Gemyt*, men Møller ender selv sin An- 
meldelse med en Bemærkning om, at hans 
«lærde Venner* uden Tvivl ville tale fornemt om 
hans Artikel. Dog, siger han, skal dette ikke 
genere ham det mindste. Han har hvert Øjeblik 
følt Lyst til at kunne gribe Digterens Haand og 

trykke den ret trofast. «Nu, da jeg slet ikke 
kj ender ham, og altsaa ikke engang kan takke 
ham med et virkeligt Haandtryk, maa jeg nøjes 
med at sende ham et skriftligt. » 

Det er en Selvfølge, at Kaalund strax mod- 
tog den saa venlig fremrakte Haand. 

Bekjendtskabet med P. L. Meller førte hur- 
tig til Omgang med dennes Vennekreds, hvis 
man da ellers tør sige, at dette skarpe Hoved 
og sjældne kritiske Talent stod i egenligt Ven- 
skabsforhold til nogen. Saa kjærlig og øm han 
kunde være i et literært Forhold, saa forelsket 
han næsten undertiden gjør Indtryk af at have 
været i et Digterværk, f. Ex. i OehlenscHågers 
Poesi, saa overlegen og retfærdig han kunde se 
paa de personlige Skrøbeligheder, der tidt øvede 
deres Indflydelse paa den officielle Kritik, lige 
saa ujævnt og lidenskabeligt synes Mennesket i 
ham at have været. Det var en Natur, der baade 
tiltrak og frastødte. Goldschmidts « Livserindrin- 
ger* vidne derom, og Kaalunds mange Fortæl- 
linger om ham og hans Færd i den fælles Om- 
gangskreds bekræftede det samme. Til denne 
Kreds hørte foruden M. Goldschmidt baade Poul 
Chievitz og Kr. Arentzen^ samt flere jævnaldrende 
i borgerlige Livsstillinger. Kaalund har en Gang 
i et Brev til mig kortelig skildret Kredsen paa 
følgende Maade: <Alle gik vi vor egen skjæve 
Gang og til Dels hver for sig beskrivende sin 
egen Bane udenfor alt, hvad der den Gang var 

Parti- og Modevæsen. Bindemidlet imellem os, 
der af Naturen vare saa højst forskjelligt anlagte, 
var egenlig kun vor fælles Uvilje mod alt, hvad 
der smagte af Koteri og aandeligt Lavsvaesen; 
kun Dreier, som jeg slet ikke kjendte, og Var- 
berg, Arentzen samt nogle andre, hvis Navne jeg 
har glemt, klumpede sig en kort Tid sammen i et 
Fostbroderskab.* Jeg har brugt disse Ord i Ind- 
ledningen til mine literære Skizzer fra Fyrrerne, 
og paavist, hvorledes nogle af Kredsen — og 
ikke mindst Kaalund — som Idealister anlagde 
en stor Maalestok paa Tiden og dens Børn, der 
ikke altid smagte dem af cLivets Væld» ; se 
netop det ovenfor nævnte Digt «Vor Tid». Midt 
i deres glade og lystige Ungdomslag stilede de 
højt, men deres senere Livshændelser kom til 
at bære mange Spor af, at de hverken hørte til 
de praktiske Politikere eller til de sociale Kredse, 
der efter 1848 bragte deres paa det tørre i det 
officielle Samfund. Et Par Smaatræk her til 
Supplering af, hvad der anden Steds — fornemme- 
lig i Goldschmidts Erindringer — er fortalt om 
disse Løsgængere, og som særlig vedrøre Kaa- 
lunds Liv. 

Poul Chievitz' i mange Henseender fortræffe- 
lige Komedie « Venskab og Kjærlighed* fra 1847 
var bleven udpebet, og Kaalund foreslog ham nu 
en Dag til Forandring at skrive noget modsat; 
ikke en ung Mand, der var glad over at slippe 
fra sin Forlovede, men én, der i Grunden var 

brav, men paa hvem hans lystige Fortid stormede 
ind, da han var blevet forlovet. Chievitz bad 
Kaalund hjælpe sig, og K. udkastede nu Planen 
til den Vaudeville -Komedie, der senere døbtes 
«En Fortid»; Kaalund havde kaldt den «De 
fine og de flotte*. Efter at Stykket i Fællesskab 
var gjort færdigt, gik Kaalund med det til Hei- 
berg, der, som ovenfor omtalt, satte Pris paa den 
spekulative « Valkyrien Gøndub og nu ogsaa 
fandt Vennernes Komedie meget morsom, men 
for raa, hvorfor han raadede til en Omarbejdelse. 
Kaalund fortalte en Scene. En af Personerne (de 
Busch?) taler med en Dame. Hun spørger, om 
hall har hørt Filomele i Charlottenlund. — «Nej, 
hun er ikke i Teltene i Aar; men kjender De 
Doris Meyer?* — «Hvad er det for en Fugl?» 
spørger Damen. — «Det er en Trækfugl,* o. s. 
fr. Krigen kom imidlertid imellem, c)g en Dag 
flere Aar efter, da Kaalund var Huslærer paa 
Landet, læste han i Bladene Kritiken over «En 
Fortid**), som Chievitz nu havde fuldendt sam- 
men med Adolph Recke og (1852) faaet antaget 
i Kasino. Kaalund satte Chievitz Stævne, tog 
ind til Byen, men Ch. kom ikke, og siden saas 
de aldrig. En Kopi af et langt Brev til Chievitz 
om dette deres gamle « poetiske Fællesbo», skrevet 



*) Erik Bøgh husker i en Feuilleton i < Folkets Avis» f. 19. 
Decbr. 1875 ^^j^» ^^^'* ^^^ fortæller, at han var i Kasinb 
med Kaalund for at se »fEn Fortid«. 

10 

paa Nordskovgaard ved Hammermøllen pr. Hel- 
singør findes imellem Kaalunds efterladte Papirer. 
Bevarede Breve fra Chievitz til Kaalund omtale 
ligeledes «vor Komedie » og Udsigterne til at faa 
den opført. «Hvis der var en Rolle, Mantzius 
kunde faa» — hedder det i et Brev fra Oktober 
1848 — < vilde det vist være rigtigt at give ham 
den, for derved at erhverve sig den Hostrupske 
Klikes Venskab.* Chievitz foreslaar en halv 
Snes forskjellige Titler til Stykket. — I «Nord 
og Syd» skrev Goldschmidt i Anledning af Chievitz' 
Død en lille Sldzze om ham. Det hedder ogsaa dér 
bl. a. i en Anm. : «En Fortid blev begyndt i Kom- 
pagni med en anden, ung, mest lyrisk begavet 
Digter. Fra denne Samarbejden hidrører sand- 
synligvis et vist romantisk Anstrøg, som findes i 
dette Stykke.* 

Det er oftere udtalt, hvilken dragende Magt 
„Kor sar en^^ havde paa alle de unge Løsgængere, 
og dette Blad er jo ogsaa en af Fyrrernes mærke- 
ligste literære Fremtoninger. Fra først af havde 
« Korsaren* imidlertid paa ingen Maade stillet sig 
venlig overfor Kaalunds Produktion. Kaalund 
havde i Begyndelsen lidt for ivrig taget til Orde 
i Anledning af Begivenheder i Kongehuset, til at 
det kunde falde i den republikanske Fribytters 
Smag, og da Kaalund en Gang i 1841 havde be- 
sunget Prins Frederiks Ægteskab med den Neu- 
Strelitzske Prinsesse, bragte «Korsaren» (Nr. 37 

lO. Juli 1841) en Artikel om «Literatur», som var 
ret fornøjelig. Den lyder saaledes: 

Kaalund, — Iblandt dem, der have følt sig kaldede 
til at besynge Formælingen, er ogsaa Hr. Kaalund. Aar- 
sagen, hvorfor han har gjort det, er, efter hans egen Til- 
staaelse, ingen anden end den — at han ikke har kunnet 
lade det være. Naar Fyrster krones, og naar Fyrster dø, 
og naar en Fyrstebrud betræder vor Strandbred, da maa 
han synge, siger han, om det saa skulde ud af hans Side- 
ben. Men Hr. Kaalund véd tillige ret godt, hvad hans 
Sang er værd, og for at alle andre ogsaa skulle vide det, 
beretter han i Slutningen af Digtet, at Hjame Skjald fik 
en Kongekrone for sin Sang. Men han vil dog ikke selv 
være fuldt saa begjærlig. Han erklærer sig villig til at 
give Afkald paa Kronen, naar Kronprinsen og Kronprin- 
sessen kun ville lytte til hans Kvad. Det kan man kalde 
Resignation. Det er derfor at haabe, at Danmarks ret- 
mæssige Tronarving bringer et lignende Offer og finder 
sig i at læse det bemeldte Digt (der rigtignok fylder noget 
over to Spalter i «Sfbndagen»), for saaledes i en Snub at 
skaffe sig denne nye Prætendent til Danmarks Krone fra 
Halsen. (For Resten tilstaa vi, at Overskriften «Literatur» 
over disse to Artikler [der havde ogsaa staaet et Par 
Ord om G. Carstensen] deriverer sig fra deres Gjenstande 
ligesom lucus a non lucendo). 

Over den Slags Spøg bar Kaalund imidlertid 
aldrig Nag til nogen, og da Brosbøll, der selv 
skrev i « Korsaren >, en Dag sagde, at Gold- 
schmidt gjæme vilde se ham, gik Kaalund derop. 
Goldschmidt spurgte ham strax, hvad han syntes 
om < Korsaren >, og Kaalund fandt — ligesom P. 
L. Møller i «Arena» — at der gik en Understrøm 

af Poesi igjennem Bladets Artikler. — Da Gold- 
schmidt imidlertid i Oktbr. 1846 opgav f Kor- 
sarens og rejste udenlands, blev Bekjendtskabet 
imellem Goldschmidt og Kaalund først mere for- 
troligt, efter at G. var vendt hjem igjen og i De- 
cember 1847 havde begyndt «Nord og Syd>. 
Saa lidet som Goldschmidt i sine Erindringer 
dvæler ved Kaalund, saa opfyldt var denne af 
af deres Samliv i disse bevægede Aar. Han 
mente, skjønt han selv efter den hidsige Produk- 
tion i de første 4 — 5 Aar af Fyrrerne nu var 
bleven mærkelig tavs — i «Nord og Syd» offen- 
liggjorde han saaledes kun sin Oversættelse af de 
serbiske Sange og et af sine Tidsdigte — at han 
i Omgang med en . Ven besad en særlig Evne 
som aandelig Jordemoder og Fødselshjælper. En 
Dagens og Øjeblikkets Mand som Goldschmidt, 
der som Journalist og Politiker bestandig var ude 
paa høj Sø, stod let i Fare for at tabe Grund- 
akkorden, men brugte da ofte med Held Kaalund 
som Stemmegaffel, for at finde den igjen. Kaa- 
lund tillagde sig nogen Fortjeneste af at have 
faaet Goldschmidt, der kom stærkt revolutionært 
paavirket hjem fra Udlandet, til at stille sig 
udenfor eller over Partierne. Jo større Betydning 
han indrømmede Goldschmidt som « Uroen* i et 
Samfund, des mere trængte denne aktive og 
lidenskabelige Natur til den Modvæge, som Kaa- 
lunds Lyst til at være komtemplativ Tilskuer og 
Ræsonnør kunde yde. I en Artikel som fNord 

Og Syd>s fra 1849 om < Revolutionen og Reak- 
tionen » kunde Kaalund fuldt ud sympathisere 
med Goldschmidt. 

Ogsaa den 11. Marts 1848 fulgte Kaalund 
Goldschmidt ud til Kasino, hvor G. som bekjendt 
vovede sig ene frem mod hele den herskende 
Opinion og raadende Strøm. Løsgængerne o'g 
Grtines Parti tav iøvrigt derude, men Menings- 
fællerne stod samlede. 

Saa vidt Kaalunds ofte nok udtalte Opfattelse 
af sit Forhold til Goldschmidt. Hans efterladte 
Papirer komme, tidt i endnu bestemtere og skar- 
pere Udtryk, atter og atter tilbage hertil. Da 
imidlertid denne min Skildring af Kaalund i sin 
oprindelige Skikkelse havde været trykt i «Mor-. 
genbladet* i Foraaret 1885, modtog jeg følgende 
Brev fra Prof. Goldschmidt, der gaar ud fra den 
i de samme Dage udstedte Opfordring til at sætte 
et Mindesmærke paa den nys afdøde Diglers 
Grav: 

Kjære Hr. Borchsenius! 

Det er for mig en kjær Pligt at efterkomme Opfor- 
dringen til at være med i Komiteen for et Mindesmærke 
paa Kaalunds Grav. Jeg kalder det en kjær Pligt; thi 
han har i flere Maader hos mig efterladt et godt Indtryk 
af sin Personlighed, ligesom jeg tilligemed det danske 
Publikum i Almindelighed skylder ham ærlig Tak for saa 
meget skjønt i hans Digtning. Jeg skrev jo ogsaa strax, 
paa Anmodning, selve Udkastet til en Indbydelse fra 
Komiteen. Men senere er der ved Dem, i < Morgen- 
bladet >, fremkommet nogle Erindringer, hvis Nøjagtighed 

jeg ikke med tavs Underskrift under Indbydelsen vil have 
Udseende af at stadfæste for mit Vedkommende, og 
medens jeg er lige rede og villig til at anerkjende Kaa- 
lund, maa jeg ønske, at lidt i hine Erindringer bliver set 
fra det Standpunkt, som jeg nogenlunde kan paavise at 
være det rigtige. 

Om jeg har kjendt Kaalimd før 1848, husker jeg 
ikke, og det maa i alt Fald have været meget flygtig. 
Vort egenlige Bekjendtskab begyndte i Foraaret 1848 — 
et halvt Aars Tid efter min Hjemkomst fra Udlandet og 
Paabegyndelsen af <Nord og Syd> — og blev foranlediget 
ved, at hans Moder havde gjort Bekjendtskab med min 
Moder og udtalt Ønske om, at jeg vilde tage mig lidt af 
hendes Søn og «faa ham til at bestille noget*. Det var 
altsaa i den Periode af hans Liv, hvori han, som han 
selv har erkjendt, var lad eller sløj. Han kom da, og 
jeg opfordrede ham til at hjælpe mig ved <Nord og Syd>, 
eftersom jeg godt kunde optage Digte. Han tog med Tak 
imod Tilbudet, men tilføjede, at han ikke var rask, han 
fik ved ringeste Anstrængelse Smerter i Hovedet, følte sig 
i det hele ikke som en produktiv Natur, og undrede sig 
over, at jeg Dag ud. Dag ind kunde «gaa i Tøjet«. 
Alligevel leverede han mig efter nogen Tids Forløb Digtet 
<Til de gamle«, der skulde høre til ten Cyklus af Tids- 
digte«, og som blev trykt i <Nord og Syd» i Avgust 1848. 
Det havde anstrængt ham, sagde han, og han vilde helst 
føre Aandsliv i Samtale, og var da ofte meget livHg og 
fyldt af Interesser. At han med eller trods sin ejendomme- 
lige Pathos kunde være meget elskværdig og tiltale ved 
noget frejdigt og varmt, har bevaret sig hos mig fra disse 
Ungdomsdage. 

En Dag, da han efter lang Udeblivelse kom igjen, 
og jeg spøgende bebrejdede ham, at han havde svigtet, 
sagde han i synlig Sindsbevægelse: Jeg vil sige Dem op- 
i^g^tig, Goldschmidt, at jeg ikke saadan kan omgaas Dem; 
De tager mine Ideer. — Jeg spurgte, naar og hvor der 

var Spor deraf. Han svarede: Ikke i det enkelte, men i 
det almindelige. — Da han havde faaet Luft for sin Stem- 
ning, blev han igjen godmodig, og Samtalen endtes uden 
Brud; men den frie, fortrolige, hjærtelige Omgang kunde 
selvfølgelig ikke komme igjen. Inden vi ganske gled fra 
hinanden, leverede han til c Nord og Syd», 1850, nogle 
serbiske Folkesange efter en tysk Text, som jeg havde 
laant ham. 

Nu lyder det jo ved Dem i « Morgenbladet > som et 
Ekko fra hin Aften: at jeg har tilegnet mig Kaalundske 
Ideer; men nu fremstilles det paa to Maader, idet han 
dels var mig en «aandelig Jordemoder >, der hjalp mig til 
at faa mine Tanker frem, dels ledede mig, «der kom stærkt 
revolutionært paavirket hjem fra Udlandet >, paa rette Spor, 
til et Standpunkt udenfor Partierne. Det første lader jeg 
staa ved sit Værd, det andet er mig ubegribeligt. Jeg 
kom i Oktober^ 1847 ^jem med Udkast til «Nord og Syd>s 
Program — hvori den »reformerende* Retning saa be- 
stemt er fremhævet i Modsætning til den »revolutionære* 
— og jeg lod det trykke i Novbr., uden at have raadført 
mig med nogen derom. Det svarede nøjagtig, men i Al- 
vor, til den /iw/tf-wiz7/>« -Tanke, der i « Korsaren« var 
fremtraadt mere spøgefuldt. Om jeg end véd med fuld 
Sikkerhed, at mit nærmere Bekjendtskab med Kaalund ikke 
den Gang var begyndt, saa lægger jeg dog ikke engang 
Hovedvægten paa denne Tidsbestemmelse, hvor betydende 
den end er, men snarere paa den indre, personlige Sam- 
menhæng, en Tilknytning til et Anker i Bunden — hvad 
naturligvis ikke udelukker, at en ung Mand i Samtale 
med unge adskillige Gange i 1848 har »gynget paa Be- 
givenhedernes stærke Strøm«. 

Siden jeg nu en Gang er ved Deres Skildring, kan 
jeg berøre lidt endnu. 

Der synes at ligge en lille, venlig Bebrejdelse til mig 
i den Ytring, at jeg i mine »Erindringer« ikke har dvælet 
ved Kaalund, medens han var saa stærkt beskjæftiget med 



1S2 TO DIGTERE. 



mig. Men lad os for at se Sagen rigtig tage et Exempel 
fra eden livlige Tid». Naar man læser deres Fremstilling, 
skulde man tro, at der før eller ved Kasinomødet d. ii. 
Marts 1848 var en Slags Organisation,' en Aftale mellem 
•samlede Meningsfæller«, og at Kaalund trofast ful^e mig, 
medens de andre lod mig i Stikken overfor den herskende 
Stemning og Strøm. Deraf er for mig ikke det ringeste 
virkeligt. Jeg har kun Anledning til at mindes og kan 
kun mindes, at jeg var ene, og at jeg tilfældigvis kom til 
at staa tæt ved Bataillonskirurg Lorck. Da Tscheming 
fra Talerstolen sagde, at vi vel alle vare enige om, at 
Slesvig ikke skulde spørges, men tvinges, og jeg raabte 
Nej, raabte Lorck: Her er én, der siger Nej; en Gade 
dannede sig foran mig, og jeg kom op paa Talerstolen. 
Der var vel Anledning for Kaalund til senere at mindes 
mig den Aften, men ikke for mig til at mindes ham. 
Den 9. Maj 1885. 

Venskabeligst 

M, Goldschmidt. 

Idet jeg altsaa hermed ogsaa har gjengivet 
den anden Parts Syn paa Forholdet, skal jeg kun 
tilføje, at med Hensyn til Sammenhængen eller 
« Organisationen » imellem Løsgængerne i Fyrrerne 
har jeg jo ovenfor udtrykkelig anført Kaalunds 
egne Ord om, at de, trods den fælles Uvilje mod 
Akademikerne, iøvrigt hver gik sine Veje. 

Fra Hippodrommøderne og Livet i Haand- 
værkerdannelsesforeningen, saavel i Martsdagene 
som før og siden, havde Kaalund ogsaa m^et 
at fortælle. Det er karakteristisk for hans og 
hans Omgangsfællers Stemning i disse Aar, at 
han huskede, hvorledes han en Gang ved et Jule- 



HANS VILHELM KAALUND. 153 

træ i den sidste Forening lavede en Devise med 
en Blære til Ploug. Akademikerne og Løsgæn- 
gerne førte baade den store og den lille Krig 
med hinanden. — Private Breve fra Slutningen 
af Fyrrerne indeholde mange Vidnesbyrd om denne 
Stemning, ligesom i det hele flere, mer eller mindre 
karakteristiske Tidstræk. I et Brev af 24. Juli 
1848 kommer Kaalund saaledes ind paa de po- 
litiske Forhold. Han ønsker, det maa komme til 
Kamp paa ny, fordi en saadan « vistnok vilde bringe os 
et heldigere Resultat, end den kummerlige Vaaben- 
stilstand, som vort Ministerium synes at være saa 
gridsk efter ». Ministeriet — fortsætter han — 
«er langtfra saa beundret som før, tværtimod har 
man indset, at der kan siges alle Haande om 
dets Dygtighed og Energi. Lehmann betragter 
man som en exalteret Fusentast, og man gider 
næppe se til den Side, hvor han gaar. Gold- 
schmidts «Nord og Syd» vinder i' samme Grad 
Beundrere, som « Fædrelandet » ved sine jammer- 
lige Floskler hjemfalder til Ringeagt. Imidlertid 
holder man sammen, som man kan, og siger: 
«Ja, ja, alt kan endnu blive godt; lad os ikke 
fordømme Ministeriet, førend vi se Resultatet;* 
men man har dog en almindelig Fornemmelse af, 
at der har været noget forkert og uklart ved den 
berømte Sætning i Kasino-Programmet: Danmark 
til Ejderen! Goldschmidt har maaske Ret, siger 
man, men, men, vi vil dog først se Resultatet. 
Gid dette maa blive retfærdigt, saa bliver det 

vel ogsaa lykkeligt og det, selv om det ikke 
stemmer overens med de Ultranationales fixe Idé: 
Danmark til Ejderen.* — I et andet Brev skriver 
Kaalund til sin. Broder, at han har drukket hans 
Skaal i Champagne til 8 Rdlr. (1) en Flaske; c det 
var Kandidat Goldschmidt, som spenderede denne 
paa mig, fordi jeg havde givet ham et godt Raad>. 
— Et Brev fra Goldschmidt, Septbr. 1848, inde- 
holder ogsaa en Opfordring til Kaalund om at 
rejse med en kort Tur til Paris eller Frankfurt, 
eller tage sig lidt af Goldschmidts literære Af- 
færer saa længe. - I Forbigaaende kan der ogsaa 
med Hensyn til Goldschmidt mindes om, hvor- 
ledes Kaalund senere godt gjenkjendte sit Por- 
træt i et Par af Goldschmidts Fortællinger, f. Ex. 
Æsthetikeren i « Ravnen*, der bliver Praktikus, 
eller den smukke Silhouet i Slutningen af « Breve 
fra Koleratiden* (S. 113 ff.). 

Literær Produktion havde der altsaa i disse 
Aar kun været liden Tale om. Fra 1845 — 47 
havde Kaalund sammen med J. C. Gerson udgivet 
^Maanedsskrift for Bern^t, der betalte sig ret 
godt. Kaalund mindedes, hvorledes Schaldemose, 
hvem han en Gang havde truffet hos Blok Tøxen, 
senere i cPrikkeltornene* eller en anden Paskvil 
omtalte hans Andel i Maanedsskriflet saaledes, at 
cGerson lavede Barnemaden, medens Kaalund 
strøede Kanel paa». Klaalund frabad sig imidler- 
tid at blive rost af Schaldemose og i hans Blad. 

Af betydelijg^ Værd var Kaalunds Digt «7i7 
Kong Frederik VII ved hans Tronbestigelsen (se 
Sibberns Omtale deraf, «Fra Fyrrerne » I., S. 317 
— 319)*) og de ^Tre Tidsdigte^ fra samme Aar, 
1848. Som Kaalund her, skjønt selv ung og med 
sit eget Blod i Striden, søgte at dømme retfær- 
digt mellem «de gamle* og <de unge», samt 
mægle dem imellem, har vi allerede fuldt udviklet 
den humane og højsindede Aand, den hj ærtens- 
gode og elskelige Personlighed, der en Menneske- 
alder senere atter tog til Mæle, da gammelt og 
ungt paa ny tørnede sammen herhjemme, og hvis 
inderligste Ønske det var, naar han paa sin Vis 
kastede sig imod den ny Skole, at denne en Gang 
selv skulde anerkjende, hvorledes han med Sib- 
bern kunde sige: c Jeg fremmer, idet jeg hem- 
mer.» Vi skal nedenfor komme tilbage til, at 
han i Virkeligheden, selv saå saaledes paa sin Op- 
træden, i 1878 — 80 ikke mindre end i 1848. 



V. 



Krigen havde ogsaa splittet Løsgængernes 
Ea-eds. P. L. Møller havde alt forinden forladt Dan- 



•) I en Anbefaling fra Februar 1850 siger Sibbem bl. a. 
ogsaa: «Det er mig en særdeles Fornøjelse at have Lej- 
lighed til at bevidne, at jeg sætter megen Pris paa Hr. 
Kaalund som lyrisk Digter, idet jeg i Særdeleshed mindes 
hans Kvad til Frederik VII i Førstningen af Aaret i848.> 

mark, for ikke senere at vende tilbage. Chievitz 
var bleven Intendant. BrosbøU gik først med i 
Garden, men fulgte snart Chievitz' Exempel. 1847 
havde Kaalund igjen været meget syg, og" da 
han endnu i 1848 var svag og skrøbelig, vilde 
han ikke prostituere sig ved at melde sig som 
frivillig. 1849 v^^ h^^ derimod først som Træn- 
kommandør og senere som Intendant med paa 
Ryes Tilbagetog i Jylland — bevarede Breve til 
Hjemmet skildre levende en saadan bevægelig 
Hærs < Kæmpespisekammer » og alle Vanskelig- 
hederne ved at holde det i god Orden. Det 
sidste Krigsaar var han ansat som Ambulance- 
forvalter og opholdt sig i den Egenskab fornem- 
melig i Kolding. 

Da Freden var sluttet, stod han paa ny brød- 
løs, og Halvtredserne gik under en haard Kamp 
for det rent borgerlige Udjcomme. Hvorledes 
Nøden endogsaa nu og da i denne Tid ligefrem 
har banket paa hans — som paa saa mange andre 
gamle danske Digteres — Dør, kan følgende 
smukke Brev fra I. L. Heiberg til E. Collin bedst 
bekræfte: 

Efterat have modtaget Hr. Justitsraadens ærede Skri- 
velse, har j^ talt med Hr. Kaalund. En Stilling ved 
Theatret, der kunde passe sig for ham, eller som endog 
blot var vakant, véd jeg for Øjeblikket ikke at angive, og 
kunde derfor blot love ham, at jeg skulde have ham i 
Erindring, naar og i Fald der frembød sig en Lejlighed. 
Men da et saadant Løfte, hvis Opfyldelse beror paa saa 
usikre Omstændigheder, ikke kan hjælpe ham stort, og da 

jeg desuden af hans Yttringer, og endnu mere af Hr. Ju- 
stitsraadens Brev, maatte formode, at der her allerede var 
en øjeblikkelig Nød at atlijælpe, saa foreslog jeg ham at 
lade i al Stilhed foretage en lille Indsamling hos Personer, 
der maatte have Vilje og Evne til at bidrage, og Delika- 
tesse nok til at tie dermed, hvilket jeg mente, bedst 
kunde ske, naar De, Hr. Justitsraad, der allerede har taget 
Dem af ham, stillede Dem i Spidsen derfor. Jeg gav 
ham strax foreløbigen et lille Bidrag fra mig selv, men 
paa en Maade, der ikke kunde ydmyge eller krænke ham, 
og vist heller ikke har gjort det. Dersom Sagen kommer 
i Gang, vil jeg gjæme kontribuere noget mere, og kunde 
maaske ogsaa give Hr. Justitsraaden Anslag paa nogle 
andre Kontribuenter. 



I. Oktober 1849. 



Deres ærbødigste 
y. L, Heiberg. 



S. T. 

Hr. Justitsraad E, Collin^ 

Direktør for 2det Departement 

under Finansministeriet. 

Efter i tre Aar at have været Huslærer hos 
en Enke paa en Gaard, Nordskov, i Hellebæk 
ved" Odinshøj, overdrog nuværende Etatsraad E. 
Collin, der — sin Slægts og sine egne Tradi- 
tioner tro — allerede i flere Aar havde været 
Kaalund en trofast Ven og virksom Støtte, ham 
Bestyrelsen af et ham tilhørende Teglværk i Slet- 
ten ved Humlebæk. Fra 1853 til 1856 levede 
Kaalund paa Strandmosegaard imellem Mursten, 
Drænrør og Stentøj. Som Teglbrænder blev han 
en ivrig Experimentator, og havde Udfaldet sva- 

ret til Planerne og Forhaabningjerne, var der alle- 
rede den Gang sket et stort Opsving i Fajance- 
produktionen herhjemme. Kaalund kom ogsaa i 
sine Fortællinger ofte tilbage til dette sit Liv ved 
Stranden. Han bevarede Fiskerne deroppe fra i 
venlig Erindring, og det var ogsaa her, hos Kjøb- 
mand Jensen i Sletten, at han lærte den unge 
Pige, Husets Datter, at kjende, der nogle Aar 
efter blev hans Hustru. Gjennem Collin stiftede 
han Bekjendtskab med Fritz Jiirgensen og havde 
mange baade morsomme og triste Minder om 
deres Samliv i disse Aar. Fritz Jiirgensen, en 
Neveu af « Islands Konge*, var Uhrmager af Pro- 
fession og en genial Mathematiker. Fra sin Fader 
arvede han Titlen « Generalinspektør for den of- 
fenlige Tidsmaaling*, en Benævnelse, der stod i 
den mest komiske Modsætning til ham selv, der 
ikke havde det mindste Begreb om Tiden. « Ge- 
neralen*, som han kaldtes for Nemheds Skyld, 
opholdt sig en Gang tre Fjerdingaar hos Kaalund 
paa Teglværket, og man kan i P. Hansens Skil- 
dring af ham og hans Tegninger (se c Nær og 
Fjæm», Decbr. 1878) finde et og andet om dette 
Ophold. En Dag foreslog han saaledes Kaalund, 
da han saå, at denne ingen Aviser holdt, at de 
for indbyrdes Fornøjelses Skyld skulde udgive en 
Avis og vexelvis redigere den. Jiirgensen be- 
gyndte selv, og i «Den flyvende Murstens* første 
Nummer skildrede han, halvvejs angribende, Kaa- 
lund som Realist og lovpriste Fantasien som det 

eneste gode og lykkelige. Kaalund- havde, efter 
Kritikerens Paastånd, forladt Idealitetens Sfære og 
var sunket ned i Realismens Sump. Det var 
ogsaa Fritz Jiirgensen, der en Dag satte en Mur- 
sten op i Kaalunds Reol med Paaskrift: «H. V. 
Kaalunds samlede Værker*. — Teglværket blev 
imidlertid solgt, og Kaalund fungerede derpaa en 
kort Stund ved Statstelegrafen i Haderslev. I en 
Levnedsskizze af Kaalund (111. Tidende, Avg. 
1 866) skildrer P. Hansen, hvorledes den rolige Paa- 
passelighed og kjedsommelige Ensformighed, som 
Stillingen medførte, kun egnede sig daarlig for 
den ildfulde Natur. En Dag, melder Sagnet, da 
han havde Besøg af sin Musa paa Stationen, tog' 
han saaledes i sin Ivrighed en lille, tilsyneladende 
ganske uskyldig Messingknap fra Bordet og put- 
tede den i sin Vestelomme, hvilket havde den 
mærkelige Følge, at der fra alle Sider blev tele- 
graferet til ham om en Afbrydelse paa Linjen. 
En tilstedeværende Ven gjorde ham imidlertid 
opmærksom paa, at da Telegrammerne om Af- 
brydelserne indløb til hans Station fra begge 
Sider, maatte Afbrydelsen være her, og hjalp 
ham saaledes til at løse det indviklede Problem. 
Det er fra dette Ophold «i det halvtyske Land», 
at det skjønne Digt c Til Hende » blev sendt til 
hans Fæstemø i Sletten: 

Mens Vintersolen daler bag den rødmende Sky, 
min søde, lille Brud i det fjærne! 

jeg sender dig min Hilsen fra den fremmede By, 
en Hilsen med Aftenens Stjærnel 

Digtet ender, som bekjendt, med et Ønske 
om, at han ligesom Lærken, der synger for sin 
Mage, ogsaa som den havde «en Rede*. Ved 
C. N. Davids Hjælp blev han da endelig i 1860 
i Stand til at sætte Bo, idet han blev udnævnt 
til Overlærer ved det ny Vridsløse Cellefængsel, 
en halv Mils Vej fra Glostrup, og den 6. Marts 
1860 førte han sin Brud, Cathinka Jensen, til 
det lille Hus udenfor Fængslets Mure, der i de 
næste tyve Aar skulde blive hans alvors-, ar- 
bejds- og ansvarsfulde, men skjønne og lykkelige 
Hjem. 

Forinden havde han dog i 1858 samlet sin 
spredte Ungdomsdigtning i cÆ/ Foraar-^ og var 
pludselig bleven en navnkundig dansk Digter, en 
Lyriker, hvis Originalitet, hvis sjældne Natursans, 
hvis friske Humor og dybe Følelse alle nu stræbte 
at fremhæve med stedse voxende Anerkj endelse. 

Det var Henrik Hertz^ der med sin Anmel- 
delse af ^Et Foraar^ i «Ugenlige Blade*, Novbr. 
1858, endelig lænkede den literære Lykke og 
den officielle Anerkjendelse til Kaalunds Navn. 
Hvor varmt P. L. Møller end i 1845 havde talt 
om « Fabler og blandede Digte », hvor sand og 
træffende hans Karakteristik af Kaalunds lyriske 
Originalitet end havde været, i den herskende 
Presse og blandt dens Ordførere havde hans Tale 
ingen Gjenklang fundet. I den snævrere Venne- 
kreds og hos et Par af de ældre Digtere gjaldt 
Kaalund vel for en Mulighed, men da han nu 

selv tav, og først Sygdom og senere den haard- 
nakkede Kamp for Brødet i lange Tider stækkede 
hans Vinger, gled han — som Digter — ligesom 
ud af den offenlige Bevidsthed, og «Et Foraar» 
kom derfor som en fuldstændig Overraskelse for 
de allerfleste^ som noget nyt og uanet. I et 
Brev til mig fra Decbr. TJ har Kaalund kastet et 
Tilbageblik paa disse Aar og selv fremhævet 
Grundene til sin lange Tavshed. Han havde saa 
ofte fortalt mig om sit Liv, at han kunde gaa 
lige til Sagen, dngen véd jo bedre end du» — 
skriver han — »hvorledes jeg næsten under et 
helt Livs fortsatte Kamp for min ydre Tilværelse 
er blevet hidset igjennem saadanne praktiske Op- 
gaver, der have været Poesien og mine oprinde- 
lige Anlæg saa diametralt modsatte som muligt, 
Opgaver, der, som min sidste attenaarige (i Celle- 
fængslet), have lagt fuldt Beslag paa min Virk- 
somhed, idet denne sidste tiUige i særlig Grad 
har været skikket til at tære baade paa mit Hu- 
mør og min Livskraft. Jeg er endogsaa Hdt stolt 
af, hvad jeg i saa Henseende har præsteret. 
Stærkere Folk end jeg ere under samme Forhold 
blevne dødtrætte paa Halvvejen. Jeg med mit 
nedbrudte Helbred holder vedblivende ud, og 
skjønt jeg har trukket et dobbelt saa tungt Læs 
som andre, har jeg dog endnu kunnet give aande- 
lige Livstegn. Hvorfor jeg efter 1845 holdt op 
med at digte, er let at forstaa. Tiden var den 
Gang en anden. Jeg, der kun var Lyriker og 

havde det Uheld at komme som en Efterslæt, 
skrev (hvad P. L. Møllers Udtalelser om mig 
kunne godtgjøre) for døve Øren. Selv Chievitz 
maatte for sin fortræffelige Roman «Fra Gaden », 
der dog i det mindste kunde vente Afsætning til 
Lejebibliothekerne, tiltigge sig en Forlægger. Jeg 
fik næsten intet for mit Kram. Derfor, og fordi 
min Sundhed allerede tidligere havde lidt ved en 
Hjærnerystelse, tilbragte jeg tre Aar (1846—48) i 
Ørkesløshed, dels drivende med Chievitz, dels 
gaaende op i M. Goldschmidts politisk-literære 
Virksomhed. Disse tre Aars Lediggang kan man 
bebrejde mig, men heller ikke mere. Jeg kunde 
ved min Skribentvirksomhed ikke tjene det tørre 
Brød. Journalist duede jeg ikke til, og literær 
Styverfænger vilde jeg ikke være. Jeg maatte, 
hvis jeg ikke vilde gaa aandelig og legemlig til 
Grunde, tilkæmpe mig et Fodfæste i det prak- 
tiske Liv. Jeg gjorde det — mén hvad har det 
ikke kostet mtg,h 

Det tjener Henrik Hertz' lyse Hoved og fine 
Øre til Ære, at han strax paa Rhythme-Klangen 
i «Et Foraar» fornam, hvem han havde for sig. 
Endnu i 1863 kunde selve Chr. Winther (se hans 
af Liebenberg udgivne Breve, S. 112) skrive til 
H. C. Andersen om de indkomne Ansøgninger 
om det Anckerske Rejsestipendium: «Hvad nu 
endelig Kaalund og O. C. Lund angaar, da synts 
det mig dog at ville være et altfor stærkt Stykke 
at sætte nogen af dem over Carl Andersen (II); 

ikke at tale om, at Kaalund alt er over de 40 
Aar*).» — Hertz' Dom faldt heldigvis anderledes 



•) F, L. Liebenberg modtog i Anledning af Bogen følgende 
Brev: 

Vridsløselille, den ilte Oktob. 1879. 

Kjære Liebenberg! 

Tak for den nye smukke Bog, som du har foræret 
mig, og ikke mindst for det venlige Brev, hvormed du har 
ledsaget den! Jeg har endnu ikke fiaaet Tid til at op- 
skjære Bogen, endsige gjennemlæse den, men selv om 
Christian "Winther mulig i andre af disse ved dig offenlig- 
gjorte Breve har udtalt sig endnu mere nedsættende om 
min Digtervirksomhed, end det er sket i Brevet til H. C. 
Andersen, hvilket jeg alt kjender fra c Illustreret Tidende«, 
skal det ikke i mindste Maade fordærve mit gode Humør. 
Dadel og Ros gjør mig jo i Virkeligheden hverken min- 
dre eller større. Jeg er den, jeg er, og lige saa lidt jeg 
selv kan eller vil lægge en Tomme til min Væxt, lige saa 
lidt kan Q. Winther tage en Tomme fra den. Vi literære 
Folk, der stille vort indre Menneske blot for Verden, 
skrive jo i Grunden alle kun vor egen Karakterbog. 
Christian Winther har som Digter og Menneske skrevet 
sin; min ligger aaben til fri Bedømmelse. Jeg er i det 
mindste i de sidste tredive Aar sluppen saa temmelig hel- 
skindet gjennem Kritiken og har selv saa megen sund 
Selvkritik, at det endogsaa er mig en Forfriskning til Af- 
vexling at blive hundset lidt. Lad det derfor ikke gjøre 
dig ondt, kjære Liebenberg, hvad der i den af dig ud- 
givne Brevsamling er sagt om mig. 

Endnu en Gang: hjærtelig Tak for Bogen, men aller- 
mest fordi, — du, den flittige, stille, højtfortjente Arbejder 
i vor Literaturs Vingaard, henregner mig til den snevrere 

ii» 

ud. Han fremhæver strax Kaalunds strænge Selv- 
kritik overfor sine yngre Aars poetiske Udgydel- 
ser, fra en Tid, Digteren nu selv staar udenfor 
og kan overskue og beherske. Han nævner ham 
» som en Mester i at udfinde Motiver og ved en 
sindrig Kombination sætte dem i Forbindelse med 
Digtets Tanke, han roser hans Simplicitet, som 
ikke c mange af vore Digtere* skulle kunne maale 
sig med ham i, og 'han kommer endelig gjen- 
tagne Gange tilbage til hans rhythmiske Fuldendt- 
hed. Underligt nok dadler han derimod Kaalund 
for <en Miskjendelse af vor Tids Stilling i Men- 
neskeslægtens Udvikling, en Frygt for, at Poesien 
ikke længere besidder Magt over Gem5^eme>. 
Hertz gjør i alt Fald den Kaalund, jeg personlig 
har kjendt, Uret heri, men det klæder den gamle 
Digter, naar han svinger den Fane, han selv saa 
tro havde kæmpet under. «Lad ogs^a vor Tid» 
— siger han — «være nok saa realistisk, der lig- 
ger i det menneskelige Bryst en dyb Trang til 
Poesien; den vil nok vide at bane sig en Vej, 
skjønt det stundum kan være svært nok at sige 
hvorledes.* Som en Prøve paa, hvad Kaalund 



Kreds af Venner, som mødes med dig i fuld Sympathi 
for alt hvad der er sandt, godt og skjønt! 

Med hjærteligst Gjenhilsen fra mig og mine 
din 
hengivne 

H. V, Kaalund, 



HANS VILHELM KAALUND. 1 65 

formaar i lyrisk Flugt og Rhythmeraes Skjønhed, 
nævner Hertz bl. a. særligt c Lærken », men ud- 
taler iøvrigt om den hele Digtsamling, at fintet 
umodent, intet usikkert eller famlende* nogen 
Steds forstyrrer Nydelsen. Det var en Æresop- 
rejsning for Kaalund, og Eftertidens Dom har jo 
fuldt ud bekræftet Hertz' Ord. Jeg véd for mit 
eget Vedkommende, at jeg som ung næppe har 
elsket nogen Bog saa højt som <Et Foraar», 
næppe været saa personlig berørt og betaget af 
et Digterværk som af dette. Og det samme Ind- 
tryk har Digtsamlingen gjort paa alle, der vare 
unge ved dens Fremkomst. Kaalunds efterladte 
Papirer vidne derom. Komponisten Emil Lange- 
Muller skriver, at «Et Foraar» var den første 
Digtsamling, han fik i Eje, og skildrer hvilken 
Betydning den fik for hans egen aandelige Ud- 
vikling. Professor Harald Høffding siger i et 
Brev fra 1872, at han har følt sig i Kaalunds 
Gjæld lige fra han i sin første Ungdom læste «Et 
Foraar», samt at der senere til nogle af Digtene 
har knyttet sig personlige Minder af dyb og 
inderlig Betydning for ham. (Se ogsaa i Nicolaj 
Bøghs € Erindringer om Jerichau» et Brev fra 
denne om <Et Foraar» S. 378.) — Fra nu af var 
Kaalund en Digter, til hvem alle Blade, Tids- 
skrifter og Kalendere bejlede, fra nu af nævnedes 
hans Navn imellem de førstes og bedstes. Det 
lyriske Drama tFulvia^ fra 1875 og hans lille, 
skjønne Digtsamling ^En EftervaarT* fra 1877 

vare paa Forhaand sikre paa et Triumftog gjen- 
nem Pressen og — hvad bedre er — paa en god 
og oprigtig Sangbund hos Almenheden. 



VI. 



Det ligger udenfor denne Skizzes Opgave at 
forsøge nogen Skildring af Kaalunds Virksomhed 
som Lærer ved Vridsløselille Cellefængsel, skjønt 
denne Gjerning, der tappede det bedste Blod af 
omtrent to og tyvt af hans Manddomsaar, øjen- 
synlig paa mange Maader greb dybt ind i hans 
Liv, baade som Menneske og som Digter. Jeg 
mangler imidlertid altfor mange Forudsætninger 
til at vove mig ind paa dette Omraade. Det er 
uden for Tvivl, at Kaalund med den ham egne 
Pligtfølelse gik til sit ny Kald med al mulig Nid- 
kjærhed, og ihvorvel vi under vore Samtaler som 
oftest dvælede ved literære Spørgsmaal, var han 
dog saa grebet af sin daglige Gjerning, at man 
fik et levende og uforglemmeligt Indtryk af det 
Alvor, hvormed han stræbte at fylde sin Plads. 
Jeg er ikke i Stand til at bedømme, hvor vidt de 
humane Forbedringer, der skete i Fangernes Livs- 
vilkaar, skyldtes ham alene eller ikke; han var i 
hvert Fald ivrig for alt, hvad der kunde mildne 
de ulykkeliges tunge, om end selvforskyldte, Dage, 
og skjønt han var alt andet end en blødsøden og 

sentimental Natur, omfattede han med den største 
Interesse saadanne Foranstaltninger, som at Fængs- 
let svarede til Fangens Vægt, det vil sige til hans 
legemlige Velfærd, eller at Fangen ikke længer 
blot skulde være henvist til religiøse Skrifter, men 
— hvis han opførte sig godt — kunde stige til 
almindelig underholdende og belærende Læsning, 
lige op til Holbergs Komedier. Kaalund havde 
Bibliotheket under sig derude. Læreren ved 
et Cellefængsel er jo tillige en af de faa Bud- 
bringere fra Omverdenen til de stakkels indeluk- 
kede, og jeg kan ikke tænke mig nogen, der 
bedre end Kaalund maatte være skikket til at 
virke inciterende saavel paa Tungsind som paa 
Sløvhed. Allerede hans Tales improvisatoriske 
Tilsnit, det springende i hans Tankegang, det 
uvilkaarlig elektriserende, der var over hele hans 
Væsen, maatte her paa mangfoldig Vis komme 
ham til gode. Selvfølgelig fortalte han ofte om 
Fængslet og sine talrige Oplevelser derude. Han 
havde en hel Theori om, hvorledes de forskjellige 
Tyve allerede ved deres Ydre, i deres Fysiog- 
nomi, adskilte sig fra hverandre. Hestehaletyven 
lignede ikke Faaretyven, Hønsetyven ikke Svine- 
tyven. Han tænkte paa at skrive de forskjellige 
Afarters Karakteristik og havde en Række af 
deres Hoveder afridsede i sin Skizzebog. Le- 
vende skildrede han Foraarets Magt i Fængslet, 
naar der kom Uro over alt derude. Det var den 
værste Tid, og den Faiige maatte være overor- 

denlig sløv, som ikke blev rørt op til Bunds, 
naar Svalerne begyndte at stryge forbi Gitter- 
vinduet. Til en saadan kunde Kaalund saa prøve 
at gaa ind med en Fandens Mælkebøtte i Knap- 
hullet, og det haardeste Sind smeltede ved For- 
aarets simple Blomst. Saavidt jeg har forstaaet, 
hang Fangerne ved ham, og mange søgte ham 
efter deres Løsladelse. Hans Virksomhed i Fæng- 
selsselskabet hører hertil. — Ogsaa for Offenlig- 
heden traadte Kaalund frem som Embedsmand 
ved Cellefængslet. Jeg henviser i saa Henseende 
til et Par Artikler fra Febr. 1867 i « Fædrelandet », 
der senere udkom som særlig Pjece: . ^Om Celle- 
systemet og dets GfennemferelseT^. Striden herom 
laa Kaalund i mange Aar tungt paa Hjærte*). 

I et ypperligt Digt i «En Eftervaar* til Fru 
Etatsraadinde Collin roser Kaalund sig af, at 
skjønt han mer end de fleste har lært « Livet paa 
Vrangen* at kjende, har han dog endnu « Vinger til 

Flugt »: 

I sytten Aar jeg gik 

blandt JFanger i et Fængsel; 
det var en Styrkeprøve — 
det var en Hestekur? 
Men derfor just forstod jeg 

den fangnes Frihedslængsel. 
Isbadet har kun hærdet 
min lyriske Natur! 
♦) I »Nordisk Tidsskrift for Fængselsvæsen« 1885 har Kaalunds 
tidligere Kollega paa Vridsløse, nuv. Distriktsforstander 
Fr. Stuckenberg givet en kort sympathetisk Skildring af 
Kaalund som Fængselslærer. 

Men paa den anden Side kunde det jo ikke 
være andet, end at hans triste daglige Gjeming 
og Tilværelsen derude paa den øde, aabhe Mark, 
hvor man har lagt Cellefængslet, fyldte ham med 
mørke Tanker og med Længsel efter lysere Dage. 
Saa smuttede han ind til Kjøbenhavn, og der 
blev Fest, naar han kom. «Mit Fængselsliv» — 
hedder det saaledes i et af hans Breve fra Novbr. 
70 — «er saa lidet opmuntrende, og Opholdet i 
det hele her paa Vridsløsemark, især paa denne 
Aarstid*), saa lidet skikket til at faa Humør af, 
at jeg rimeligvis vilde ende med at blive melan- 
kolsk eller gal, hvis jeg ikke af og til forfriskede 
mig ved en Sviptur til fcjøbenhavn. Ligesom 
Vandedderkoppen lever jeg udenfor mit. Element 
og viser mig kun paa Overfladen for i Hastværk 
at snappe den Livsluft, hvormed jeg, for igjen en 
Tid at aande og leve, maa fylde min lille Dyk- 
kerklokke. j> — I et andet Brev fra Febr. 71 hed- 
der det: «Jeg er et Solskinsbarn og trækker 
som Planten efter Lyset. Mørke og Usselhed 
har jeg nok af her i Fængslet, maaske mere end 
der er sundt i Længden; men enhver Ting har 
jo sin gode Side. Netop den Omstændighed, 
at jeg daglig staar Ansigt til Ansigt med saa 
megen menneskelig Fortvivlelse og Nedvær- 
digelse, gjør mig, trods mine 50 Aar, saa meget 
mere modtagelig for Modsætningen. » Brevet min- 



3e ogsaa Rimbrevet «Triste Timer» i cEfterl. Digte«. 

der derpaa om de macnge — for mig saa ufor- 
glemmelige — Timer, vi allerede den Gang havde 
tilbragt sammen paa Spasereture eller «ved et 
godt Bord med det fulde Glas i Haanden og 
Hjærtet paa Læberne*. — «Lad os begge* — 
ender Brevet — c lære af hinanden og styrke 
hinanden i Troen paa, hvad der er godt, skjønt 
og rent, en Tro, som hos saa mange gaar i Styk- 
ker i Livet, og som vi har dobbelt Opfordring til 
at værne om i en saa jammerlig Tid, som den 
nuværende.* Det var jo en bevæget Tid, hvor 
ikke mindst vi unge vare i Gjæring og i forvent- 
ningsfuld Spænding overfor, hvad den næste Dag 
bar i sit Skjød. Vi kastede den Gang vor Frem- 
tids Tærninger, og nu, hvor jeg blader min tro- 
faste Vens mange Breve igjennem, slaar hans 
kjærUge Omsorg, hans ømme Frygt for den yngre 
Ven mig i Møde fra hvert et Blad. Et ædlere 
Hjærte har ikke banket i noget Bryst, et mere 
uselvisk Menneske har ikke været til. Selv om 
jeg udelod alt privat, vilde der være meget af 
almen Interesse i disse velsignede Breve. Han 
klager saaledes i Decbr. 70 over, at Udtrykket i 
et Fotografiportræt ikke er frejdigt. «Men* — 
skriver han — «Aaret 1870, som nu snart stunder 
til Hvile, kan jo nok gjøre os alle, selv de frej- 
digste blandt os, alvorlige. Jeg selv, der saa fast 
som nogen tror paa, at den gamle deroppe endnu 
raader, begynder undertiden at blive uhyggelig 
til Mode, angst for, at Lyset skal slukkes og 

Mørket falde over Verden. Hvem véd: der skal 
maaske kun fejes ud, støves op, holdes Søndags- 
rengjøring, Skrubbekosten gaa hen over os alle 
og vi med vor raffinerede Civilisation begraves i 
Skambøtten. 'Maatte kun Bismarck og den 
gamle Kong Wilhelm komme dybest paa Bunden, 
skulde jeg endda ikke beklage mig.» 

Og dog pre disse Breve i al deres Elskvær- 
dighed intet mod, hvad Kaalunds Samtale var. 
Hans Improvisation, hans Lyrik og Humor ved 
et Glas Vin er uigjengivelig. Selv nød han saa 
godt som intet. Naar man var hans Gjæsst paa 
Vridsløse, havde han saa travlt med at skjænke 
for os andre og med at snakke, at hans Hustru 
efter Bordet maatte have ham ud i Køkkenet, 
for at faa ham selv til at nydr noget. Han hørte 
ikke til de Digtere, der sidde tavse og iagt- 
tagende og opspare deres egne og andres gode 
Indfald til deres Produktion. Med rig, maaske 
for ødsel, Haand strøede han alt sit aandelige 
Eje ud for alle Vinde, og han spøgte selv ofte 
med sin Exaltation: «Jeg kan gaa og tie længe, 
men naar jeg begynder at tale, kan ingen Djævel 
stoppe migU 

Det er maaske næsten for dristigt at vove 
paa at gjenkalde sig nogle Minder fra disse Sam- 
menkomster. Vil det ikke gaa dem ligesom 
Sommerfuglene i Indledningsdigtet til «Et For- 
aar» ? — Kaalund elskede det gamle Kjøbenhavn, 
og hans Sorg over, at Byen mistede sit Fysiognomi, 

har han udtrykt i sit store Digt «Da de rev 
Voldene ned». Han gik ogsaa længe og tænkte 
paa at skrive en Række Texter til Klæstrups 
naive, men morsomme Tegninger fra det gamle 
Kjøbenhavn i «Nær og Fjæm». Saaledes elskede 
han ogsaa Middelalderen i Modsætning til den 
flade Nutid. Han tog sit Udgangspunkt fra den 
lille Sangfugls Liv i Skoven under ^n Nattestorm. 
Regnen pisker ned og gjennembløder den, 
Grenene slaa den, rundt om lurer Fjenden, der 
vil æde den. Men saa skinner Morgensolen. 
Kan man saa fortænke den i dens jublende Sang 
over at være undgaaet Nattens Farer! Saaledes 
levede Menneskene i Middelalderen. Modsætnin- 
gerne vare da til Stede. Det gjaldt at værge sig, 
men hvilken Jubel Over Livet, hvilken Hengivelse 
i Livets Nydelse fulgte da ikke derpaa! — Om 
Kaalunds mange poetiske Planer, om de Digte, 
som ikke kom længer end til Overskriften, har 
jeg kortelig talt i min Efterskrift til de «Efterl. 
Digte ». Et saadant paatænkt Digt var «Da det 
tyrkiske Panserskib « Verdens Herligheds sprang 
i Luften ». Kaalund nævnede det ofte. Han 
havde i Bladene læst om en russisk Torpedo, 
der sprængte en tyrkisk Monitor i Luften. Scenen 
var ved Donau. Det er Nat. Frøerne kvække i 
Foraarstiden, saa man ikke hører den lille Baad. 
Den store Monitors sorte Masse skygger over 
Vandet. Pludselig høres et vældigt Knald. 
Skibet springer i Luften. * Skrig og Jammer. 

Derefter bliver alt igjen stille. Frøerne kvække 
deres Elskovssang, som om intet var sket. Na- 
turen gaar uforstyrret sin rolige Gang. I Dig- 
tet om «Kaalormen» i «En Eftervaar* har Kaa- 
lund skildret en lignende Modsætnings — Eller da 
haniEfteraaret 75 med sin Fætter Civilingeniør Viggo 
Schmidt og nuværende Justitsraad J. Chr. Lembcke 
stiftede Foreningen til Dyrenes Beskyttelse, hvor 
strømmede der da ikke baade Alvor og Spøg 
over hans Læber i Anledning af denne for ham 
saa dyrebare Sag. Hans dybt følte Digt over 
den anskudte Sæl («En Synd», se cEfterl. Digte*) 
skriver sig fra disse Dage. — En anden Gang 
spøgte han med, at han længe havde tænkt paa 
at oprette en Kirkegaard for afdøde Husdyr, da 
man slet intet Sted havde til at jorde en kjær 
Hund eller Fugl. Over Kirkegaardsporten burde 
saa anbringes en Palmegren som Fredens Symbol 
og nedenunder en Hundepote og en Kattepote, 
der « rakte hinanden Haanden>. — En Ven af 
ham vilde bygge Isbjørnen i zoologisk Have et 
nyt Bur. c Det burde forsynes med Kakkelovn 
om Vinteren, » bemærkede Kaalund. — Om sit 
Digt « Løven i Slippen » sagde han udtrykkelig, 
at han dermed vilde give det stolte Dyr, «der 
bærer Adelsbrevet paa sin Pande», en Æres- 
oprejsning for Livingstones nedsættende Omtale 
af det. Han fandt, at Livingstones Exempler 
paa, at Løven skulde være et fejgt Dyr af 
Katteslægten, snarere beviste det modsatte. — I 



1/4 TO DIGTERE. 



efterladte Breve til J, Chr, Lembcke og Frue 
kommer Kaalund ofte tilbage til sin Glæde 
over «i en saa oprevet og splidagtig Tid 
som nærværende at mødes i varm Samstem- 
ning med IVJennesker, der ved utrættelig, ja bræn- 
dende Interesse virke til Velsignelse for en stor 
og ædel Sag». Som « Dyrenes Ven og digte- 
riske Talsmand* sætter han ikke blot Pris paa 
den Hædersgave (en Sølvpokal), som Kvindefor- 
eningen til Dyrenes Beskyttelse i Foraaret 
1879 skjænkede ham; ogsaa under Lægekongres- 
sen i Avg. 1884 erklærer han med et Sideblik 
til «de mange fremmede Læger og Herrer Vivi- 
sektorer*, at han « inderligt sympathiserer^ med 
Dyrebeskyttelsessagens Forkæmpere «i adle Livets 
store Spørgsmaah. Han skriver bl. a. følgende: 
«Min Tro paa Dyrebeskyttelsens endelige Sejr er, 
navnlig efter at have læst den lige saa dygtige 
som besindige og i højeste Grad interessante 
Modstand, Vivisektionen mødte i den svenske 
Rigsdag, urokkelig.* 

Og hvilke Fester, naar han en Gang om 
Aaret ved St. Hansdags Tid i Anledning af sin 
Fødselsdag samlede sine Venner i sit Hjeml «Ser 
vi eder ikke hos os i Sommer* — hedder det i 
et Brev fra Juni 75 — «hvorn£Lar sker det da? 
Husk, jeg er gammel. Jeg har ikke Tid at vente. 
Her er slet ikke saa ilde endda. Kornet staar 
højt rundt omkring Fængslet, og Køerne brøle af 
Fryd over al den Velsignelse, hvori de vade. 

Naar man blot ser paa Naturen med glade, ven- 
lige Øjne og ikke er besat af den Sammenlig- 
ningsdjævel, som fordærver al sund Nydelse, er 
det utroligt, hvor meget man kan faa ud selv af 
en saadan lille Husmandshave, som den, jeg ejer.» . 
I et andet Brev fra Juli 1876 skildrer han sin 
Tilbagekomst til Hjemmet fra en langvarig Hospi- 
talskur. Boligen var smykket som til en Fest. 
Alle Stuerne duftede af Jordbær, Meloner og 
Blomster. «Jeg tilbringer næsten hele Dagen i 
fri Lujft. Vejret er saa guddommelig dejligt. 
Efter i 3 Maaneder at have ligget og stirret paa 
Loftet i mit Sygeværelse paa Hospitalet, fore- 
kommer min lille Have, der bugner af Roser og 
Levkøjer, mig som et Paradis. Jeg er saa lykke- 
lig og taknemmelig, at det næsten gjør mig ondt, 
at jeg ikke kan omfavne hele den skjønne Verden 
paa én Gang»» 

Det var gjærne en smuk Sommer-Søndag, at 
den lille Kreds af Venner rullede fra Glostrup 
Station hen ad den brede Roskilde Landevej, for 
at gjæste « Overlæreren » ved Vridsløselille Celle- 
fængsel. Den flade, skovløse Egn havde ikke 
stort andet tiltrækkende ved sig end Lærkernes 
Sang over de frugtbare Marker, men ikke des- 
mindre var der Stemning paa Vognen, thi dea 
aarlig tilbagevendende Dag paa Vridsløse gjorde 
aldrig sit én Gang vundne Ry til Skamme som 
en af Sommerens bedste, og man saa' altid med 
Glæde det paladsagtige Fængsels Taarne hæve 

sig over de venlige Smaalunde og Buskadser, der 
bryde den ellers saa ensformige «Hede>. Og 
naar saa Vognen i en skarp Vinkel bøjede ind 
paa den lille Sidevej, der førte til Overlærerens 
Hus, og Værten saas ved Omdrejningen, svingende 
sin bredskyggede Straahat til Velkomst, slog altid 
Hjærterne en Smule stærkere end sædvanlig, thi 
det Hjem, vi nu skulde gjæste, var, trods sine 
strænge Omgivelser og det daglige Arbejdes 
tunge Alvor et Fredens, Lykkens og Poesiens 
Hjem. Barsk rejste Fængselets høje, bare Mure 
sig rundt om os, men i Overlærerboligens hygge- 
lige Stuer, paa den løvdækte Veranda og i den 
blomsterfyldte, venlige lille Have, hvor Vejen fra 
Hj ærtet til Læben aldrig var lang, var der inder- 
lig godt at være. Og Aar efter, da Fru Eckardt 
om Aftenen. d. 21. April 1881 i al sin blændende 
vestalske Skjønhed blev trukket ind paa Scenen 
som den sejerskronede Fulvia, og Prokonsulen 
krydser den hvide Dues Triumftog, stod pludselig 
en af de smukke Sommerdage igjen lyslevende for 
Erindringen. Det indre Syn saa' et andet, paa sin 
Vis lige saa skjønt og gribende Billede: den 
graanende Digter i sin Havestue med al sin 
dæmpede Pathos deklamerende den samme Scene. 
Det var det første af «Fulviå», som Digterens Venner 
hørte, maaske ogsaa det bedste i hele det skjønne 
lyriske Drama, og fra den Dag hørte c Fulvia* 
med til de mange gode Sommerminder fra Vrids- 
løselille. — En anden Fødselsdag rejste en af Gjæ- 

sterne sig ved ' Middagsbordet for at udbringe en 
Skaal for Værten og Fødselsdagsbarnet. Den 
talende begyndte med den Bemærkning, at hvis 
Kaalund vilde lade være at svare paa Henvendel- 
sen, vilde han tale uforbeholdent og sige, hvad 
han vilde skrive om ham efter hans Død. Næppe 
havde han imidlertid faaet sagt et Par Ord, før 
Kaalund afbrød ham og udraabte: «Glem ikke 
at sige dem, at jeg fødtes i den Nat, hvor i Nor- 
den Aftenrøden og Morgfenrøden rækker hinanden 
Haandenl» 

I sin poetiske Tournering med Kaalund har 
endelig S. Schandorph elskværdig mindet om 
endnu en Scene derude, hvor Værten, den 
gamle Tids Forsvarer, med en Spøg dæmpede 
den i Begyndelsen af Halvfjerdserne altid villig 
opblussende Strid imellem gammelt og nyt. De 
smukke Vers male hele Situationen, skildre 
baade Kaalunds Hjem og hans glade Sommerlag: 

Hør, husker du en Dag? — Det var ude hos dig selv, 

vi sad helt festlig bænket. Fra Junihimlens Hvælv 

skred Lyset saa pragtfuldt gjennem Rummet; 

i Haven dufted Rose og Lilje og Jasmin, 

paa Bordet gløded Jordbær mod den dunkelrøde Vin, 

mens Glædens Bølger højt i Talen skummed. 

Ord braged og buldred. Det er muligt, at jeg 
har været en af dem, der tog farUgst paa Vej, 
og i Hofdragt var ej Tankerne klædte; 
da standsed du Spektaklet med en ypperlig Spøg: 

du kom med en Buste, der var sværtet af Røg, 
af — Højsalig Kong Frederik den sjette, 

og satte den paa Bordet og forlangte Respekt, 
«thi vi alene vide!» Under Lystighedens Vægt 
Disputen blev knust, saa den døde. 



VII. 



\ 



Schandorphs eget Forhold til Kaalund er det 
bedste Bevis for, at den indbyrdes Tillid, Troen 
paa hinandens Menneskeværd og Agtelsen for en 
virkelig Overbevisning var stærk nok til, at selv 
alvorlige Meningsuoverensstemmelser og dybt- 
gaaende aandelige Divergenser ikke kunde rokke 
ved Venskabsfølelsen og det fortrolige Omgangs- 
baand, der i mange Aar havde knyttet dem 
sammen. Kaalund bevarede til det sidste sine 
Venners fulde Hengivenhed og usvækkede Kjær- 
lighed. Jeg skal her ikke komme langt ind paa 
den i mange Henseender saa betydningsfulde — 
og fra alle Sider saa nobelt førte — literære og 
sociale Meningsudvexling, som Kaalund i 1878 
aabnede med sin ,, Hilsen til Holger Drachmann'-'^ 
og Aaret efter fortsatte med sine „Brændende 
SpørgsmaaV^ , sit Gjensvar til S. Schandorph om 
„Idealitet og RealiteP^ o. s. fr., men da det jo 
ikke kan nægtes, at vi, hans yngre Venner, med 
Angst saa', af hvem han selv og hans Indlæg i 

Striden bleve tagne til Indtægt, bør jeg dog her 
i det mindste antyde, hvad Kaalund selv i mundt- 
lige Samtaler og Breve paa Breve fremhævede 
sora sit Maal for Kampen, som sin Hensigt med 
Udæskningen og « Ildprøven«. Han er i et Brev 
fra Marts 79 forberedt paa, at hans Ord ville give 
Anledning til « mange Mistydninger*, og han 
spørger udtrykkelig om, at naar hans Venner kunne 
se saa tvivlende paa dem, hvad maa saa ikke «de 
yderliggaaende radikale, Materialisterne og Athe- 
isteme* se i dem. Men, skriver han, «jeg be- 
høver ikke at sprænge mig selv, for at vise Ver- 
den, hvem jeg er, thi jeg er i dette Digt som i 
mit Liv den selv samme . Kaalund, som jeg altid 
har været: lige saa frihedskjærlig, men besindig, 
lige saa beredt til at gjøre Front mod alt det for- 
hastede Væsen, som kaster Menneskene tilbage i 
bitre Skuffelser. » Han henviser udtrykkeligt selv 
til sit «De unge* i Tidsdigtene fra 1848, og siger: 
«Jeg er endnu den gamle Løsgænger, og har vel 
aldrig været det mere end nu, da jeg giver Af- 
kald paa Drachmanns Hyldest*) og sætter mine 
Venners Hengivenhed paa Spil, for at være mig 



*) Holger Drachmann havde som et Slags Svar paa Kaalunds 
Rimbrev til ham skrevet et længere Indledningsdigt til sin 
Samling cRanker og Roser«, Foraaret 1879: «Til H. V. 
Kaalmid med Tak for den aabne Hilsen«. Paa Grund af 
• Brændende Spørgsmaal« blev Digtet imidlertid ikke 
offenliggjort. Det findes nu trykt i c Morgenbladet« lor 
12. Maj 1885. 



l80 TO DIGTERE. 



selv Og om muligt vække dem og andre til al- 
vorlig Eftertanke. Jeg har kun ved denne Lejlig- 
hed gjort en større Indsats end nogen Sinde før, 
og vil foreløbig kun høste Utak og Vrede. Men 
lad dem være forsigtige! Sejren skal dog blive 
min, selv om jeg ikke oplever denl» Paa samme 
Maade hedder det i et Brev fra Febr. 79: «Jeg 
vil ikke henregnes til Reaktionen! Med mit hele 
Hjærte er jeg paa Frihedens og Fremskridtets 
Side. Jeg hader kun alt løjet, hult og opstyltet 
Væsen, lige meget paa hvad Side det staar.» 
Og i et Brev en Maaned senere nævner Kaalund 
udtrykkelig sit lønligste Haab om Stridens Resul- 
tat. Han skriver, at han venter en varm offenlig 
Dyst. «Jeg véd, at min brave Ven Schandorphs 
Svar kommer paa Søndag i «Nær og Fjæm», og 
Holger er jo fløjet til Hamborg, formodenlig 
for at faa større Plads til at trække sin Dyrendal 
fra Læderet. Hvor det vil fryde mig, gamle 
Karl, hvis jeg i dette Dystløb kan, selv om ]^% 
gaar derfra med en hel Del Skrammer, slaa eder 
alle endnu hejer e til Vejrs !t» — Inden Aaret gik 
til Ende, var Striden imellem de gamle og unge 
imidlertid paa ny blusset op i Anledning af C. 
Plougs Angreb paa Drachmann og Schandorph, 
og da begge disse havde givet Ploug Svar paa 
Tiltale i de bekjendte Digte i « Morgenbladet*, 
ved Jule- og Nytaarstider 1879, var Kaalund 
igjen paa Veje til at rykke i Marken. Det blev 
dog for denne Gang ved Digtet «Til den yngre 



HANS VILHELM KAALUND. l8l 

Slægt*, der d. ii. Jan. 1880 blev trykt i <Ude 
og Hjemme » (se ^Efterladte Digte»). Det første 
Vers var især stærkt udæskende, og den følgende 
Uge svarede Schandorph sin gamle Ven i et læn- 
gere Digt om « Kampens Ret». Om dette Digt 
skriver Kaalund i et Brev, Jan. 1880, bl. a. føl- 
gende: «Hvad Schandorph i sin Hidsighed mulig 
havde forspildt ved Maaden, hvorpaa han angreb 
Ploug, har han efter min Mening paa den skjønne- 
ste og bedste Maade oprettet igjen i dette sit 
Svar til mig. Jeg tænker ikke paa den Ros, han 
har tildelt mig, Stakkel. Nej! kun paa den Tje- 
neste, han har gjort Sagen — og sig selv: den 
første ved at løfte den op over den personlige 
Hadskhed, hvori al dygtig Forhandling truede 
med at drukne — det sidste ved at lægge sit 
varme, æriige Hjærte saa aabent til Skue, at en- 
hver, der ikke er aldeles blind af Vrede, maa 
kunne se til Bunds deri og føle, at han er en 
brav Mand. Himlen ske Tak for, at det blev mig 
forundt at slaa denne gode Gnist ud af haml 
Gid det maa lykkes mig at give ham det Svar, 
som han i de unges Navn afæsker mig. — Der 
suser og bruser en Hærskare af Tanker gjennem 
mit Hoved; men jeg er syg — har atter ligget 
under Lægebehandling. Spiller jeg Orgelet fuldt, 
da sprænger jeg mig selv.» 

I et Brev faa Dage efter skriver Kaalund 
ogsaa, at han har gjort flere Tilløb til at besvare 
Schandorphs Digt, men at Forsøgene ere glippede. 

cGud er mit Vidne, hvor inderHgt gjærne jeg 
netop nu ofFenlig vilde sige ham en kjærlig Tak 
for det ny Bevis, han i sit sidste Digt til mig har 
givet mig paa sit Venskab, men en saadan gjen- 
tagen offenlig Omfavnelse, midt i en alvorlig Strid, 
vilde Publikum selvfølgelig kun finde latterlig. 
Jeg vælger derfor at tie.» 

Længere nede i samme Brev hedder det 
bl. a.: «At Bergsøe har besunget mig og givet 
Digtet den dumme Overskrift c Fangernes Natter- 
gal«, generer mig i høj Grad. Da jeg — for 
at stoppe, hvad jeg allerede i Fjor frygtede for 
vilde komme — udsendte «Brændende Spørgsmaab, 
slog jeg dog ikke som en Nattergal. Men ogsaa 
fra private, mig rent ubekjendte Personer indløber 
der Digte og Breve til mig, der vise, hvor 
meget denne Strid har irriteret Sindene. » — En 
Mængde af disse Breve med mer eller mindre 
interessante Udtalelser om Striden selv og de i 
denne deltagende Personer, findes imellem Kaa- 
lunds literære Efterladenskaber. En lille karak- 
teristisk Brevvexling med Georg Brandes i For- 
aaret 1878 hører ogsaa nærmest herhen. Brandes 
havde betragtet den aabne Hilsen til Holger 
Drachmann som delvis rettet mod ham med, men 
samtidig havde Kaalund ogsaa faaet et Brev fra 
Rudolf Schmidt, der ligeledes i Brevet vilde se 
et Angreb paa sig. — Samme Efteraar havde Kaa- 
lund taget Del i en halvt improviseret, lille Fest 
paa Skydebanen for Bjernstjerne Bjørnson^ en 

Fest, der forøvrigt fik en vis Betydning, da 
Grunden til de følgende Aars Samarbejde mellem 
den literære og den politiske Opposition blev 
lagt under Aftenens Diskussion. Et Par Dage 
efter meldte daværende Folkethingsmand Bille 
ham, at Spørgsmaalet om hans Digtergage stod 
godt i Finansudvalget og tilføjede lidt spydigt, 
at det maaske havde hjulpet paa en Del af Ven- 
stre-Herrerne, at Kaalund havde været Deltager i 
Festen for Bjørnson. Kaalund svarede strax i et 
længere Brev, at han ikke vil knibe ud fra sin 
Del af Ansvaret, men hævder dog bestemt, at 
han fhverken er en Tilhænger af den moderne 
Radikalisme eller af den saakaldte frie Tanke». 
Bille udtaler sig ogsaa i et senere Brev særlig 
om Schandorph, baade dadlende og anerkjendende, 
men naar han, idet han fremhæver een vis For- 
kjærlighed for det uskjønne* hos Schandorph, 
siger: «Han er som Digter næsten hvad Zahrt- 
mann er som Maler, » saa vil Schandorph 
utvivlsomt i denne Sammenligning se en Kom- 
pliment. — Et Par morsomme Breve fra Kr. 
Mantzius angaaende hans Oplæsning af «Fulvia» 
fører derimod midt ind i Mantzius' sædvanlige 
Skærmydsler med Dagspressen. — Endvidere sender 
A. P. Berggreen Kaalund en Melodi til hans 
Digt «Mørk Himmeb og skriver bl. a.: «Tak for 
den behagelige Aften, som jeg tilbragte med Dem 
hos vor Ven Schandorph. Det viste sig den Af- 
ten, at vi kunde passe Hat sammen, saa at jeg 

haaber, at Deres Digt og min Melodi ogsaa vil 
passe sammen. » — Endelig et meget smukt Brev 
fra Viktor Rydberg ved Juletider 1877 med Tak 
for «En Eftervaar» og en hj ærtelig Udtalelse om 
Kaalunds Digterværd overhovedet. Rydberg, der 
ikke bestemt har kjendt Kaalunds Opholdssted, 
har blot med et Citat af dennes Digt om c Stæren* 
skrevet udenpaa Brevet: « Adresse ubekjendt, men 

<Paa Vridsløselilles Fængselsmur, 
dér hænger i Skyggen hans Kasse.* 

Kopenhamn.» 

Paa Konvoluten om dette Brev staar med 
Kaalunds Haand: « Rydbergs Brev er for mig et 
Æresdiplom.» De to Digtere, der vilde have 
haft mange aandelige Berøringspunkter, lærte des- 
værre aldrig hinanden personlig at kjende. — Det 
var ogsaa Kaalund en Sorg, at han aldrig i Livet 
havde stødt paa Ludvig Bedtcher, hvis Digte han 
satte meget højt. Versemaalet i « Mødet med 
Bakkus» fremhævede han ofte. Det havde et helt 
Trylleri for ham. — Ungdomsvennen Jerichau var 
og blev dog en af dem, der laa hans Hjærte 
nærmest. Det er karakteristisk, hvad Nic. Bøgh 
fortæller, at Kaalund en Gang sagde, at han el- 
skede at ligge med Jerichau ved Efteraarstid paa 
et Bakkehæld, naar Løvet faldt, men deres Sym- 
pathi strakte sig langt videre end til at se paa 
Naturen med nogenlunde éns Øjne. Det opposi- 
tionelle og revolutionære i Jerichaus Karakter, 

saavel som Fru Jerichaus fordomsfri Syn paa al 
vedtægtsmæssig Mode og Moral, anslog, naar alt 
kom til alt, beslægtede Strænge i Kaalunds eget 
Indre. Derfor siger ogsaa Fulvia: 

Ja, hvis til Raads jeg spurgte den og den 
og lytted efter, hvad de mange mene — 
men jeg har Mod at danne mig alene 
mit Syn paa Livet. 

Dybest inde i sin Sjæl vedblev Kaalund der- 
for til sin Dødsdag, skjønt han tilsidst blev baade 
Professor og Ridder og heller ikke var helt uimod- 
tagelig for disse sene Æresbevisninger, at være 
«den vilde Huron», der holdt paa sine gamle 
Venner og sin Ungdoms Livssyn, og kun røg «en 
Fredspibe med sin Fjende*. I 1863 og 64 havde 
Ploug og Bille saaledes mange Vanskeligheder 
ved at faa ham til at mildne heftige Udtryk i 
hans Tidsdigte om vor ydre og indre Politik (se 
de oprindelige i «Fædrelandet» og «Dagbladet» 
trykte Digte «Til Nordens Folk» og «I Farens 
Stund » i «En Eftervaar»). Men hvor trofast en 
Søn Kaalund var af sit Fædreland, derom vidne 
bedst de sidste Vers i det ypperhge Digt ^ Rejse- 
tummeh, som han i 1864 offenliggjorde som en 
Slags Kvittering for det nydte Anckerske Rejse- 
stipendium, og hvori han, efter i ilende Rhythmer 
at have skildret sin Omflakkken efter alle Kom- 
passets Streger, ender med den varmeste Lov- 
prisning af Hjemmets velsignede, daglige Brød 

Og den skjønneste Henvendelse til det elskede 
Land, der netop nu blødte af alle sine friske 
Saar. 



VIII. 

Nogle Ord af et Brev fra Marts 76 give 
Kaalund, som han levede og aandede imellem 
os. «Lad os gaa til Kapitolium» — skrev han 
— «og takke Guderne, fordi de have fyldt vore 
Sjæle med Foragt for al den Forskruethed, Hadsk- 
hed og Raahed, der nu hos nogle er bleven en 
Modesag, hos andre — og for dem ville vi føle 
Medynk — en Sygdom og det, som jeg befryg- 
ter, en Sygdom til Døden ; lad os takke Guderne, 
fordi de have bevaret vore Sjæle saa harmoniske, 
at vi ikke for at lægge en Tomme til vor Væxt 
eller for at spille stærke Aander — Allerhelvedes- 
karle — have opgivet vore gammeldags, jævne 
Forestillinger om, hvad der stemmer med Sand- 
hed, Æresfølelse og god Tone.» 

Aldrig vil jeg heller glemme den første Gang, 
jeg selv traf Kaalund. Det var en Gang i Januar 
1868 ved en Middag hos Politiinspektør Hertz. 
Kaalund holdt en Tale for de tilstedeværende 
Damer, blandt hvilke et Par af de unge var 
meget smukke, en vidtsvævende, men betagende 
lyrisk Improvisation. Det var en saakaldet Fæng- 
selsmiddag, delvis for Fængselsselskabets Med- 

lemmer, og efter Bordet stod Kaalund i en Klynge 
og hævdede sine ideale, i Dagens Gjeming og 
overfor praktiske Spørgsmaal maaske nok under- 
tiden noget generende, absolute Fordringer. En 
af de tilstedeværende bebrejdede ham da, at han 
som Digter tog sig Livet for nær og for alvor- 
ligt. «Det praktiske Liv tvinger én til at gaa 
paa Akkord; det er en Lykke, hvis man kan 
tage Liv let og glad.» — «Er Livet let.?» udbrød 
da Kaalund og traadte blussende et Skridt til- 
bage; «nej det er dødeligt Alvor. » 

Og Livet blev dødeligt Alvor for ham. Men 
aldrig tabte han Troen paa Meningen med Til- 
værelsen, og var han end i dogmatisk Henseende 
en Hedning, saa var han, som han selv har sagt, 
i al Fald een from Hedning*. I et Brev fra 
Decbr. 70 skriver han saaledes, at han med stor 
Interesse har læst en Feuilleton i « Fædrelandet » 
om den indiske Reformator Keshub Chunder Sen og 
siger derpaa: «DeharRet. Det er Fremtidens Reli- 
gion, denne Hindu prædiker, den, hvortil De og 
jeg bekjende os, og hvortil vist allerede Tusender 
med os med Glæde ville slutte sig. Gid der vilde 
opdukke en saadan Reformator i vor Midte; jeg 
skulde da være en af de første, der vilde bære 
Sten til det Tempel, hvori jeg kunde kaste mig 
ned paa mit Ansigt og tilbede den eneste Gud 
— ham alene og ingen uden ham!i* Det kom 
dybt fra Kaalunds Sjæl, da han — ægget dertil 
ved direkte Spørgsmaal — i Slutningen af sit Digt 

« Idealitet og Realitets offenlig aflagde Vidnesbyrd 
om sit Gudsforhold. Det var klart af al hans 
Digtning og Tale at se, hvorledes hans Tanker 
bestandig kredsede omkring Forholdet mellem 
Aand og Natur, Himmel og Jord, Idé og Virke- 
lighed. Som ung havde han jaget i Skyerne og 
tabt sit Fodfæste paa den reale Jord, og det 
havde kostet ham en haard Kamp, før han igjen 
naaede ned «paa det jævne*. Det var derfor 
ogsaa Fulvias « Luftrejse », der greb ham i Gott- 
fried Kellers Legende, hvorfra han hentede StoflFet 
til sit Drama. Ogsaa han selv havde søgt sig 
«et Støttepunkt i Luften* og prøvet paa at flygte 
fra Verden og Livet, men han havde endt med 
at strække Vaaben for Virkehgheden, denne hans 
« Tugtemester og store Lærer*. (Se Digtet «Til 
Virkeligheden* i «En Efter vaar*.) Allerede inden 
sit 20-aarige « Isbåd* i Fængslet havde han skrevet: 

Saa dybt har jeg dukket mig ned i Livets Strøm, 

saa dybt, at knap min Sjæl kunde bunde; 
saa dristigt har jeg prøvet paa Jorden min Drøm, 

men aldrig gik dog Drømmen til Grunde. 
For mig blev ikke Livet en ussel Parodi, 

for mig blev det saa kraftig en Skole: 
jeg aner gjennem Striden en evig Harmoni 

fra Støvet til de yderste Sole. 

I 1 88 1 tog Kaalund sin Afsked fra Vrids- 
løselille og flyttede til Kjøbenhavn. Sygdom paa 
Sygdom havde i rigt Maal hjemsøgt ham i det 
sidste Tiaar, men hans Legeme var forunderlig 

sejgt og hans aandelige Modstandsevne og Spænd- 
kraft mærkelig stor. Den ene Dag kunde han 
være lidende til Døden, den næste atter spillevende. 
Han kæmpede en haard Kamp for at vænne sig 
af med Brugen af Morfin, der i saa mange søvn- 
løse Nætter havde bragt ham Lise, men hvorfor 
han til Gjengjæld om Dagen maatte bøde dyrt 
med Slaphed og Afmattelse. Særlig var det, som 
alt berørt i Efterskriften til de «Efterl. Digte », 
ham en stor Sorg, at Sygdom lagde Hindringer 
i Vejen for hans Produktion. Netop som han i 
1 88 1 flyttede til Kjøbenhavn, var hans cHjærtes 
Barn», hans ^Fulvta-^, endelig efter mange For- 
handlinger og Fortrædeligheder blevet opført og 
havde med Fru Eckardt og Emil Poulsen i de 
to Hovedroller baade gjort stor Lykke og bragt 
ham en forholdsvis betydelig Indtægt. Han havde 
faaet Mod paa at arbejde for Scenen, og talrige 
literære Planer krydsede hinanden. Hjærtesukket 
i «Efterl. Digte» (S. 151) saavel som hans sidste, 
fuldt udformede Digt «Bekjendelse» udtaler le- 
vende hans Haab om endnu at kunne kaste «et 
Tankelyn* ud i Verden, før han skulde forlade 
den, og ikke mindst syslede han lige til sin 
Dødsstund med de samme Tanker, som først 
fandt deres Udtryk i c Brændende Spørgsmaah. 
Han vilde saa gjæme vise det klart og helt, at 
han var « Ungdommens Ven». 

Hvad hans Hustru var for ham i de tunge 
Dage, har han selv udtalt, da han helligede hende 

sin baade menneskelige og digteriske Eftervaar 
med disse dybtfølte Linjer: 

Du, til hvem som ung jeg digted 
Sangen sværmerisk «til Hende », 
du, der stod som en Heltinde, 
naar min Kraft og Modet svigted, 
naar jeg vaanded mig i Smerte, 
dig tilhører helt mit Hjærte, 
dig tilhører helt mit Liv, 
min beskedne, stille Viv! 

Efter det lange Sygeleje paa Kommuneho- 
spitalet havde Kaalund med sin Hustru i 1877 
gjort en kort F'orfriskelsestur til Schweiz, og en 
Række af Sommere gjæstede de gjærne Sletten 
og de andre gamle Steder ved Kysten, for at 
han kunde vinde nye Kræfter. Et i Sletten stif- 
tet Bekjendtskab med Fru Julie Sedring blev til 
stor Glæde for Kaalund i hans* sidste Leveaar. 
Endelig forsøgtes i Forsommeren 1884 en Bade- 
kur paa Modum i Norge. Selve Opholdet der- 
oppe bekom ikke Kaalund vel, men efter Hjem- 
komsten fandt han selv, at hans Befindende var 
undergaaet en næsten mirakuløs Forandring til 
det bedre. Han skriver saaledes i Avg. 1884 til 
en Ven: «0m Brugen af de farlige Sovemidler, 
Morfin og Kloral, der vel under de store gjen- 
nemgaaende Lidelser reddede mig fra Døden, 
men næsten ødelagde min Sjælssundhed og for- 
vandlede mig til et Skelet, er der slet ikke mere 
Tale. Jeg sover fortræffeligt, har en Løves Appe- 

tit Og, hvad der er det bedste: et Livsmod og 
en Livslyst, som næppe har været større i min 
Ungdom.* 

De lyse Udsigter bleve dog ikke af lang Va- 
righed. En Underlivskræft gik, ham selv uaf- 
vidende, sin stille, men sikre Gang, og i det føl- 
gende Foraar kastedes han paa det sidste, haab- 
løse Sygeleje. Mandag Middag den 27. April 
1885 udaandede han i sin Hustrus Arme. 

Jordefærden fandt Sted den 4. Maj fra Frue 
Kirke. Efter Brorsons Psalme c Her vil ties, her 
vil bies», af hvilken Kaalund havde sat et Par 
Linjer over sine « Brændende Spørgsmaal», holdt 
nuværende Sognepræst i Sorø, tidligere Præst ved 
Vridsløse, H. Wamberg, der ogsaa personlig havde 
staaet Kaalund nær, en varm og smuk Tale, der 
gav en baade kjærlig og sand Karakteristik af 
den afdøde som Menneske og Digter. Efter 
Talen blev Ingemanns Korsfarersang « Dejlig er 
Jorden* sunget, og Kolleger og Venner bar der- 
paa den rigt smykkede Kiste ud til Ligvognen. 
Det store Følge drog ud til den aabne og fri 
Kirkegaard ved Fasanvejen, som Kaalund en 
Gang under sin sidste Sygdom havde nævnet. 
Han længtes, sagde han, efter sine to urolige 
Venner, der laa derude : Jerichau og Hustru. 

I Kaalund mistede hans nærmeste og hans 
Venner den kjærligste Støtte, den braveste og 
mest trofaste Ven, vor Literatur en af sine nob- 
leste og elskværdigste Personligheder. Som han 

selv i et af sine skjønne Digte «Kun en Draabe» 
har skildret, hvorledes der maa mange Rosenblade 
til, for at frembringe en eneste lille Draabe Rosen- 
olie, saaledes er ogsaa hans hele Digtning kun 
«en Draabe, kostelig men liden », om end den 
danske Læseverden forlængst har erkjendt, at 
det er en Draabe, «i hvis Duft det bedste gj em- 
mes*. 

Kaalunds sidste Digt blev, som ovenfor næv- 
net, hans ^Bekjendelse^, Han sendte det en 
Gang i Efteraaret 1884 til « Hjemme og Ude>, 
men i et Brev, som jeg et Par Dage senere mod- 
tog fra ham, beder han, hvis det endnu er muligt, 
om at standse med. Offenliggjørelsen af det lille 
Digt, «til vi i Fællesskab havde overvejet, om 
det dog ikke er altfor blødt og rent subjektivt, 
til at det bør fremkomme i en saa hadsk, saa 
lidenskabelig opreven Tid som denne ». Bladet 
var imidlertid allerede under Pressen, og Kaalund 
havde ingen Grund til at fortryde Digtets Tryk- 
ning. Paa den smukkeste • Maade har han her 
ligesom i en Sum samlet sit Livssyn og sendt sin 
sidste kjærlige Hilsen til de af hans yngre og 
ældre Venner, der stod midt i Dagens Kamp, og 
hvis Ve og Vel han bestandig fulgte med den 
ømmeste Deltagelse. Ligesom hans egen Sjæl 
«ikke blev skabt til Had», saaledes beder han 
atter Vennerne om at «hade Fejl, men ej Per- 
soner«. — Imellem hans efterladte Papirer laa ogsaa 
en Afskrift af Slutningsko ret i Sofokles' «Antigone» : 

Den herligste Lod, som Lykken kan give^ 

det er Visdom i Sind, 

og Guderne fræk ej forhaane du tørl 

Den hovmodige bøder for voldsomt Ord 

med voldsomt Slag; 

og sent først lærer han Visdom. 

